നെയ്യാറ്റിൻകരയിൽ യുവാവിനെ തലയ്ക്കടിച്ച് കൊന്നു, കൊലപാതകം മദ്യപാനത്തിനിടെ, ഒരാള് അറസ്റ്റിൽ | young man murdered in Neyyattinkara\nനെയ്യാറ്റിൻകരയിൽ യുവാവിനെ തലയ്ക്കടിച്ച് കൊന്നു, കൊലപാതകം മദ്യപാനത്തിനിടെ, ഒരാള് അറസ്റ്റിൽ\nകഴിഞ്ഞ ദിവസം രാത്രി കൂട്ടുകാരുമൊത്ത് ശാന്തകുമാർ ഇവിടെ ഇരുന്ന് മദ്യപിച്ചിരുന്നു...\nThiruvananthapuram, First Published Jul 21, 2021, 9:31 PM IST\nതിരുവനന്തപുരം: നെയ്യാറ്റിൻകര മാരായമുട്ടത്ത് യുവാവിനെ തലയ്ക്കടിച്ചു കൊലപ്പെടുത്തി. മാരായമുട്ടം സ്വദേശിയായ ശാന്തകുമാറാണ് കൊല്ലപ്പെട്ടത്. മദ്യപാനത്തിനിടെയുണ്ടായ വാർക്കു തർക്കത്തിനിടെയാണ് കൊലപാതകം നടന്നത്. ശാന്തകുമാറിന്റെ മൃതദേഹം മുഖം ചതഞ്ഞ നിലയിൽ വീടിന് സമീപമുള്ള പറമ്പിലാണ് കണ്ടെത്തിയത്.\nകഴിഞ്ഞ ദിവസം രാത്രി കൂട്ടുകാരുമൊത്ത് ശാന്തകുമാർ ഇവിടെ ഇരുന്ന് മദ്യപിച്ചിരുന്നു. ശാന്തകുമാർ കൂട്ടുകാരിൽ നിന്ന് പണം കടം വാങ്ങിയിരുന്നുവെന്നും ഇതേ ചൊല്ലിയുള്ള തർക്കമാണ് കൊലപാതകത്തിൽ കലാശിച്ചതെന്നുമാണ് സംശയം. വീട് വയക്കാനായാണ് ശാന്തകുമാർ സുഹൃത്തുക്കളിൽ നിന്ന് പണം കടം വാങ്ങിയത്. പണത്തിനായി ചില സുഹൃത്തുക്കള് വീട്ടിൽ വന്നതോടെ തർക്കമുണ്ടായതായി ബന്ധുക്കള് പറഞ്ഞു.\nഇതേ ചൊല്ലിയുള്ള തർക്കമാണ് ഇന്നലെ കൊലപാതകത്തിലേക്ക് കലാശിച്ചതെന്നാണ് പൊലീസ് സംശയിക്കുന്നത്. മൃതദേഹം കിടന്നതിന് സമീപം ഒരുബൈക്കുമുണ്ട്. റൂറൽ എസ്പി പി.കെ.മധുവിന്റെ നേതൃത്വത്തിൽ പൊലീസ് സംഘം സ്ഥലത്ത് പരിശോധന നടത്തി. മാരായമുട്ടം സ്വദേശിയായ ഒരാളെ പൊലീസ് കസ്റ്റഡയിലെടുത്തിട്ടുണ്ട്.\nLast Updated Jul 21, 2021, 9:31 PM IST\nതലസ്ഥാനത്ത് ക്രിമിനൽ കേസിലെ പ്രതിയെ തട്ടിക്കൊണ്ടുപോയി; ബൈക്ക് ഇടിച്ച് വീഴ്ത്തി കാറില് കയറ്റിയെന്ന് പൊലീസ്


Coronavirus Outbreak:Globally, tally of recovered closely follows total cases | ആഗോളതലത്തില് കൊറോണ ബാധിതരുടേയും ഭേദപ്പെട്ടവരുടേയും എണ്ണത്തിലെ അനുപാതം ഇങ്ങനെ - Malayalam Oneindia\njust now പാലത്തായി കേസ്; 'കുറ്റപത്രം വൈകിപ്പിച്ച് പ്രതികളെ രക്ഷിക്കാൻ ടെൻഡറെടുത്ത സർക്കാരാണിത്'\n26 min ago ബിജെപിയുടെ വാതിലുകൾ സച്ചിൻ പൈലറ്റിനായി തുറന്നുകിടക്കുന്നു: പരസ്യമായി ക്ഷണിച്ച് ബിജെപി നേതാവ്\n32 min ago ചരിത്രം രചിച്ച് ദില്ലിയിലെ സര്‍ക്കാര് സ്‌കൂളുകള്! കെജ്രിവാള് വാക്കുപാലിച്ചത് എങ്ങനെ... ഇതാ കാണൂ!\nPublished: April 8 2020, 10:42 [IST]\nവാഷിങ്ടണ്: ആഗോള തലത്തില് കൊറോണ വൈറസ് രോഗം പടര്‍ന്നു പിടിക്കുകയാണ്. അമേരിക്കയിലെ സ്ഥിതി അതീവ ഗുരുതരമാണ്. ഇന്നലെ റെക്കോര്‍ഡ് മരണ നിരക്കാണ് രാജ്യത്ത് രേഖപ്പെടുത്തിയത്. 24 മണിക്കൂറിനിടെ 1979 പേരാണ് കൊറോണ വൈറസ് ബാധയേറ്റ് മരണപ്പെട്ടത്. ന്യൂയോര്‍ക്കില് മാത്രം 731 പേര് മരണപ്പെട്ടു. ഇതോടെ രാജ്യത്ത് ആകെ മരണപ്പെട്ടവരുടെ എണ്ണം 12841 ആയി. രോഗികളുടെ എണ്ണം നാല് ലക്ഷം കടക്കുകയും ചെയ്തു.\nഅതിനിടെ രാജ്യത്ത് കൊറോണ രോഗം സ്ഥിരീകരിക്കുന്നവരുടേയും ബേധമാവുന്നവരുടേയും എണ്ണം കണക്കാക്കുമ്പോള് ഒരു പ്രത്യേക ആനുപാതത്തിലുള്ള റിപ്പോര്‍ട്ടാണ് ലഭിക്കുന്നത്.\nഒരു ദിവസത്തെ രോഗത്തിന്റെ കണക്ക് എടുത്ത് പരിശോധിക്കുമ്പോള് രോഗം സ്ഥിരീകരിക്കുന്നവരുടേയും രോഗം ഭേദപ്പെടുന്നവരുടേയും എണ്ണത്തിലെ വ്യത്യാസം ഭയപ്പെടുത്തുന്നതാണ്. എന്നാല് രണ്ടാഴ്ച്ചത്തെ റിപ്പോര്‍ട്ടുകള് പരിശോധിക്കുമ്പോള് രോഗം ഭേദമാവുന്നവരുടെ എണ്ണം രോഗം സ്ഥിരീകരിക്കുന്നവരുടെ എണ്ണത്തേക്കാള് ഒരുപാട് പിന്നിലല്ലെന്ന് മനസിലാക്കാം.\nഉദാഹരണമായി ജോണ്‍ഹോപ്കിന്‍സിന് ഡാറ്റാ ബേസ് പ്രകാരം ചൊവ്വാഴ്ച്ച 292467 പേര്‍ക്ക് രോഗം ഭേദമമായിട്ടുണ്ട്. ഈ ദിവസം രോഗം സ്ഥിരീകരിച്ചത് 136004 പേര്‍ക്കാണ്. രണ്ടാഴ്ച്ച മുമ്പ് രോഗം സ്ഥീരീകരിച്ചവര് 378235 ആയിരുന്നുവെന്ന് ജോണ്‍ഹോപ്കിന്‍സിന് ഡാറ്റാ ബേസ് സൂചിപ്പിക്കുന്നു.\nഒരുമാസം മുന്‍പ് മാര്‍ച്ച് 1ന് 88369 പേര്‍ക്ക് രോഗം സ്ഥിരീകരിച്ചിരുന്നുവെങ്കില് രോഗം ഭേദമായവര് 42716 ആയിരുന്നു. എന്നാല് രണ്ടാഴ്ച്ചക്ക് ശേഷം മാര്‍ച്ച് 15 ന് 76034 പേര്‍ക്ക് രോഗം ഭേദപ്പെട്ടു. മറ്റൊരു വിധത്തില് പറയുകയാണെങ്കില് രോഗം ഭേദമായവരുടെ എണ്ണം വലിയ രീതിയില് വര്‍ധിച്ചിട്ടുണ്ട്.\nഇതിനെക്കുറിച്ച് ചെന്നൈ ഇന്‍സ്റ്റിറ്റ്യൂട്ട് ഓഫ് മാത്തമാറ്റിക്കല് സയന്‍സിലെ ശാസ്ത്രജ്ഞര് വിശദീകരിക്കുന്നത് ഇപ്രകാരമാണ്' ഒന്നാം ദിവസം രോഗ ബാധിതരായ എല്ലാ രോഗികളും പതിനാലാം ദിവസം സുഖം പ്രാപിക്കുകയാണെങ്കില് അതിന്റെ അനുപാതം വളരം കൃത്യമായി കണക്കാക്കാന് കഴിയും. രണ്ടും തമ്മില് വ്യത്യാസം വരുന്നത് ഒന്നുകില് രോഗ ബാധിതര് മരണപ്പെടുകയോ ആളുകള് നേരത്തെ സുഖം പ്രാപിക്കുകയോ വൈകി സുഖം പ്രാപിക്കുകയോ ചെയ്യുമ്പോഴാണ്'\nഅമേരിക്കയില് ഇതുവരേയും ഏറ്റവും കൂടുതല് മരണം റിപ്പോര്‍ട്ട് ചെയ്തത് ന്യൂയോര്‍ക്കിലും ന്യൂജേഴ്‌സിയിലുമാണ്. ന്യൂജേഴ്‌സിയില് ഇന്നലെ മാത്രം 232 പേരാണ് മരണപ്പെട്ടത്. ആകെ മരണം 1232 ആയി.\nഇന്ത്യയില് 5000 ലധികം പേര്‍ക്കാണ് കൊറോണ ബാധിച്ചത്. പുതിയ കണക്കുകളനുസരിച്ച് രോഗ ബാധിതരുടെ എണ്ണം 5194 ആയി. 149 പേര് മരണപ്പെടുകയും ചെയ്തു. അതേസമയം 401 പേര്‍ക്ക് രോഗം ഭേദമായിട്ടുണ്ട്. കഴിഞ്ഞ 24 മണിക്കൂറിനുള്ളില് 773 പുതിയ കേസുകളാണ് റിപ്പോര്‍ട്ട് ചെയ്തത്. 10 മരണങ്ങളും റിപ്പോര്‍ട്ട് ചെയ്തു.\ncoronavirus കൊറോണവൈറസ് അമേരിക്ക\nCoronavirus Outbreak:Globally, tally of recovered closely follows total cases\nStory first published: Wednesday, April 8, 2020, 10:42 [IST]


ആ ബോംബാക്രമണത്തിൽ സ്വന്തം അമ്മയെ കൊലപ്പെടുത്തിയ തീവ്രവാദികളോട് സാറ ക്ഷമിക്കാൻ കാരണം? | How Sara reacted to the men who killed her mother\nJakarta, First Published 18, Feb 2020, 9:33 AM IST\nസാറയ്ക്ക് വല്ലാത്ത ദേഷ്യം തോന്നിയെങ്കിലും മര്യാദ കൈവിടാതെ അവൾ ചോദിച്ചു "എന്തുകൊണ്ടാണ് നിങ്ങൾ അങ്ങനെ ഒരു കാര്യം ചെയ്തത്? എന്തിനായിരുന്നു?''\nനിങ്ങളുടെ അമ്മയെ കൊന്ന ആളുകളോട് നിങ്ങൾ എന്ത് പറയും? നിങ്ങൾക്ക് അവരോട് ക്ഷമിക്കാൻ കഴിയുമോ? കഴിഞ്ഞ ഒക്ടോബറിൽ ഇന്തോനേഷ്യൻ ജയിലിൽവച്ച് 17 -കാരിയായ സാറാ സൽസബിലയുടെ മനസ്സിലൂടെ കടന്നുപോയ ചോദ്യങ്ങളായിരുന്നു ഇവ.\nജക്കാർത്തയിലെ ഓസ്‌ട്രേലിയൻ എംബസി വഴി മോട്ടോർ ബൈക്കിൽ കടന്നുപോവുകയായിരുന്നു ഇവാൻ സെതിയവാൻ എന്ന ചെറുപ്പക്കാരന്. അതായത് സാറയുടെ ഉപ്പ. അയാളുടെ ശ്രദ്ധ മുഴുവൻ ഭാര്യയിലായിരുന്നു. പിന്നിലിരുന്ന ഗർഭിണിയായ ഭാര്യയുടെ കൈകൾ അയാളെ ചുറ്റിപ്പിടിച്ചിരുന്നു. നിറവയർ ചിലപ്പോഴെല്ലാം അദ്ദേഹത്തിന്‍റെ മുതുകിൽ അമരുന്നതായി അദ്ദേഹത്തിന് തോന്നി. അവരുടെ രണ്ടാമത്തെ കുഞ്ഞ് വരാൻ ഇനി ഏതാനും ആഴ്ചകളെ ബാക്കിയുള്ളൂ. വൈദ്യ പരിശോധനയ്ക്കായി ആശുപത്രിയിലേക്ക് പോവുകയായിരുന്നു അവർ. “പെട്ടെന്നാണ് അതിഭയങ്കരമായ ഒരൊച്ച കേട്ടത്. ഞങ്ങൾ വായുവിൽ തെറിച്ചുവീണു. എനിക്ക് ചുറ്റിലും രക്തം തളംകെട്ടിക്കിടന്നു. അതിനിടയിൽ ഒരു ഇരുമ്പിൻ കഷ്‍ണം വന്ന് എന്‍റെ ഒരു കണ്ണിൽ തറച്ചു. ആ കണ്ണ് പൂർണ്ണമായും തകരാറിലായി..." അദ്ദേഹം ഓർക്കുന്നു.\nഎന്നാൽ, അപ്പോഴൊന്നും അതൊരു ചവേറാക്രമണമായിരുന്നു എന്ന് ഇവാൻ അറിഞ്ഞിരുന്നില്ല. അൽ-ക്വൊയ്‍ദയുമായി ബന്ധമുള്ള Jemaah Islamiyah എന്ന പ്രാദേശിക ഇസ്ലാമിക തീവ്രവാദ ഗ്രൂപ്പായിരുന്നു ഇതിന്‍റെ പിന്നിൽ. 2002 -ൽ ലോകമെമ്പാടുമുള്ള 202 പേരെ കൊല്ലപ്പെടുത്തിയ ഇന്തോനേഷ്യയിലെ ബാലി ബോംബാക്രമണം ഉൾപ്പടെ നിരവധി ആക്രമണങ്ങൾക്ക് ഉത്തരവാദികളാണ് അവർ.\nഗർഭിണിയായ ഇവാന്‍റെ ഭാര്യ ബൈക്കിൽ നിന്ന് തെറിച്ചു ദൂരെവീണു. ഇരുവരെയും ഉടനടി തന്നെ ആശുപത്രിയിൽ പ്രവേശിപ്പിച്ചു. ഗുരുതരമായി പരിക്കേറ്റ അദ്ദേഹത്തിന്‍റെ ഭാര്യ ഹലീല സെറോജയെ പ്രസവമുറിയിലേക്ക് കൊണ്ടുപോയി. "പ്രസവവേദന തുടങ്ങിയതിനെ തുടർന്ന് അവരെ ഓപ്പറേറ്റിംഗ് റൂമിലേക്ക് മാറ്റി. പക്ഷേ, അല്ലാഹുവിന്‍റെ കൃപ. ഒരുവിധം അവൾക്ക് പ്രസവിക്കാൻ കഴിഞ്ഞു...” ഇവാൻ പറഞ്ഞു. അന്ന് രാത്രി റിസ്‍കി ജനിച്ചു. റിസ്‍കി എന്നാൽ 'അനുഗ്രഹം' എന്നാണ് അർത്ഥം.\n"എന്‍റെ അമ്മ ഭയങ്കര മനക്കരുത്തുള്ളൊരു വ്യക്തിയായിരുന്നു. അമ്മയുടെ എല്ലുകൾ എല്ലാം ഒടിഞ്ഞിട്ടും പ്രാണവേദനയുടെ ഇടയിലും അമ്മയ്ക്ക് എന്‍റെ സഹോദരനെ പ്രസവിക്കാൻ കഴിഞ്ഞു. എന്‍റെ അമ്മ വളരെ ധൈര്യമുള്ളവളായിരുന്നു..." അവരുടെ മൂത്ത കുട്ടി സാറാ കണ്ണീരോടെ പറഞ്ഞു. എന്നാൽ, ഹലീലയുടെ പരിക്കുകൾ ഒരിക്കലും ഭേദപ്പെട്ടില്ല. രണ്ട് വർഷത്തെ യാതനക്കൊടുവിൽ സാറയുടെ അഞ്ചാം ജന്മദിനത്തിൽ അവളുടെ അമ്മ മരിച്ചു. "എന്‍റെ ഉറ്റ ചങ്ങാതിയെ, എന്‍റെ ജീവന്‍റെ ജീവനെ, എന്‍റെ എല്ലാമായിരുന്നവളെ എനിക്ക് നഷ്ടപ്പെട്ടു. അതിനെക്കുറിച്ച് സംസാരിക്കാൻപോലും എനിക്ക് ശക്തിയില്ല" ഇവാൻ പറയുന്നു.\nആദ്യം ഇവാന് തന്‍റെ കുടുംബം തകർത്തവരോട് വല്ലാത്ത പകയും പ്രതികാര ബുദ്ധിയും തോന്നി. "അവശേഷിക്കുന്ന ചാവേറുകൾ എല്ലാം മരിക്കണമെന്ന് ഞാൻ ആഗ്രഹിച്ചു. പക്ഷേ, അവരെ വേഗത്തിൽ കൊല്ലാൻ എനിക്ക് താല്‍പര്യമില്ലായിരുന്നു. അവരെ വേദനിപ്പിച്ച് ഇഞ്ചിഞ്ചായി കൊല്ലാൻ ഞാൻ ആഗ്രഹിച്ചു. എന്‍റെ ഭാര്യയെ കൊന്ന അവരെ വെട്ടിയരിഞ്ഞ് മുറിവുകളിൽ ഉപ്പ് വിതറാൻ ഞാൻ ആഗ്രഹിച്ചു. എന്‍റെ ഭാര്യ അനുഭവിച്ചത് അവരും അനുഭവിക്കണം. അങ്ങനെയെങ്കിലും അവർക്ക് ഒരു തിരിച്ചറിവുണ്ടാകും എന്ന് ഞാൻ പ്രതീക്ഷിച്ചു. അവർ നടത്തുന്ന ബോംബാക്രമണങ്ങൾ ഉണ്ടാക്കുന്ന ശാരീരികവും മാനസികവുമായ വേദനയെക്കുറിച്ച് അവരും ഒന്നറിയണം എന്ന് ഞാൻ ആഗ്രഹിച്ചു. എന്‍റെ മക്കളും ഞാനും ജീവിക്കാൻ വളരെയധികം കഷ്ടപ്പെട്ടു..." അദ്ദേഹം പറഞ്ഞു.\n2004 -ലെ ബോംബാക്രമണം കഴിഞ്ഞിട്ട് ഇന്ന് 15 വർഷം തികയുന്നു. ഹലീല മരിച്ചിട്ട് 13 വർഷവും. സാറയുടെ സ്‍കൂള് പഠനം അവസാനിക്കാൻ ഇനി ദിവസങ്ങൾ മാത്രമേ ബാക്കിയുള്ളൂ. റിസ്‍കി ഇപ്പോൾ ജൂനിയർ ഹൈസ്‍കൂളിലാണ്. ഇന്തോനേഷ്യയിലെ ഏറ്റവും ഉയർന്ന സുരക്ഷയുള്ള ജയിലായ ജാവയുടെ തീരത്ത്, കാടുകളാൽ മൂടപ്പെട്ടൊരു ദ്വീപിലേക്കുള്ള യാത്രയിലാണിപ്പോള് ഇവാനും മക്കളും. ജാവ ജയിലിൽ വധശിക്ഷയ്ക്ക് വിധേയരായ രണ്ടുപേരെ കാണാൻ പോവുകയാണ് അവർ. തന്‍റെ കുട്ടികൾക്ക് അമ്മയില്ലാതാക്കിയ, തനിക്ക് ഭാര്യയെ ഇല്ലാതാക്കിയ അവരെ കാണാന് തന്നെയാണ് ഇവാൻ പോകുന്നത്. ആ കൊലയാളികളെ കോടതി ബോംബാക്രമണം നടത്തിയതിന് കുറ്റക്കാരാണെന്ന് കണ്ടെത്തി ശിക്ഷ വിധിച്ചു.\n"എന്‍റെ ഹൃദയം ശക്തിയായി മിടിക്കുന്നു. ഞാൻ വല്ലാതെ വികാരാധീനനാകുന്നു. എന്‍റെ മനസ്സിൽ എന്താണ് സംഭവിക്കുന്നതെന്ന് പറഞ്ഞറിയിക്കാൻ സാധിക്കില്ല" തുറമുഖത്ത് നിൽക്കുമ്പോൾ ഇവാൻ പറഞ്ഞു. തീവ്രവാദികളും അവരുടെ പ്രവര്‍ത്തനങ്ങള്‍ക്ക് ഇരകളായവരും തമ്മിൽ കൂടിക്കാഴ്‌ചകൾ സംഘടിപ്പിക്കുന്ന ഇന്തോനേഷ്യയുടെ ഡീറാഡിക്കലൈസേഷൻ പ്രോഗ്രാമിന്‍റെ ഭാഗമായാണ് ഇവാൻ വന്നിരിക്കുന്നത്. മുൻപ് ഇവാൻ ഇതുവഴി ഒരാളെ കണ്ടുമുട്ടിയിരുന്നു. എന്നാൽ, അദ്ദേഹത്തിന്‍റെ കുട്ടികൾ ആദ്യമായാണ് കൊലയാളികളെ കാണാൻ വരുന്നത്. "ഈ കൂടിക്കാഴ്ച തീവ്രവാദികളുടെ മനസ്സ് മാറ്റുമെന്നും, അവർ അല്ലാഹുവോട് ക്ഷമ ചോദിക്കുമെന്നും ഞാൻ പ്രതീക്ഷിക്കുന്നു. അവരുടെ തെറ്റുകൾ ഓർത്ത് അവർ പശ്ചാത്തപിക്കുന്നുണ്ടെങ്കിൽ, അത് മറ്റുള്ളവർക്കും ഒരു പാഠമാകും. ഇനി അത്തരം കാര്യങ്ങൾ ആവർത്തിക്കാതിരിക്കാനും ഇതുവഴി സാധിക്കുമെന്ന് ഞാൻ പ്രതീക്ഷിക്കുന്നു" ഇത് പറയുമ്പോൾ സാറയുടെ കണ്ണുകൾക്ക് വല്ലാത്ത തീക്ഷ്‍ണതയുണ്ടായിരുന്നു.\nകൊലയാളികളിൽ ഒരാളായിരുന്ന ഇവാൻ ഡർമവാൻ മുണ്ടോ എന്ന റോയിസ് മുറിയിൽ ഇവാനെയും കുട്ടികളെയും കാത്തിരിക്കുന്നുണ്ടായിരുന്നു. അയാൾ വീൽചെയറിലാണ്. അടുത്തിടെ അയാൾക്ക് ഒരു ഹൃദയാഘാതം ഉണ്ടായി. അയാൾ തീരെ ദുർബലനായിരുന്നു. എന്നിട്ടും അയാളുടെ കാലുകളും കൈകളും വിലങ്ങിനാൽ ബന്ധിച്ചിരുന്നു. വിചാരണവേളയിൽ, കുറ്റവാളിയായ റോയിസ് വിധി പ്രഖ്യാപിച്ചതിന് ശേഷം ഇങ്ങനെ പറയുകയുണ്ടായി, "വധശിക്ഷയ്ക്ക് വിധിക്കപ്പെട്ടതിൽ എനിക്ക് അതിയായ സന്തോഷമുണ്ട്. കാരണം ഞാൻ രക്തസാക്ഷിയായി മരിക്കും!" അയാള്‍ക്ക് ഒരു കുറ്റബോധവുമുണ്ടായിരുന്നില്ല. ഇറാഖിലെ യുദ്ധത്തിൽ യുഎസുമായുള്ള സഖ്യം മൂലമാണ് ഇവര് ഓസ്ട്രേലിയൻ എംബസി ലക്ഷ്യമിട്ടതെന്ന് കരുതപ്പെടുന്നു.\nസായുധരായ രണ്ട് ജയിൽ കാവൽക്കാർ അയാളുടെ ഇരുവശത്തും നിൽക്കുന്നുണ്ടായിരുന്നു. അയാൾക്കെതിരെയുള്ള പ്ലാസ്റ്റിക് കസേരകളിൽ ഇവാനും, സാറയും, റിസ്‍കിയും ഇരുന്നു. അവർ അയാളെ അഭിവാദ്യം ചെയ്‍തു. "എന്‍റെ കുട്ടികൾക്ക് അവരുടെ അമ്മയെ നഷ്‍ടപ്പെടാൻ കാരണമായ വ്യക്തിയെ കാണാൻ കൗതുകമുണ്ടായിരുന്നു" ഇവാൻ പറഞ്ഞു. ഇതിന് മറുപടിയായി ബോംബാക്രമണം നടന്നപ്പോൾ ഇവാൻ എവിടെയായിരുന്നുവെന്ന് റോയിസ് ചോദിച്ചു. ഭാര്യ ഗർഭിണിയായിരുന്നുവെന്നും ബോംബാക്രമണം ഉണ്ടായ രാത്രിയിൽ അവൾ പ്രസവിച്ചുവെന്നും ഇവാൻ വിശദീകരിച്ചു. “അവൾ പ്രസവിച്ച കുട്ടിയാണിത്” റിസ്‍കിയെ ചൂണ്ടിക്കാണിച്ച് ഇവാൻ പറയുന്നു.\n"എനിക്കും ഒരു കുട്ടിയുണ്ട്. വർഷങ്ങളായി ഞാൻ എന്‍റെ ഭാര്യയേയോ കുട്ടിയെയോ കണ്ടിട്ട്. ഞാൻ അവരെ ശരിക്കും മിസ് ചെയ്യുന്നു. ഞാൻ നിങ്ങളെക്കാൾ മോശം സ്ഥിതിയിലാണ്. നിങ്ങൾക്ക് നിങ്ങളുടെ കുട്ടികളെങ്കിലും ഉണ്ടല്ലോ അടുത്ത്. എന്‍റെ കുട്ടി പോലും എന്‍റെ അടുത്തില്ല, അറിയാമോ?" റോയിസ് ചോദിച്ചു. എന്തിനാണ് ഇത്തരമൊരു കാര്യം ചെയ്‍തതെന്ന് സാറ റോയിസിനോട് ചോദിച്ചു. എന്നാൽ, താൻ തെറ്റൊന്നും ചെയ്‍തിട്ടില്ലെന്നും പ്രായമാവുമ്പോൾ അത് മനസ്സിലാകുമെന്നുമാണ് റോയിസ് സാറയോട് പറഞ്ഞത്. മറ്റ് തടവുകാരെ സ്വാധീനിക്കുമെന്നതിനാൽ ഗാർഡുകൾ റോയിസിനെ പരമാവധി സുരക്ഷയുള്ള ജയിലിലെ ഒരു ഒറ്റപ്പെട്ട സെല്ലിലാണ് താമസിപ്പിച്ചിരുന്നത്. മുൻപ് തീവ്ര പ്രസംഗകനായ അമാൻ അബ്ദുറഹ്മാനുമായി അയാളൊരു സെൽ പങ്കിട്ടിരുന്നു. ജക്കാർത്തയിൽ ജയിലിനുള്ളിൽവെച്ചാണ് അവർ 2016 -ലെ ബോംബാക്രമണം ആസൂത്രണം ചെയ്‍തതെന്ന് സംശയിക്കുന്നു.\nഅയാളെ കണ്ട് ഇറങ്ങുമ്പോൾ ഇവാൻ വല്ലാതെ തകർന്നു പോയിരുന്നു. "താൻ ഇപ്പോഴും ശരിയായ കാര്യമാണ് ചെയ്‍തതെന്ന് അയാൾ വിചാരിക്കുന്നു. അവസരം ലഭിച്ചാൽ അയാൾ ഇത്തരം അക്രമണങ്ങള് വീണ്ടും ചെയ്യുമെന്ന് എനിക്ക് ഭയമുണ്ട്" ഇവാൻ പറഞ്ഞു. ഇത്രയും പറഞ്ഞ് അദ്ദേഹം ഒന്നുനിന്നു. അതിനുശേഷം അടുത്ത കുറ്റവാളിയെ കാണാൻ അവർ യാത്രയായി. ഹസ്സൻ എന്നായിരുന്നു അയാളുടെ പേര്.\nവിചാരണവേളയിൽ കാണിച്ച ചിത്രങ്ങളിൽ, ഹസ്സൻ കോടതിയിൽ നിന്ന് പുറത്തുപോകുമ്പോൾ സെക്യൂരിറ്റി ഗാർഡുകളും മാധ്യമപ്രവർത്തകരുടെ സംഘവും അയാളെ വലയം ചെയ്‍തിരുന്നു. അയാൾ ധിക്കാരപൂർവ്വം മുഷ്‍ടി ഉയർത്തി ക്യാമറയിൽ ഉറ്റുനോക്കുന്നതായി അതിൽ കാണാം. പക്ഷേ, ജയിലിൽ അയാളെ അവർ കണ്ടുമുട്ടിയപ്പോൾ അയാൾ തീർത്തും വ്യത്യസ്‍തനായ ഒരു മനുഷ്യനായിത്തീർന്നിരുന്നു. ഒരു നീണ്ട ഇസ്ലാമിക അങ്കിയും, പ്രാർത്ഥനാതൊപ്പിയും ധരിച്ച അയാൾ മൃദുവായി സംസാരിച്ചു. മുമ്പ് ഒരു തവണ അദ്ദേഹത്തെ കാണാൻ ഇവാൻ ജയിലിൽ പോയിട്ടുണ്ട്.\n"എന്തുകൊണ്ടാണ് നിങ്ങൾ അവരുടെ അമ്മയെ കൊന്നത്, എന്‍റെ കണ്ണുകളിൽ ഒന്ന് നഷ്‍ടപ്പെടുത്തിയത് എന്നവർക്ക് അറിയണം" ഇവാൻ അയാളോട് പറഞ്ഞു. ഹസ്സൻ ആദരവോടെ തലയാട്ടി. "അവർക്ക് വളരെ ചെറുപ്പത്തിൽ തന്നെ അമ്മയെ നഷ്ടപ്പെട്ടതല്ലേ? അവർ തീർച്ചയായും അറിയണം." പിന്നെ, കുട്ടികള്‍ക്കുനേരെ തിരിഞ്ഞ് അവരോടായി ഹസ്സൻ പറഞ്ഞു. "ഞാൻ നിങ്ങളുടെ പിതാവിനോട് പറഞ്ഞിട്ടുണ്ട്, ഇപ്പോൾ നിങ്ങളോട് പറയാൻ എനിക്ക് ഒരവസരം ലഭിച്ചിരിക്കുന്നു. അല്ലാഹുവിന് നന്ദി. നിങ്ങളുടെ പിതാവിനെ വേദനിപ്പിക്കാൻ ഞാൻ ഒരിക്കലും ആഗ്രഹിച്ചിട്ടില്ല. ഇവാൻ ബൈക്കിൽ കടന്നുപോകുമ്പോൾ, ബോംബ് വഹിച്ചിരുന്ന എന്‍റെ സുഹൃത്ത് ആ സമയത്ത് ചാവേറായി. ഇവാന്‍റെ മക്കളായ നിങ്ങൾക്ക് എന്നോട് ക്ഷമിക്കാൻ കഴിയുമെന്ന് ഞാൻ പ്രതീക്ഷിക്കുന്നു" അയാൾ തുടർന്നു.\nഅയാളുടെ ശബ്‌ദം വിറച്ചു. "ഞാൻ ഒരു മോശപ്പെട്ട മനുഷ്യനാണ്. ഞാൻ നിരവധി തെറ്റുകൾ ചെയ്‍തിട്ടുണ്ട്" അയാൾ പറഞ്ഞു. അതുകേട്ട് സാറ അയാളെ വെറുതെ ഉറ്റുനോക്കികൊണ്ടിരുന്നു. സാറയ്ക്ക് വല്ലാത്ത ദേഷ്യം തോന്നിയെങ്കിലും മര്യാദ കൈവിടാതെ അവൾ ചോദിച്ചു "എന്തുകൊണ്ടാണ് നിങ്ങൾ അങ്ങനെ ഒരു കാര്യം ചെയ്‍തത്? എന്തിനായിരുന്നു?''. "എനിക്കും എന്‍റെ സുഹൃത്തുക്കൾക്കും തെറ്റായ അറിവും വിദ്യാഭ്യാസവുമാണ് ലഭിച്ചത്. തിരിച്ചറിവുണ്ടായപ്പോഴേക്കും വളരെ വൈകി. അങ്ങനെയൊന്നും സംഭവിക്കാതിരുന്നെങ്കിലെന്ന് ഞാൻ ഇപ്പോൾ ആഗ്രഹിച്ചു പോവുകയാണ്" അയാൾ മറുപടി നൽകി.\nതുടർന്ന് സാറാ അവളുടെ കഥ അയാളോട് പറയാൻ തുടങ്ങി. അഞ്ചാം ജന്മദിനത്തിൽ അമ്മ എങ്ങനെ മരിച്ചുവെന്നും, നാല് മണിക്ക് അവർ പിറന്നാൾ പാർട്ടി നടത്താനിരിക്കെ, ആ സന്തോഷമെല്ലാം എങ്ങനെ നിരാശയിലേക്ക് വഴിമാറി എന്നെല്ലാം അവൾ അയാളോട് പറഞ്ഞു. "എന്‍റെ ഉമ്മ എവിടെയെന്ന് ഞാൻ എപ്പോഴും എന്‍റെ ബാപ്പയോട് ചോദിക്കും. അവൾ അല്ലാഹുവിന്‍റെ വീട്ടിലാണെന്ന് ഒരിക്കൽ ബാപ്പ എന്നോട് പറഞ്ഞു. അമ്മയെ കാണാതെ വിഷമിച്ചിരുന്ന എനിക്ക് സന്തോഷമായി. അല്ലാഹുവിന്‍റെ വീട് എവിടെയാണ് എന്ന് ഞാൻ ബാപ്പയോട് വീണ്ടും ചോദിച്ചു. അപ്പോൾ ബാപ്പ പറഞ്ഞു പള്ളിയാണ് അല്ലാഹുവിന്‍റെ വീട് എന്ന്.''\n"അവിടെ എന്‍റെ ഉമ്മ എന്നെ കാത്തിരിക്കുന്നുണ്ടാകും എന്നോർത്തു ഞാൻ പള്ളിയിലേക്ക് ഓടി. ഞാൻ കുറേനേരം ഉമ്മയെ കാത്ത് പള്ളിയിൽ നിന്നു. എന്നാൽ ഞാൻ വീട്ടിൽ തിരിച്ചെത്താതായപ്പോൾ എന്‍റെ ഉമ്മൂമ്മ എന്നെ അന്വേഷിച്ചു പള്ളിയിൽ വന്നു. എന്‍റെ ഉമ്മയെ ഞാൻ കാത്തിരിക്കുകയാണെന്ന് ഉമ്മൂമ്മയോട് ഞാൻ പറഞ്ഞു. ഉമ്മയെ വീട്ടിലേക്ക് കൂട്ടിക്കൊണ്ടു പോകാമെന്നും ഞാൻ സ്വപ്നം കണ്ടു. പക്ഷേ, ഉമ്മ പിന്നീടൊരിക്കലും ഞങ്ങളെ കാണാൻ വന്നില്ല" സാറ പറഞ്ഞു.\nഇതുകേട്ട സമയം അയാൾ കണ്ണുകളടച്ച് പ്രാർത്ഥിച്ചുകൊണ്ടിരുന്നു. സാറ തന്‍റെ കഥകൾ പറയുമ്പോഴെല്ലാം അയാൾ അല്ലാഹുവിനോട് മാപ്പപേക്ഷിച്ചു കൊണ്ടിരുന്നു. “ഞാൻ നിങ്ങളെ കണ്ടുമുട്ടണമെന്നും, ഇതെല്ലാം വിശദീകരിക്കണമെന്നും അള്ളാഹു നിശ്ചയിച്ചിട്ടുണ്ടാകാം" അദ്ദേഹം പറഞ്ഞു. "പക്ഷേ, എനിക്ക് അത് നിങ്ങളോട് വിശദീകരിക്കാൻ കഴിയില്ല, എനിക്ക് മാപ്പ് തരണം. എനിക്ക് കരച്ചിൽ അടക്കാൻ പറ്റുന്നില്ല. ഞാൻ നിന്നെ എന്‍റെ സ്വന്തം കുഞ്ഞായിട്ടാണ് കാണുന്നത്. ദയവായി നീ എന്നോട് ക്ഷമിക്കണം" അയാൾ കരഞ്ഞുകൊണ്ട് പറഞ്ഞു. അവിടെ ഇരുന്ന എല്ലാവരുടെയും കണ്ണുകൾ നിറഞ്ഞൊഴുകി.\nഹസ്സന്‍റെ കണ്ണീര് അവരെ എത്രമാത്രം സ്പർശിച്ചെന്ന് ഇവാൻ പറഞ്ഞു. "അയാൾ കരയുന്നത് കണ്ടപ്പോൾ അയാൾ ഒരു നല്ല വ്യക്തിയാണെന്ന് ഞങ്ങൾക്ക് മനസ്സിലായി. മറ്റുള്ളവരുടെ കഷ്ടപ്പാടുകളും വേദനയും അയാൾക്ക് മനസ്സിലാകും. ഒരുപക്ഷേ, തെറ്റായ ആശയങ്ങളും, തെറ്റായ ആളുകളും അദ്ദേഹത്തെ സ്വാധീനിച്ചിരിക്കാം, ഇപ്പോൾ അദ്ദേഹം ഹൃദയം തുറന്നു" ഇവാൻ പറഞ്ഞു. പോകുന്നതിന് മുൻപ് അവർ ഒരുമിച്ച് ഒരു ഫോട്ടോ എടുത്തു. അവർ എല്ലാം പൊറുത്തു പരസ്‍പരം കൈ കൊടുത്തു. അവർക്കിടയിൽ നിലനിന്ന ക്ഷമയുടെ ആഴം പ്രവചിക്കാൻ സാധിക്കില്ല.\n“വധശിക്ഷ നൽകിയതുകൊണ്ട് മാത്രമായില്ല. ഞങ്ങൾ അനുഭവിച്ച വേദന അവരും അനുഭവിക്കണമെന്നും മറ്റും ഞാൻ എപ്പോഴും പറയുമായിരുന്നു. എന്നാൽ, ക്ഷമിക്കാൻ കഴിയുന്ന അനുയായികളോടൊപ്പം അല്ലാഹു എന്നുമുണ്ടാകും" ഇവാൻ പറയുന്നു. കവിളിൽ കൂടി ഒലിച്ചിറങ്ങുന്ന കണ്ണുനീർ ഒപ്പി ഞങ്ങൾ പുറത്തേയ്ക്ക് ഇറങ്ങി. താമസിയാതെ ഞങ്ങൾ മിലിട്ടറി ബസ്സിൽ തിരിച്ചെത്തി. ജയിലുകൾക്ക് പിന്നിൽ ഈ ദ്വീപിൽ പ്രസിദ്ധമായ ഒരു ബീച്ച് ഉണ്ട്. അന്തേവാസികൾ ഒരിക്കലും കാണാനാകാത്ത ഒരു സ്ഥലം. ഇതിനെ പെർമിസൻ ബീച്ച് അഥവാ വൈറ്റ് ബീച്ച് എന്നാണ് വിളിക്കുന്നത്. അവിടെയാണ് രാജ്യത്തെ പ്രത്യേക സേന പരിശീലനം നടത്തുന്നത്. സാറയ്ക്കും റിസ്‍കിക്കും ഇവാനും ബീച്ച് കാണാൻ മോഹം തോന്നി. കൈകൾ കോർത്ത് പിടിച്ച് സാറയും റിസ്‍കിയും ഇവാനും ആ മണലിലൂടെ നടന്നു. "സാറ ഇതുപോലെ ചിരിക്കുന്നത് ഞാൻ മുമ്പ് കണ്ടിട്ടില്ല" ഇവാൻ പറഞ്ഞു.\n"ഇന്നത്തെ അഭിമുഖം എന്നെ ഒരുപാട് കാര്യങ്ങൾ പഠിപ്പിച്ചു. ക്ഷമിക്കണം, ഞാൻ ചെയ്‍തതിൽ ഖേദിക്കുന്നുവെന്ന് ഹസ്സൻ പറഞ്ഞു. ഒരാൾക്ക് വളരെ ഭയാനകമായ കാര്യങ്ങൾ ചെയ്യാൻ കഴിയുമെന്നും, അവർക്ക് അതിൽനിന്ന് പിന്തിരിയാൻ സാധിക്കുമെന്നും ഞാൻ മനസ്സിലാക്കി. ഞാൻ അയാളോട് മനസ്സുകൊണ്ട് ക്ഷമിച്ചു. ഞാൻ ഇപ്പോൾ വളരെയധികം സന്തോഷവതിയാണ്. കാരണം ഞാൻ അറിയാൻ ആഗ്രഹിച്ചത്, ഇത്രയും കാലം ഞാൻ ചോദിക്കാൻ ആഗ്രഹിച്ചത് എല്ലാത്തിനും എനിക്ക് ഉത്തരം ലഭിച്ചു" സാറയും പറയുന്നു.


ആ ആറു സിക്‌സറുകളുടെ കാര്യം മറന്ന് ബ്രോഡിന് കയ്യടിക്കൂ; അഭിനന്ദനങ്ങളുമായി യുവി | Yuvraj Singh| Stuart Broad| England vs West Indies\nആ ആറു സിക്‌സറുകളുടെ കാര്യം മറന്ന് ബ്രോഡിന് കയ്യടിക്കൂ; അഭിനന്ദനങ്ങളുമായി യുവി\nJul 29, 2020, 03:58 PM IST\nവെസ്റ്റിന്‍ഡീസിനെതിരായ പരമ്പരയിലെ മികച്ച പ്രകടനത്തോടെ ടെസ്റ്റില് 500 വിക്കറ്റുകളെന്ന നാഴികക്കല്ല് പിന്നിടുകയും പരമ്പരയുടെ താരമായി തിരഞ്ഞെടുക്കപ്പെടുകയും ചെയ്ത ബ്രോഡിന് അഭിനന്ദനങ്ങളുമായി രംഗത്തെത്തിയതാണ് യുവ്‌രാജ് സിങ്\nന്യൂഡൽഹി: യുവരാജ് സിങ് - സ്റ്റുവർട്ട് ബ്രോഡ് എന്നീ പേരുകൾ ഒന്നിച്ചുകേട്ടാൽ ഉടൻ തന്നെ ആരാധകരുടെ മനസ് 2007-ലെ പ്രഥമ ട്വന്റി 20 ലോകകപ്പ് ഓർമകളിലേക്ക് പോകും. ബ്രോഡിന്റെ ഒരു ഓവറിലെ ആറു പന്തും സിക്സറിന് പറത്തിയ യുവിയുടെ പ്രകടനം ഇന്നും ക്രിക്കറ്റ് പ്രേമികളുടെ മനസിൽ മായാതെ നിൽക്കുകയാണ്.\nഎന്നാലിപ്പോഴിതാ ആ ആറു സിക്സറുകളുടെ കാര്യം മറന്ന് ബ്രോഡിന് കയ്യടിക്കാൻ ആഹ്വാനം ചെയ്തിരിക്കുകയാണ് യുവി. വെസ്റ്റിൻഡീസിനെതിരായ പരമ്പരയിലെ മികച്ച പ്രകടനത്തോടെ ടെസ്റ്റിൽ 500 വിക്കറ്റുകളെന്ന നാഴികക്കല്ല് പിന്നിടുകയും പരമ്പരയുടെ താരമായി തിരഞ്ഞെടുക്കപ്പെടുകയും ചെയ്ത ബ്രോഡിന് അഭിനന്ദനങ്ങളുമായി രംഗത്തെത്തിയതാണ് യുവരാജ് സിങ്\n'എപ്പോഴെല്ലാം ഞാൻ സ്റ്റുവർട്ട് ബ്രോഡിനെ കുറിച്ച് എന്ത് എഴുതിയാലും ആളുകൾ പണ്ട് ആറു സിക്സ് അടിച്ച സംഭവവുമായി അതിനെ ബന്ധപ്പെടുത്തുമെന്ന് എനിക്കുറപ്പാണ്. ഇന്ന് എന്റെ ആരാധകരോട് അദ്ദേഹത്തിന്റെ നേട്ടത്തിന് കയ്യടിക്കാൻ ഞാൻ അപേക്ഷിക്കുകയാണ്. 500 ടെസ്റ്റ് വിക്കറ്റുകൾ എന്നത് വെറും തമാശയല്ല. കഠിനാധ്വാനവും സമർപ്പണവും നിശ്ചയദാർഢ്യവുമാണ് അതിന് പിന്നിൽ. ബ്രോഡി നിങ്ങളൊരു ഇതിഹാസമാണ്. ഹാറ്റ്സ് ഓഫ്.' - ബ്രോഡിന്റെ ചിത്രത്തിനൊപ്പം യുവി ഇൻസ്റ്റാഗ്രാമിൽ കുറിച്ചു.\nആദ്യ ടെസ്റ്റിൽ പരാജയപ്പെട്ടെങ്കിലും രണ്ടും മൂന്നും ടെസ്റ്റുകൾ ജയിച്ച് ഇംഗ്ലണ്ട് പരമ്പര സ്വന്തമാക്കിയപ്പോൾ അതിൽ നിർണായകമായത് സ്റ്റുവർട്ട് ബ്രോഡ് എന്ന പേസറുടെ പ്രകടനമായിരുന്നു. ഇംഗ്ലണ്ട് 113 റൺസിന് ജയിച്ച രണ്ടാം ടെസ്റ്റിൽ ആറു വിക്കറ്റുകളുമായി തിളങ്ങിയ ബ്രോഡ് മൂന്നാമത്തെയും അവസാനെത്തെയും ടെസ്റ്റിൽ ബാറ്റു കൊണ്ടും ബോളുകൊണ്ടും തിളങ്ങി. ഇതോടൊപ്പം ടെസ്റ്റിൽ 500 വിക്കറ്റുകളെന്ന നാഴികക്കല്ലും ബ്രോഡ് പിന്നിട്ടു.\nമൂന്നാം ടെസ്റ്റിലെ രണ്ട് ഇന്നിങ്സിലുമായി 10 വിക്കറ്റുകളാണ് ബ്രോഡ് സ്വന്തമാക്കിയത്. ഒന്നാം ഇന്നിങ്സിൽ 369 റൺസെടുത്ത ഇംഗ്ലണ്ടിനായി ബ്രോഡ് ബാറ്റിങ്ങിലും തിളങ്ങിയിരുന്നു. പത്താമനായി ക്രീസിലെത്തിയ താരം 45 പന്തിൽ 62 റൺസുമായി തിളങ്ങി. 33 പന്തിലാണ് ബ്രോഡ് 50 തികച്ചത്. ടെസ്റ്റിൽ ഒരു ഇംഗ്ലീഷ് താരത്തിന്റെ മൂന്നാമത്തെ അതിവേഗ അർധ സെഞ്ചുറിയായിരുന്നു ഇത്.\nഒന്നാം ഇന്നിങ്സിൽ 31 റൺസ് വഴങ്ങി ബ്രോഡ് ആറു വിക്കറ്റെടുത്തിരുന്നു. കരിയറിൽ ബ്രോഡിന്റെ 18-ാം അഞ്ചു വിക്കറ്റ് പ്രകടനമായിരുന്നു ഇത്.\nപരമ്പരയിൽ ആകെ 16 വിക്കറ്റുകൾ വീഴ്ത്തിയ ബ്രോഡാണ് വിക്കറ്റ് വേട്ടക്കാരിൽ മുന്നിൽ. പരമ്പരയിലെ വെറും രണ്ടു ടെസ്റ്റുകളിൽ നിന്നാണ് താരം 16 വിക്കറ്റുകൾ വീഴ്ത്തിയത്. പരമ്പരയുടെ താരമായി തിരഞ്ഞെടുക്കപ്പെട്ടതും ബ്രോഡ് തന്നെ.\nഇതോടെ ഐ.സി.സി ടെസ്റ്റ് ചാമ്പ്യൻഷിപ്പിലെ വിക്കറ്റ് വേട്ടക്കാരുടെ പട്ടികയിലും ബ്രോഡ് ഒന്നാമതെത്തി. 11 ടെസ്റ്റുകളിൽ നിന്ന് 53 വിക്കറ്റുകളാണ് ബ്രോഡിന്റെ അക്കൗണ്ടിലുള്ളത്. രണ്ട് അഞ്ചു വിക്കറ്റ് പ്രകടനവും ഒരു 10 വിക്കറ്റ് നേട്ടവും ബ്രോഡ് സ്വന്തമാക്കിയിട്ടുണ്ട്. 10 ടെസ്റ്റിൽ നിന്ന് 49 വിക്കറ്റുകൾ വീഴ്ത്തിയ ഓസ്ട്രേലിയയുടെ പാറ്റ് കമ്മിൻസിനെയാണ് ബ്രോഡ് പിന്നിലാക്കിയത്.\nമൂന്നാം ക്രിക്കറ്റ് ടെസ്റ്റിന്റെ അഞ്ചാം ദിനം വിൻഡീസ് ഓപ്പണർ ക്രെയ്ഗ് ബ്രാത്ത്വെയ്റ്റിനെ പുറത്താക്കിയതോടെ ടെസ്റ്റ് ക്രിക്കറ്റിൽ 500 വിക്കറ്റുകളെന്ന നാഴികക്കല്ലും ബ്രോഡ് പിന്നിട്ടിരുന്നു. ഇംഗ്ലണ്ടിനായി ടെസ്റ്റിൽ 500 വിക്കറ്റുകൾ തികയ്ക്കുന്ന രണ്ടാമത്തെ താരമാണ് ബ്രോഡ്. 2017-ൽ ജെയിംസ് ആൻഡേഴ്സനാണ് ഈ നേട്ടം ആദ്യം സ്വന്തമാക്കിയത്. ആൻഡേഴ്സന്റെ 500-ാം വിക്കറ്റും ക്രെയ്ഗ് ബ്രാത്ത്വെയ്റ്റായിരുന്നു എന്നതാണ് രസകരമായ കാര്യം. ലോക ക്രിക്കറ്റിൽ ഈ നേട്ടത്തിലെത്തുന്ന ഏഴാമത്തെ ബൗളറാണ് ബ്രോഡ്, നാലാമത്തെ ഫാസ്റ്റ് ബൗളറും.\nടെസ്റ്റിലെ വിക്കറ്റ് വേട്ടയിലും ഏഴാം സ്ഥാനത്താണ് ബ്രോഡ്. മുത്തയ്യ മുരളീധരൻ (800 വിക്കറ്റ്), ഷെയ്ൻ വോൺ (708), അനിൽ കുംബ്ലെ (619), ജെയിംസ് ആൻഡേഴ്സൻ (589), ഗ്ലെൻ മഗ്രാത്ത് (563), കോർട്ട്നി വാൽഷ് (519) എന്നിവരാണ് ഇക്കാര്യത്തിൽ ബ്രോഡിനു മുന്നിലുള്ളത്.\nContent Highlights: Yuvraj Singh hailed England fast bowler Stuart Broad for his 500 Test wickets\n'ഞാനും ബ്രോഡിന്റെ അവസ്ഥയിലൂടെ കടന്നുപോയിട്ടുണ്ട്';ടീമില് നിന്ന് തഴയപ്പെടുന്നതിനെ കുറിച്ച് അശ്വിന്\nടെസ്റ്റില് 500 വിക്കറ്റ് നേട്ടത്തിന് പിന്നാലെ റാങ്കിങ്ങിലും ബ്രോഡിന്റെ കുതിപ്പ്\nബാറ്റിങ്ങിലും ബൗളിങ്ങിലും തിളങ്ങി; ഇത് ബ്രോഡിന്റെ പ്രതികാരം


വേലക്കാരൻ വളർത്തുനായയെ കൊലപ്പെടുത്തിയെന്ന് പരാതിയുമായി നടി; ആദ്യം മനുഷ്യരുടെ കേസ് തീരട്ടെയെന്ന് ഫോറൻസിക് | Actress Ayesha Julka Accuses House Caretaker Of Murdering Her Pet Dog Rocky – News18 Malayalam\nവേലക്കാരൻ വളർത്തുനായയെ കൊലപ്പെടുത്തിയെന്ന് പരാതിയുമായി നടി; ആദ്യം മനുഷ്യരുടെ കേസ് തീരട്ടെയെന്ന് ഫോറൻസിക്\nകേസുമായി ബന്ധപ്പെട്ട് ഫോറൻസിക് റിപ്പോർട്ട് ലഭിക്കാത്തതിനാൽ വിചാരണ നീണ്ടു പോവുകയാണെന്ന് ജുൽക അറിയിച്ചു. ഇക്കാര്യം അന്വേഷിച്ച് ഫോറൻസിക് വകുപ്പിനെ സമീപിച്ചപ്പോൾ മനുഷ്യരുടെ കേസുകൾ ബാക്കിയുണ്ടെന്നും അതുകഴിഞ്ഞിട്ട് മതി ഇതെന്നുമുള്ള മറുപടിയാണ് ലഭിച്ചതെന്നും ജുൽക പറഞ്ഞു.\nപുനെ: വീട്ടുജോലിക്കാരൻ വളർത്തുനായയെ കൊലപ്പെടുത്തിയെന്ന പരാതിയുമായി നടി. ബോളിവുഡ് നടി അയേഷ ജുൽകയാണ് പരാതി നൽകിയിരിക്കുന്നത്. ലോണാവാലയിലെ തന്റെ വീട്ടിലെ വളർത്തുനായയായ റോക്കിയെ അവിടുത്തെ വീട്ടു വേലക്കാരനായ രാം ആന്ദ്രെ കൊലപ്പെടുത്തിയെന്നാണ് കേസ്. മൃഗസംരക്ഷണ പ്രവർത്തകയും സൊസൈറ്റി ഫോർ ആനിമൽ സേഫ്റ്റിയുടെ വൈസ് പ്രസിഡന്റുമാണ് അയേഷ ജുൽക.\nലോണാവാലയിലെ തെരുവിൽ നിന്നാണ് നടി റോക്കിയെ എടുത്തു വളർത്തിയത്. രണ്ട് ആഴ്ച പ്രായമുള്ളപ്പോൾ ആയിരുന്നു റോക്കിയെ തെരുവിൽ നിന്നും എടുത്തു വളർത്താൻ ആരംഭിച്ചത്. കഴിഞ്ഞ ആറു വർഷമായി റോക്കി തങ്ങളോടൊപ്പം ആണെന്നും രാം അന്ദ്രേയുടെ കുടുംബമാണ് റോക്കിയെ നോക്കുന്നതെന്നും നടി അറിയിച്ചു. റോക്കിക്ക് പിന്നാലെ റിഗ്ഗ്ലി എന്ന നായയെയും നടി വളർത്തുന്നുണ്ട്.\nമുംബൈയിൽ താമസിച്ചു വരുന്ന ജുൽക ഇടയ്ക്കിടയ്ക്ക് ലോണാവാലയിൽ എത്താറുണ്ട്. സെപ്റ്റംബർ 13ന് നടി മുംബൈയിൽ ആയിരുന്നപ്പോഴാണ് റോക്കി ചത്തുവെന്ന ഫോൺകോൾ ജുൽകയ്ക്ക് ലഭിക്കുന്നത്. വീട്ടിലെ വാട്ടർ ടാങ്കിൽ വീണ് മുങ്ങി മരിച്ചുവെന്ന് ആയിരുന്നു പറഞ്ഞത്. അപ്പോൾ തന്നെ ലോണാവാലയിൽ എത്തിയെന്നും വേലക്കാരനും കുടുംബവും പറഞ്ഞത് താൻ വിശ്വസിച്ചെന്നും എന്നാൽ പിന്നീട് സംശയം തോന്നുകയായിരുന്നെന്നും പറഞ്ഞു.\nമറ്റൊരു നായയായ റിഗ്ഗ്ലി മൗനിയായിരിക്കുന്നതും ഭക്ഷണം കഴിക്കാൻ കൂട്ടാക്കാതിരുന്നതും താൻ ശ്രദ്ധിച്ചെന്നും ചില കാര്യങ്ങൾ ശരിയല്ലെന്ന് തനിക്ക് തോന്നിയെന്നും നടി പറഞ്ഞു. ടാങ്കിന്റെ വായ് വട്ടം വളരെ ചെറുതായിരുന്നെന്നും അതുകൊണ്ടു തന്നെ റോക്കി അതിൽ മുങ്ങിച്ചാകാനുള്ള സാധ്യതയില്ലെന്നും ജുൽക പറഞ്ഞു. തുടർന്ന് റോക്കിയുടെ മൃതദേഹം പുറത്തെടുക്കുകയും അതിൽ ചില മുറിപ്പാടുകൾ കണ്ടെത്തുകയും ചെയ്തു. മൃതദേഹം പോസ്റ്റുമോർട്ടത്തിനും വിധേയമാക്കി.\nപോസ്റ്റുമോർട്ടം റിപ്പോർട്ടിൽ നായ ശ്വാസം മുട്ടിയാണ് മരിച്ചിരിക്കുന്നതെന്നും മുങ്ങി മരിക്കാനുള്ള സാധ്യതകൾ കുറവാണെന്നും കണ്ടെത്തി. ഇതോടെ നടി പരാതിയുമായി ലോണാവാല പൊലീസ് സ്റ്റേഷനെ സമീപിക്കുകയായിരുന്നു. പൊലീസ് നടത്തിയ അന്വേഷണത്തിന്റെ അടിസ്ഥാനത്തിൽ കേസിൽ കുറ്റപത്രം തയ്യാറാണെന്ന് പൊലീസ് അറിയിച്ചു. താമസിയാതെ തന്നെ കുറ്റപത്രം കോടതിയിൽ സമർപ്പിക്കും.\nകേസുമായി ബന്ധപ്പെട്ട് ഫോറൻസിക് റിപ്പോർട്ട് ലഭിക്കാത്തതിനാൽ വിചാരണ നീണ്ടു പോവുകയാണെന്ന് ജുൽക അറിയിച്ചു. ഇക്കാര്യം അന്വേഷിച്ച് ഫോറൻസിക് വകുപ്പിനെ സമീപിച്ചപ്പോൾ മനുഷ്യരുടെ കേസുകൾ ബാക്കിയുണ്ടെന്നും അതുകഴിഞ്ഞിട്ട് മതി ഇതെന്നുമുള്ള മറുപടിയാണ് ലഭിച്ചതെന്നും ജുൽക പറഞ്ഞു. എന്നാൽ, ഫോറൻസിക് വകുപ്പ് ഇക്കാര്യത്തിൽ പ്രതികരണത്തിന് തയ്യാറായില്ല.\nFirst published: December 30, 2020, 18:28 IST\nactress casedogDog attack


film awards | കഴിഞ്ഞ വർഷം ഫഹദ് ഫാസിലും മഞ്ജുവും ഐശ്വര്യലക്ഷ്മിയും നേടിയ പുരസ്‌കാരങ്ങൾ ഇക്കുറി ആർക്കൊക്കെ? വോട്ടിങ്ങും നോമിനേഷനും ഉടൻ; മൂവി സ്ട്രീറ്റ്സിന്റെ അവാർഡ് നിശയ്ക്കായി ഒരുക്കങ്ങൾ തുടങ്ങി - MarunadanMalayali.com\nDecember 29, 2018 | 06:26 PM IST | Permalink\nസിനിമാസ്വാദകരുടെ ഫേസ്‌ബുക്കിലെ പ്രമുഖ കൂട്ടായ്മയായ മൂവി സ്ട്രീറ്റ് ഈ വർഷത്തെ അവാർഡ് നിശ പ്രഖ്യാപിച്ചു. ഫെബ്രുവരി മൂന്നിന് കലൂർ എ ജെ ഹാളിൽ വച്ചാണ് അവാർഡ് നിശ നടത്തപ്പെടുക. ഏഴാം വർഷത്തിലേക്ക് കടക്കുന്ന മൂവി സ്ട്രീറ്റിന്റെ രണ്ടാമത് അവാർഡ് നിശയാണ് വർണാഭമായ പരിപാടികളോടെ അണിയറയിൽ ഒരുങ്ങുന്നത്. 2012 ഡിസംബറിൽ ആരംഭിച്ച് ഇപ്പോഴും സജീവമായി മുന്നോട്ടു പോകുന്ന സിനിമാ ഗ്രൂപ്പ് ആണ് മൂവി സ്ട്രീറ്റ്. കഴിഞ്ഞ വർഷം ഏറെ മാധ്യമ ശ്രദ്ധ നേടിയ മൂവി സ്ട്രീറ്റ് എക്സലൻസ് അവാർഡ്സിന്റെ രണ്ടാം പതിപ്പ് ഏറെ പുതുമകളോടെ ആണ് എത്തുന്നത്.\nമികച്ച നടൻ, നടി, സംവിധായകൻ, ചിത്രം എന്നിവ ഉൾപെടെ 20 ൽ അധികം ക്യാറ്റഗറിയിൽ ആണ് മൂവി സ്ട്രീറ്റ് എക്സലൻസ് അവാർഡുകൾ നൽകുന്നത്. കഴിഞ്ഞ വർഷം മികച്ച നടനുള്ള പുരസ്‌കാരം ഫഹദ് ഫാസിൽ നേടിയപ്പോൾ മികച്ച നടിക്കുള്ള പുരസ്‌കാരം മഞ്ജുവാര്യരും ഐശ്വര്യലക്ഷ്മിയും പങ്കിട്ടു. മികച്ച ചിത്രത്തിനുള്ള അവാർഡ് തൊണ്ടിമുതലും ദൃക്സാക്ഷിയും കരസ്ഥമാക്കിയപ്പോൾ മികച്ച സംവിധായകനായത് ലിജോ ജോസ് പെല്ലിശ്ശേരിയാണ്. കഴിഞ്ഞ വർഷം ഗോൾഡ് സൂക്കിലെ ആദംസ് കൺവെൻഷൻ സെന്ററിൽ ആയിരുന്നു മൂവി സ്ട്രീറ്റ് അവാർഡ്സ് നൈറ്റ് അരങ്ങേറിയത്. 1000 ഓളം പേരാണ് കഴിഞ്ഞ വർഷം പരിപാടിയിൽ പങ്കെടുത്തത്. കഴിഞ്ഞ അവാർഡ് നിശയുടെ തുടർച്ചയായാണ് ഈ വർഷവും പരിപാടികൾ നടത്തുന്ന്. കഴിഞ്ഞ വർഷത്തെ അപേക്ഷിച്ചു കൂടുതൽ ജന പങ്കാളിത്തത്തോടെ, താര നിബിഢമായി ആയിരിക്കും ഈ വർഷത്തെ മൂവി സ്ട്രീറ്റ് അവാർഡ് നടത്തപ്പെടുകയെന്ന് ഗ്രൂപ്പ് അഡ്‌മിന്മാർ അറിയിച്ചു.\nവെള്ളിത്തിരയിലെ വിസ്മയ പ്രകടനങ്ങൾക്ക് മൂവി സ്ട്രീറ്റ് ഗ്രൂപ്പിന്റെ അംഗീകാരവും ആദരവുമാണ് അവാർഡ് നൈറ്റിലൂടെ സമ്മാനിക്കുന്നത്. 85000 ഓളം വരുന്ന ഗ്രൂപ്പ് മെമ്പേഴ്സിനിടയിൽ വോട്ടിങ്ങിലൂടെ ആണ് വിജയികളെ കണ്ടെത്തുക. 2018 ൽ തിയറ്ററുകളിൽ എത്തിയ 130 ൽ അധികം വരുന്ന ചിത്രങ്ങളിൽ നിന്നും ഇരുപതു ക്യാറ്റഗറികളിൽ ആയി തിരഞ്ഞെടുക്കപ്പെടുന്ന വിജയികളെ ആയിരിക്കും പുരസ്‌കാരം നൽകി ആദരിക്കുക.\nകേവലം സിനിമ ഗ്രൂപ്പ് എന്നതിലുപരി ഒരു സൗഹൃദ കൂട്ടായ്മ ആണ് മൂവി സ്ട്രീറ്റ്. ബഹുസ്വരതയുടെ കഴുത്തിൽ കത്തികൾ വീഴുന്ന കാലത്ത് സിനിമ പോലും നമ്മുടെ രാജ്യത്ത് പ്രൊപ്പഗാണ്ടയുടെ ഇരയാവുമ്പോൾ അതിന് അന്തിമവിധിയെഴുതേണ്ടത് അതേ ബഹുസ്വരത തന്നെയാണെന്നാണ് മൂവി സ്ട്രീറ്റ് കൂട്ടായ്മ വിശ്വസിക്കുന്നത്. അതിനാൽ തന്നെ ഗ്രൂപ്പിലെ ഓരോ മെമ്പർക്കും അഭിപ്രായം രേഖപ്പെടുത്താവുന്ന രീതിയിൽ പോൾ അടിസ്ഥാനത്തിൽ ആയിരിക്കും പുരസ്‌കാര ജേതാക്കളെ കണ്ടെത്തുക. പോൾ റിസൾട്ട്സ് ക്യൂറേറ്റ് ചെയ്യുവാൻ അന്തിമ ജ്യൂറി പാനലും ഉണ്ടായിരിക്കും.\nകഴിഞ്ഞ വർഷത്തിൽ നിന്നും വിഭിന്നമായി മൂവി സ്ട്രീറ്റിന്റെ ഔദ്യോഗിക വെബ്സൈറ്റ് വഴി ആയിരിക്കും ഇത്തവണ വോട്ടിങ് നടത്തപ്പെടുകയെന്ന പ്രത്യേകതയുണ്ട്. കഴിഞ്ഞ വർഷം നടത്തപ്പെട്ട അവാർഡ് നൈറ്റിലൂടെ മുന്നോട്ട് വയ്ക്കുവാൻ സാധിച്ച ജനാധിപത്യപരമായ അവാർഡ് വിതരണത്തിലും അർഹരായ വിജയികളിലും അതിന് താങ്ങായി ഉണ്ടായ മെംബേഴ്സിന്റെ സഹായസഹകരണവും തന്നെയാണ് ഈ വർഷവും ഇത്തരത്തിലൊരു പ്രോഗ്രാമുമായി മുന്നോട്ട് വരാൻ പ്രേരിപ്പിച്ച ഘടകമെന്ന് അഡ്‌മിന്മാർ പറയുന്നു. ഓരോ അംഗങ്ങളുടെയും സഹകരണവും അവാർഡ് നിശ ഭംഗിയാക്കുവാൻ വേണ്ടി അവർ അഭ്യർത്ഥിച്ചു. ഒപ്പം തന്നെ എല്ലാവരെയും അവാർഡ് നിശയിലേക്കും ഭാരവാഹികൾ സ്വാഗതം ചെയ്തു. വരും ദിവസങ്ങളിൽ നോമിനേഷനും വോട്ടെടുപ്പും ഉണ്ടാകും. എല്ലാവരുടെയും സഹകരണവും ഭാരവാഹികൾ അഭ്യർത്ഥിച്ചു.


കമലിനെതിരെ വീണ്ടും ബിജെപി; കമല് രാജ്യം വിട്ടുപോകണമെന്ന് എഎന് രാധാകൃഷ്ണന് – Chandrika Daily\nBy chandrika Monday January 9, 2017 07:00 am\nകമലിനെതിരെ വീണ്ടും ബിജെപി; കമല് രാജ്യം വിട്ടുപോകണമെന്ന് എഎന് രാധാകൃഷ്ണന്\nകോഴിക്കോട്: കമലിന് ദേശസ്‌നേഹമില്ലെന്നും കമല് രാജ്യം വിട്ടുപോകണമെന്നും ബിജെപി നേതാവ് എഎന് രാധാകൃഷ്ണന്. ബിജെപി വടക്കന് മേഖല ജാഥയുടെ ഭാഗമായി വിളിച്ചു ചേര്‍ത്ത വാര്‍ത്താ സമ്മേളനത്തിലാണ് അദ്ദേഹം…\nകോഴിക്കോട്: കമലിന് ദേശസ്‌നേഹമില്ലെന്നും കമല് രാജ്യം വിട്ടുപോകണമെന്നും ബിജെപി നേതാവ് എഎന് രാധാകൃഷ്ണന്. ബിജെപി വടക്കന് മേഖല ജാഥയുടെ ഭാഗമായി വിളിച്ചു ചേര്‍ത്ത വാര്‍ത്താ സമ്മേളനത്തിലാണ് അദ്ദേഹം കമലിനെതിരെ പ്രതികരണവുമായെത്തിയത്.\nകമല് എസ്ഡിപിഐ എന്ന സംഘടനയില് പ്രവര്‍ത്തിക്കുന്ന ആളാണ്. നരേന്ദ്രമോദിയെ നരഭോജിയെന്നു വിളിച്ചതിനുള്ള അംഗീകാരമാണ് അദ്ദേഹത്തിനു കിട്ടിയ ബോര്‍ഡ് ചെയര്‍മാന് സ്ഥാനം. അതുമാത്രമാണ് കമലില് പിണറായി സര്‍ക്കാര് കണ്ട ഏക യോഗ്യത. രാജ്യത്തെ സുപ്രീംകോടതി പുറപ്പെടുവിച്ച ഒരു ഉത്തരവിനോട് കമലിന്റെ നിലപാട് രാജ്യത്തിന് യോജിച്ചതല്ലെന്നും രാധാകൃഷ്ണന് പറഞ്ഞു.\nതിരുവനന്തപുരത്ത് നടന്ന അന്താരാഷ്ട്ര ചലച്ചിത്രമേളയിലാണ് കമല് ദേശീയഗാനവുമായി ബന്ധപ്പെട്ടുള്ള പരാമര്‍ശങ്ങള് നടത്തിയത്. എംടിക്ക് പിന്തുണ അര്‍പ്പിച്ചുള്ള പരിപാടിയിലും കമല് കേന്ദ്രസര്‍ക്കാരിന് വിമര്‍ശനം ഉന്നയിച്ചിരുന്നു. കമല് ദേശീയഗാനത്തെ അപമാനിക്കാന് ശ്രമിച്ചുവെന്ന് ആരോപിച്ച് ബിജെപി രംഗത്തെത്തിയിരുന്നു. കമല് രാജ്യദ്രാഹിയാണെന്നും രാജ്യം വിട്ടുപോകണമെന്നുമാണ് ബിജെപി ഉയര്‍ത്തുന്നത്.


ഈ അമേരിക്കന് മാവും...\nപ്രമുഖ നടന്റെ അതിബുദ്ധിയില് നിന്ന് ആളുകള്‍ക്ക് കുറെ പാഠങ്ങള് വീണു കിട്ടുന്നുണ്ട്. അതിലൊന്ന് ആരും ശരിയല്ല എന്നുള്ളതാണ്. അതിനോട് കുറച്ച് യോജിക്കാതെ വയ്യ. നമ്മളാരും അത്ര പുണ്യവാളന്മാര് അല്ലല്ലോ. ഇനി അഥവാ ആണെങ്കില് തന്നെ നമ്മള് അവരെ പിടിച്ച് ഏതെങ്കിലും ആഗോള മാഫിയയുടെ ആള്‍ക്കാരാക്കും.\nപിന്നെ രക്ഷയില്ലല്ലോ - ആഗോള മാഫിയയുടെ ആള് - നികൃഷ്ടന്, നീചന്, കുത്തക, സ്വാര്‍ത്ഥ മുതലാളിത്ത ഗുണ്ട. ഭൂലോക നശീകരണ ഗൂഡാലോചനയുടെ ചുക്കാന് പിടിക്കുന്ന നരാധമന്.\nവസ്തുതകളിലേക്ക് ചരിത്രപരമായോ ശാസ്ത്രീയമായോ യാതൊരു ഉള്‍ക്കാ]ഴ്ചയുമില്ലാതെ, താന് ഒരു കാലത്ത് അനുഗ്രഹീത കലാകാരന് ആയിരുന്നു എന്ന വസ്തുതയായ ആനയുടെ പുറത്തിരുന്നാല് സംഭവം എന്ത് പറഞ്ഞാലും - തിമിര്‍ത്തു, കിടുക്കി, തകര്‍ത്തു .\nഅല്ല, ഓരോന്നായി എടുത്താല് ഒത്തിരി പറയണ്ട വരും. ഈ പച്ച വിപ്ലവത്തിന്റെ കാര്യം മാത്രം നമുക്ക് നോക്കാം.\nഅല്ല, ഈ അമേരിക്കന് മാവും പ്രമുഖ നടനും പച്ചവിപ്ലവവും തമ്മില് എന്ത് ?\nപ്രഥമദൃഷ്ട്യാ ഇവ തമ്മില് അകലത്തില് ആണെന്ന് തോന്നുമെങ്കിലും ഇവ തമ്മില് ഉള്ള അന്തര്‍ധാര സജീവമാണ്.\nചെറുപ്പത്തില് എന്റെ അമ്മ മൈദക്ക് പറഞ്ഞോണ്ടിരുന്നത് - 'അമേരിക്കന് മാവ്, അമേരിക്കന് മാവ് എന്നാ. എന്തൂട്ട് കാര്യണ്ട് ഈ പാവം മൈദനെ അമേരിക്കന് മാവ് എന്ന് വിളിക്കാന് ? അതും പച്ച വിപ്ലവവും തമ്മില് ബന്ധമുണ്ടോ' ? ഉണ്ട്.\nഇപ്പോഴുള്ള ആളെ തിന്നുന്ന അപകട ജനിതക വിളകളുമായും ബന്ധമുണ്ട്.\nനമുക്ക് ആദി മുതല് ഒന്ന് നോക്കാം.\nവേണം . എനിക്കതൊരു വീക്‌നെസ് ആയി പോയി .\nഈ രണ്ട് ലക്ഷം കൊല്ലങ്ങളായി മാനുഷമ്മാര് ഉണ്ടായിട്ട് . ആഫ്രിക്കയിലൊക്കെ അലഞ്ഞു തിരിഞ്ഞ് ഇങ്ങനെ നടന്നു . അന്‍പതിനായിരം കൊല്ലം മുന്‍പ് ആഫ്രിക്കയില് നിന്ന് കെട്ടിയെടുത്തു ലോകം മുഴുവന് പരന്നു . പ്രകൃതിയുമായി ഇങ്ങനെ ഇണങ്ങി ജീവിച്ചു. എങ്ങനെയെന്നല്ലേ ?\nതാപ്പു കിട്ടിയാല് കാടിന് തീയിടും. കൊടും കാട് നമുക്ക് പറ്റിയതല്ല . പുല് മേടുകളാണ് വേണ്ടത്. അമ്പതിനായിരം കൊല്ലം മുമ്പ് ഏഷ്യയില് കേറിയതും അവിടെ ഉണ്ടായിരുന്ന പഴേ വല്യ ജീവികളൊക്കെ - ഡും - കാണാനില്ല! പിന്നെ ഓസ്‌ട്രേലിയയില് ചെന്നു. ജയന്റ് കങ്കാരു, ഭീമന് പക്ഷികള്, വലിയ സഞ്ചി മൃഗങ്ങള് - ക്ടിന് - കാണാനില്ല.\nപതിനയ്യായിരം വര്‍ഷങ്ങള് കൊണ്ട് അമേരിക്കയില് എത്തി. ആയിരം വര്‍ഷം കൊണ്ട് അവിടെ മുഴുവന് പരന്നു. മാസ്റ്റഡോണ്, ജയന്റ് സ്ലോത്, പിന്നെ എത്രയെത്ര വലിയ മൃഗങ്ങള് - ടിം = ഒക്കേത്തിനേം കൊന്ന് തിന്നു.\nഏകദേശം പതിനായിരം കൊല്ലം ആയപ്പോഴേക്കും ആളുകള് കൂടി. മൃഗങ്ങള് കുറഞ്ഞു. അലഞ്ഞുതിരിയാന് സ്ഥലവും ഇല്ലാതായി. ഏകദേശം ഒന്‍പതു സ്ഥലങ്ങളില് ഏകദേശം ഒരേ സമയത് കൃഷിയും മൃഗ വളര്‍ത്തലും തുടങ്ങി. ഒരു നാലഞ്ചു വിളവെടുപ്പ് കഴിഞ്ഞാല് മണ്ണ് ഒന്നിനും കൊള്ളില്ല. നൈട്രജന് തീരും. പിന്നെ ഫോസ്ഫറസ് - അതൊക്കെ.\nആദ്യം കാടിന് തീയിട്ടു, ഒന്ന് രണ്ടു വിളവെടുപ്പ് കഴിഞ്ഞ് അടുത്ത സ്ഥലത്തേക്ക് പോകും. ഭീകരം. കുറെ കഴിയുമ്പോള് സ്ഥലം ഒക്കെ ഗോപി. പിന്നെ ആണ് ഉഴുതു മറിച്ച് വളമിടല് തുടങ്ങിയത്. ആദ്യം കൈ കൊണ്ട് ഉഴുതല്. പിന്നെ സ്വന്തം തീട്ടം കൊണ്ട് മറി. അങ്ങനെ അങ്ങനെ.\nപിന്നെ കാളകളും കുതിരകളും ചാണകവും കമ്പോസ്റ്റും വന്നു. സ്വന്തം കൈ കൊണ്ട് തന്നെ കീടങ്ങളെ ഓടിക്കണം. പുഴുക്കളെ പെറുക്കണം, കളകളെ നുള്ളണം.\nജനസംഖ്യ പതുക്കെ പതുക്കെ കൂടി. എത്ര കഷ്ടപെട്ടാലും പട്ടിണി അകലെ അല്ല.\nഅതായത് പതിനായിരം കൊല്ലം മുന്‍പ് ആകെ ലോകത്തില് ഒരു കോടി ജനങ്ങള്. ഇപ്പോള് എഴുനൂറ്റന്‍പത് കോടി. എഴുനൂറ്റന്‍പതിരട്ടി - എന്നിട്ടും ഇപ്പോള് ഇഷ്ടം പോലെ ഫുഡ് ആണ്. ശരിയായി എല്ലാവര്‍ക്കുമായി വീതിച്ചാല് സകലമാന മനുഷ്യര്‍ക്കും സുഖമായി പുട്ടടിക്കാം. ഇഡലിയോ ചപ്പാത്തിയോ ചിക്കാനോ ആവാം . തിന്നു തടിയന്മാരും തടിച്ചികളും ആവാം. ഇതെങ്ങനെ പറ്റി ഷ്ടോ ? ജാതി സംഭവം ന്നെ. മാജിക്കാ ?\nദൈവാനുഗ്രഹം - ആലേലുയ്യ (തമാശയല്ല)\nഅതായതുത്തമാ - വേണ്ട ബോറായി - ദേശ് വാസിയോം - നമ്മള് പലതും ചെയ്തു:\nചരിത്രാതീത കാലം മുതല് തിരഞ്ഞു പിടിച്ചു വിളകളെയും മൃഗങ്ങളെയും ഇണ ചേര്‍ത്ത് പുതു വര്‍ഗങ്ങളുണ്ടാക്കി. ഈ ഗോതമ്പും അരിയും ഒക്കെ പഴേ പുല്ലുകളില് നിന്നും ഉണ്ടാക്കിയതാണ്. പത്ത് മടങ്ങെങ്കിലും ഓരോ മണിക്കും വലുപ്പം വച്ചു. ലിറ്റര് കണക്കിനാണ് പശുക്കള് പാല് തരുന്നത്.\nആദ്യം നൈട്രജന്, ഫോസ്‌ഫേറ്റ്‌സ് ഒക്കെ ഉള്ള പാറകളും പക്ഷി കാഷ്ടം നിറഞ്ഞ ദ്വീപുകളും ഒക്കെ ഉപയോഗിച്ച് വന് തോതില് വളം ഉണ്ടാക്കി. അതും തികയാതെ വന്നേനെ.\nഇരുപതാം നൂറ്റാണ്ട് ആയപ്പോഴേക്കും വായുവിലെ നൈട്രജന് ഫാക്ടറികളില് വച്ച് അമോണിയ ഉണ്ടാക്കാനായി. ഹാബെര് പ്രോസസ്സ്. ഹാബെറും ബൊഷും ചേര്‍ന്ന് കണ്ടു പിടിച്ചതാണ്.\nകീടനാശിനികള്, കളനാശിനികള് - ഇവയുടെ ഒക്കെ കൃത്യത കൂടി വന്നു. അപകട സാധ്യത കുറഞ്ഞു.\nഅതായത് - 1900 ത്തില് നിന്നും ലോക ജനസംഖ്യ നാലിരട്ടി കൂടി. വിളവ് ആറിരട്ടി കൂടി. ഓരോ ആള്‍ക്കും ലഭ്യമായ തീറ്റ അമ്പതു ശതമാനം കൂടി.\nകൃഷി ചെയ്യുന്ന ഭൂമി വെറും മുപ്പതു ശതമാനമേ കൂടിയുള്ളു.\nതൊള്ളായിരത്തി അറുപതുകളില് പട്ടിണി കിടന്ന നമ്മള് അമേരിക്കക്കാരോട് ഇരന്നു വാങ്ങിയ മൈദയെ ആണ് അമേരിക്കന് മാവ് എന്ന് വിളിച്ചത്. വെറും പത്തു പതിനഞ്ചു വര്‍ഷം കൊണ്ട് പിന്നീട് പച്ച വിപ്ലവം വന്നു.\nപച്ച വിപ്ലവം വന്നത് ഓര്‍ഗാനിക് ഫാര്‍മിംഗ് കൊണ്ടല്ല.\nഇപ്പോള് - ഈ നിമിഷം - ലോകം മുഴുവനും ഓര്‍ഗാനിക് ഫാര്‍മിംഗിലേക്കു തിരിഞ്ഞാല് ലോകത്തുള്ള എല്ലാ വനങ്ങളും, വെള്ള സ്രോതസ്സുകളും, ചതുപ്പുകളും, എന്തിന് - മരുഭൂമികള് വരെ എങ്ങനെയെങ്കിലും കൃഷി ചെയ്യേണ്ടി വരും.\nദരിദ്രവാസികള് എന്ന ലെവലില് നിന്നും പ്യാരേ ദേശ് വാസിയോം എങ്ങനെ ആയി എന്ന് മനസ്സിലായില്ലേ ? ഈ പച്ച വിപ്ലവം ഒന്നും ഇന്ത്യയില് മാത്രം ഉണ്ടായതല്ല. പത്തു പതിനായിരം കൊല്ലങ്ങളായി മനുഷ്യന് സ്വയം തീറ്റ കണ്ടെത്താനുള്ള തത്രപ്പാടില് ഓടിയ വഴി ബുദ്ധി കൊണ്ട് നേടിയ നേട്ടങ്ങളുടെ തുടര്‍ച്ച ആണ് ഇതൊക്കെ.\nഈ എംസ് സ്വാമിനാഥന് അല്ല പച്ചവിപ്ലവത്തിന്റെ വലിയ അമരക്കാരന്. അന്നുണ്ടായി വന്ന നൂതന ശാസ്ത്ര കൃഷി മാര്‍ഗങ്ങളെ ഉപയോഗിച്ച് പട്ടിണിയുടെ വക്കില് കിടക്കുന്ന ജനതയെ അതില് നിന്ന് രക്ഷിക്കുന്ന കൂട്ടായ യജ്ഞത്തിന് നേതൃത്വം കൊടുക്കുകയാണ് ഉണ്ടായത് .\nഗോതമ്പിനെയും മറ്റും ബ്രീഡിങ് വഴി ഉത്പാദനം കൂട്ടുന്ന പ്രക്രിയ ആരംഭിച്ചിട്ട് പതിനായിരം വര്‍ഷമായി. ഇന്ന് നമ്മള് വിളയിക്കുന്ന ഒരു വിളകളും നാച്ചുറല് അല്ല. ഒരു വളര്‍ത്തു മൃഗവും അങ്ങനെ അല്ല.\n1960 കളില് നോര്‍മന് ബോര്‍ലാഗ് എന്ന ഒരു ശാസ്ത്രജ്ഞന്റെ അത്യുത്പാദന ശേഷിയുള്ള ഗോതമ്പിന്റെ കണ്ടെത്തലാണ് പച്ച വിപ്ലവത്തിന്റെ കാതല്. പിന്നെ അന്ന് ലോകത്തുണ്ടായിരുന്ന ശാസ്ത്രീയ കൃഷിരീതികള് നന്നായി ഉപയോഗപ്പെടുത്തിയതും.\nഎന്താ - ഈ പട്ടിണി മാറുന്നത് നല്ല കാര്യമല്ലേ ?\nഅത്ര മോശം കാര്യം അല്ലാത്തത് കൊണ്ടായിരിക്കും - നോര്‍മന് ബോര്‍ലാഗിന് സമാധാനത്തിന്റെ നോബല് സമ്മാനം കൊടുത്തു. ശാസ്ത്രത്തിനല്ല - സമാധാനത്തിന്. അതിന് നോബല് കമ്മറ്റിയില് മൊത്തം ആഗോള ഗൂഢാലോചന - ദതില്ലേ ?- അതിന്റെ ആള്‍ക്കാരാണ്.\n1968 ലെ ഓരോ ഏക്കറില് നിന്നുള്ള കൃഷി വിളവിന്റെ ഇരട്ടിയാണ് ഇന്നത്തെ. അതായത്, 68ലെ അതേ നിലയില് നിന്നെങ്കില് , ഏകദേശം സൗത്ത് അമേരിക്കയുടെ അത്രയും വലിപ്പമുള്ള ഒരു സ്ഥലം നമുക്ക് കൂടുതലായി കൃഷി ചെയ്യണ്ടി വന്നേനെ. അപ്പോള് അത്രയും വനം - ഡിം\nശരിയാണ്, നമുക്ക് കീട നാശിനികളുടെ അളവ് കുറക്കണ്ടേ ? വളത്തിന്റെ ? വെള്ളത്തിന്റെ അളവ് കുറക്കണ്ടേ ?\nആയിരക്കണക്കിന് വര്‍ഷങ്ങളായി നമ്മള് ജനിതക മാറ്റങ്ങള് വരുത്തി കൊണ്ടിരിക്കയാണ്. ഇപ്പോള് അതിനു നൂതന മാര്‍ഗങ്ങളുണ്ട്. അവ ഉപയോഗിച്ച രോഗ പ്രതോരോധ ശക്തിയുള്ള, വളം കുറവ് വേണ്ട, പോഷകാംശം കൂടുതലുള്ള, വെള്ളം കുറവ് മതിയാകുന്ന വിളകള് ഉണ്ടാക്കുക തന്നെ വേണം.\nമെഷീനുകള് ഉപയോഗിക്കണം. ഓരോ ഏക്കറില് നിന്നും ഉത്പാദനം കൂട്ടണം. ഡ്രിപ് ഇറിഗേഷന് ഉപയോഗിച്ചു വെള്ളം കുറക്കണം .\nഅല്ലെങ്കില് വനനശീകരണം എങ്ങനെ തടയും ? ആളുകള്‍ക്ക് എങ്ങനെ തിന്നാന് കൊടുക്കും ? നഗരങ്ങളെ എങ്ങനെ തീറ്റി പോറ്റും ?\nഒരു തിരിച്ചു പോക്കില്ല. അങ്ങനെ ഒരു സാധനം ഇല്ല. ചരിത്രത്തിനു റിവേഴ്‌സ് ഗിയര് ഇല്ല. അഥവാ നമ്മള് പ്രശ്‌നങ്ങള് ഉണ്ടാക്കിയിട്ടുണ്ടെങ്കില് നമ്മുടെ ബുദ്ധിയും ശക്തിയും ഉപയോഗിച്ച് അതൊക്കെ പരിഹരിക്കണം.\nഅല്ലാതെ പിന്നോട്ടോടുക അല്ല വേണ്ടത്.\nഎന്നെ തെറി പറഞ്ഞോ. അടിക്കരുത്. എത്ര പുളിച്ച തെറിയും താങ്ങാന് ഈ ശരീരത്തിന് പറ്റും. അടി വന്നാല് ഓടും. പക്ഷെ സത്യം സത്യം തന്നെ ആയിരിക്കും.\nസത്യം പറഞ്ഞാല് ഗാന്ധിക്കും പുളിക്കും.\nagriculture FilmActor food gmcrops greenrevolution maida msswaminathan OrganicFarming poverty


ഡല്‍ഹിയില് കൊവിഡിന്റെ രണ്ടാം തരംഗം; അരവിന്ദ് കേജ്‌രിവാള് – Times Kerala\nഡല്‍ഹിയില് കൊവിഡിന്റെ രണ്ടാം തരംഗം; അരവിന്ദ് കേജ്‌രിവാള്\nന്യൂഡല്‍ഹി : ഡല്‍ഹിയില് കൊവിഡ് വ്യാപനത്തിന്റെ രണ്ടാം തരംഗമെന്ന് മുഖ്യമന്ത്രി അരവിന്ദ് കേജ്‌രിവാള് . സെപ്തംബര് പതിനാറ് വരെ ഡല്‍ഹിയില് 4,500 വരെയായിരുന്നു കൊവിഡ് പ്രതിദിന കണക്ക് . എന്നാല് പിന്നീടുള്ള ദിവസങ്ങളില് ഇത് കുറയുന്നതായി കാണാം . അടുത്ത ദിവസങ്ങളില് കൊവിഡ് വ്യാപനം കുറയുമെന്നാണ് വിദഗ്ധര് നല്‍കുന്ന സൂചനയെന്നും അരവിന്ദ് കേജ്‌രിവാള് പറഞ്ഞു .\nപ്രതിദിന കണക്കില് ഏറ്റവും വലിയ വര്‍ധനവ് രേഖപ്പെടുത്തിയത് സെപ്തംബര് പതിനാറിനായിരുന്നു . 4,473 പേര്‍ക്കാണ് സെപ്തംബര് 16 ന് കൊവിഡ് സ്ഥിരീകരിച്ചത്. സെപ്തംബര് 15 മുതല് 19 വരെ ദിനംപ്രതി 4000ലേറെ കേസുകളും 30 മുതല് 40 വരെ മരണങ്ങളും റിപ്പോര്‍ട്ട് ചെയ്തിരുന്നു . അതിന് ശേഷം കൊവിഡ് കേസുകളുടെ എണ്ണം കുറഞ്ഞു . 24 മണിക്കൂറിനകം 3,700 കേസുകളും അതില് താഴെയുമായി പ്രതിദിന കൊവിഡ് കണക്ക്. വരും ദിവസങ്ങളില് കൊവിഡ് വ്യാപനം കുറയുമെന്ന സൂചനയും കേജ്‌രിവാള് പറഞ്ഞു .\nകുടുംബശ്രീയില് 50000 തൊഴിലവസരങ്ങളുമായി ‘അതിജീവനം കേരളം’\nറഹ്മത്തിനെ ഷിൻസാദ് കൊലപ്പെടുത്തിയത് കഴുത്ത് ഞെരിച്ചു, രാവിലെ മക്കൾക്കൊപ്പം സ്വന്തം വീട്ടിലെത്തിയത് ഒന്നും അറിയാത്ത ഭാവത്തിൽ; തൃശ്ശൂരിൽ യുവതിയെ വീടിനുള്ളിൽ മരിച്ച നിലയിൽ കണ്ടെത്തിയ സംഭവത്തിൽ ഭർത്താവ് അറസ്റ്റിൽ


കിം ജോങ് ഉന്നും അദ്ദേഹത്തിന്റെ ആഢംബര ലോകവും - Malayalam DriveSpark\nഇത് അത്യാഢംബരം; ഉത്തര കൊറിയന് സ്വേച്ഛാധിപതി കിം ജോങ് ഉന്നിന്റെ വിസ്മയിപ്പിക്കുന്ന ഗരാജ്\nകഴിഞ്ഞ കുറച്ച് ദിവസങ്ങളായി ലോകരാജ്യങ്ങള് മുഴുവന് ആശങ്കയോടെ ഉറ്റ് നോക്കുന്നത് ഉത്തരകൊറിയയിലേക്കാണ്. യുദ്ധഭീതി നിലനില്‍ക്കെ കിം ജോങ് ഉന്നിന്റെ നേതൃത്വത്തില് ഉത്തരകൊറിയ തങ്ങളുടെ ആറാം അണുപരീക്ഷണം നടത്തുമോ എന്നതാണ് ഇന്ന് ഏവരുടെയും ചര്‍ച്ചാ വിഷയം.\nമുന്നറിയിപ്പ് അവഗണിച്ച് മുന്നേറുന്ന ഉത്തരകൊറിയന് ഏകാധിപതി കിം ജോങ് ഉന് ഇതിനകം അമേരിക്കയുടെ കണ്ണിലെ കരടായി മാറിക്കഴിഞ്ഞു. ലോകം ഇന്ന് ഭീതിയോടെ നോക്കുന്ന സ്വേച്ഛാധിപതിയാണ് ഉത്തരകൊറിയന് മേധവി കിം ജോങ് ഉന്.\n2000 ന് ശേഷം ലോക ഭൂപടത്തില് ഉത്തര കൊറിയ എന്നും ശ്രദ്ധിക്കപ്പെട്ടിട്ടുള്ളതും കിം ജോങ് ഉന്നാലാണ്.\n2011 ല് പിതാവ് കിം ജോങ് ഇലിന്റെ മരണത്തിന് ശേഷമാണ് കിം ജോങ് ഉന് ഉത്തരകൊറിയയുടെ അധികാരത്തിലേറിയത്.\n2013 ല് ഉത്തരകൊറിയയുടെ മൂന്നാം അണുപരീക്ഷണത്തിന് നേതൃത്വം നല്‍കിയ കിം ജോങ് ഉന്നും പിന്നാലെ ഉത്തരകൊറിയക്ക് മേല് നിരോധനം ഏര്‍പ്പെടുത്തിയ സുരക്ഷാ കൗണ്‍സിലുമെല്ലാം 21 ആം നൂറ്റാണ്ടിലെ ചരിത്രധ്യായങ്ങളാണ്.\nഎന്നാല് കുപ്രസിദ്ധിയാര്‍ജ്ജിച്ച കിം ജോങ് ഉന്നിന് മറ്റൊരു മുഖം കൂടിയുണ്ട്. ആഢംബര പ്രിയനായ കിം ജോങ് ഉന്നിനെ രാജ്യാന്തര സമൂഹത്തിന് അത്ര പരിചയമുണ്ടാകില്ല.\nഒരുപിടി ഹൈഡ്രജന് ബോംബുകളുടെ പിന്‍ബലത്തില് യുദ്ധഭീതി ഉയര്‍ത്തുന്ന കിം ജോങ് ഉന്നിന്‍െ ഉത്തര കൊറിയക്ക് സ്ഥിരതയാര്‍ന്ന സമ്പദ്ഘടന പോലുമില്ല വീമ്പിളക്കാന് എന്നതാണ് വാസ്തവം.\nഎന്നിരുന്നാലും സുഖലോലുപനായി അധികാരത്തിലേറുന്ന കിം ജോങ് ഉന്നിന്റെ ആഢംബര വിശേഷങ്ങള് ഞെട്ടിപ്പിക്കുന്നതാണ്.\nകിം ജോങ് ഉന്നിന്റെ ഗരാജ് തന്നെ ഇതിന്റെ ഉത്തമ ഉദ്ദാഹരണമാണ്. ഉത്തരകൊറിയന് ജനങ്ങള് ഒരു സൈക്കിള് വാങ്ങാന് പോലും കഷ്ടപ്പെടുമ്പോള്, കിം ജോങ് ഉന്നിന്റെ ഗരാജ് സ്വന്തമാക്കിയിട്ടുള്ളത് നൂറില്‍പരം വരുന്ന വന് കാര് ശേഖരമാണ്.\nഇതില് ഏറിയ പങ്കും മെര്‍സിസീസ് ബെന്‍സില് നിന്നുള്ള ആഢംബര കാറുകളാണ് എന്നതും കൗതുകമുണര്‍ത്തുന്നു.\nപിതാവ് കിം ജോങ് ഇൽ പുലര്‍ത്തിയ അത്യാഡംബരമാണ് ഇപ്പോള് കിം ജോങ് ഉന് പിന്തുടരുന്നത്.\nകിം ജോങ് ഉന്നിന്റെ കാര് കളക്ഷനില് ഏറ്റവും ശ്രദ്ധയാകര്‍ഷിക്കുന്നത് മെര്‍സിഡീസ് ബെന്‍സ് പുള്‍മാന് ഗാർഡ് ലിമോസീന് കാറുകളാണ്.\n2009 ലാണ് കിം ജോങ് ഇല് രണ്ട് മെര്‍സിഡീസ് പുള്‍മാന് ഗാര്‍ഡുകളെ സ്വന്തമാക്കിയത്. കിം ജോങ് ഇലിന്റെ മരണത്തിന് ശേഷം കിം ജോങ് ഉന്നിന്റെ അധീനതയിലാണ് മെര്‍സിഡീസ് പുള്‍മാന് ഗാര്‍ഡുകള്.\n3.1 മില്യണ് ഡോളര് (ഏകദേശം 20 കോടി രൂപ) ചെലവഴിച്ചാണ് ഇരു മോഡലുകളെയും കിങ് ജോങ് ഇല് നേടിയത്.\nസഖ്യകക്ഷിയായ ചൈന മുഖേനയാണ് മോഡലുകള് ഉത്തര കൊറിയയിലേക്ക് ഇറക്കുമതി ചെയ്തത്. അതിനാല് ചൈനീസ് രജിട്രഷന് നമ്പറുകളാണ് മോഡലുകളില് ഇടം നേടിയിരിക്കുന്നത്.\n510 bhp കരുത്ത് ഉത്പാദിപ്പിക്കുന്ന 5.5 ലിറ്റര് ട്വിന് ടര്‍ബ്ബോചാര്‍ജ്ഡ് V12 എഞ്ചിനിലാണ് മെര്‍സിഡീസ് ബെന്‍സ് പുള്‍മാന് ഗാര്‍ഡ് ലിമോസീനുകള് ഒരുങ്ങിയിട്ടുള്ളത്.\nപാരിതോഷികങ്ങളില് പോലും കിം ജോങ് ഉന് മെര്‍സിഡീസ് ടച്ച് കാക്കുന്നൂവെന്നതും ശ്രദ്ധേയം.\nമികച്ച പ്രകടനം കാഴ്ചവെക്കുന്ന ഉത്തരകൊറിയന് ഉദ്യോഗസ്ഥര്‍ക്ക് മെര്‍സിഡീസ് കാറുകളാണ് കിം ജോങ് ഉന് പാരിതോഷികമായി നല്‍കാറുള്ളത്.\n2012 ല് 160 കാറുകളെ വരെ പാരിതോഷികമായി കിം ജോങ് ഉന് നല്‍കിയതായി റിപ്പോര്‍ട്ടുകള് സൂചിപ്പിക്കുന്നു.\nഭൂഖണ്ഡാന്തര ബാലിസ്റ്റിക് മിസൈലുകളെ വികസിപ്പിക്കുന്ന ശാസ്ത്രജ്ഞരാണ് കിം ജോങ് ഉന്നിന്റെ പാരിതോഷികം സ്വീകരിക്കുന്നവരില് ഭൂരിപക്ഷവും.\nഇതിന് പുറമെ, കിം ജോങ് ഉന്നിന്റെ ആഢംബര കൊട്ടാരങ്ങള്‍ക്ക് സമീപമായി, റണ്‍വെകളും ഉത്തരകൊറിയയില് നിര്‍മ്മിച്ചിട്ടുണ്ട്. കിം ജോങ് ഉന്നിന് നേരിടേണ്ടി വരുന്ന അടിയന്തര സാഹചര്യങ്ങള്‍ക്കായാണ് റണ്‍വെകള് നിര്‍മ്മിച്ചിരിക്കുന്നത്.\nഇതിന് പുറമെ, കിം ജോങ് ഉന്നിന്റെ 'പ്രിന്‍സസ്' എന്ന ആഢംബര നൗകയും ഏറെ പ്രശസ്തമാണ്.\n200 അടി വലിപ്പമുള്ള പ്രിന്‍സസിലാണ് പത്ത് ദിവസം നീളുന്ന ഉത്തരകൊറിയന് സന്ദര്‍ശനങ്ങള് കിം ജോങ് ഉന് നടത്തുന്നത്.\nഉത്തരകൊറിയന് സെന്‍ട്രല് ന്യൂസ് ഏജന്‍സി പുറത്ത് വിട്ടചിത്രങ്ങളിലൂടെയാണ് കിം ജോങ് ഉന്നിന്റെ ആഢംബര നൗകയുടെ വിവരങ്ങള് പുറംലോകത്ത് എത്തുന്നത്.\nഫ്രഞ്ച് ആഢംബര ഗ്രൂപ്പായ LVMH ആണ് പ്രിന്‍സസ് നൗകയുടെ നിര്‍മ്മാതാക്കള്.\nലൂയിസ് വുട്ടണ് ഉള്‍പ്പെടെയുള്ള അതിപ്രശസ്ത ആഢംബര ബ്രാന്‍ഡുകള് വരുന്നത് LVMH ല് നിന്നുമാണ്. ഏകദേശം 5.6 മില്യണ് യൂറോയാണ് പ്രിന്‍സസ് ആഢംബര നൗകയുടെ വില.\nകെസിഎന്‍എ തന്നെ പുറത്ത് വിട്ട ചിത്രങ്ങളിലൂടെയാണ് കിം ജോങ് ഉന്നിന്റെ ആഢംബര പ്രൈവറ്റ് ജെറ്റിനെയും രാജ്യാന്തര സമൂഹം പരിചയപ്പെടുന്നത്.\nപോങ്യാങ് നഗരത്തിലെ വികസന പ്രവര്‍ത്തനങ്ങള് വിലയിരുത്താന് പ്രൈവറ്റ് ജെറ്റിലെത്തിയ കിം ജോങ് ഉന്നിന്റെ ചിത്രങ്ങളാണ് അന്ന് കെസിഎന്‍എ വെളിപ്പെടുത്തിയത്.\nസോവിയറ്റ് കാലഘട്ടത്തിലെ ഇല്യൂഷിന് IL-62 മോഡലിനെ കസ്റ്റമൈസ് ചെയ്ത് എടുത്തതാണ് കിം ജോങ് ഉന്നിന്റെ പ്രൈവറ്റ് ജെറ്റ്. ചാമ്മൈ-1 എന്നാണ് ഇല്യൂഷിന് IL-62 ന്റെ കസ്റ്റമൈസ്ഡ് വേര്‍ഷന്റെ നാമം.\nപൂര്‍ണമായും ലെതറില് ഒരുക്കിയ ഇന്റീരിയറാണ് ചാമ്മൈ-I ല് കിം ജോങ് ഉന്നിനായി സജ്ജമാക്കിയിരിക്കുന്നത്.\nക്രൈസ്റ്റ്ചര്‍ച്ച് സിഗരറ്റ് ആഷ്ട്രെ, റോസ് വുഡ് ടേബിള് ഉള്‍പ്പെടുന്ന അത്യാഢംബര സജ്ജീകരണങ്ങളാണ് പ്രൈവറ്റ് ജെറ്റിലുള്ളത്.\nഏകദേശം 1.5 മില്യണ് ഡോളര് ചെലവിലാണ് ചാമ്മൈ-I ലെ ആഢംബര ഒരുക്കങ്ങള്‍ക്ക് ഉത്തര കൊറിയ ചെലവിട്ടിരിക്കുന്നത്.\nNorth Korean President Kim Jong Un and his great motor world. Read in Malayalam.


ബെനെല്ലിയുടെ മോട്ടോര്‍സൈക്കിള് മോഡലുകള് ഇന്ത്യയിലേക്ക് - Express Kerala\nബെനെല്ലിയുടെ മോട്ടോര്‍സൈക്കിള് മോഡലുകള് ഇന്ത്യയിലേക്ക്\nഇന്ത്യയിലെ സൂപ്പര് ബൈക്ക് വിപണിയില് ശക്തമായ സാന്നിധ്യമാകാനൊരുങ്ങുകയാണ് ഇറ്റാലിയന് ബൈക്ക് നിര്‍മാതാക്കളായ ബെനെല്ലി. ഡിഎസ്‌ക്കെ ഗ്രൂപ്പുമായി ചേര്‍ന്നാണ് ബെനെല്ലി ഇന്ത്യയില് പ്രവര്‍ത്തനമാരംഭിക്കുന്നത്. 300 സിസി 1100 സിസി ശ്രേണിയിലുള്ള ബൈക്കുകളാകും ബെനെല്ലി രാജ്യത്തെ വിപണിയില് എത്തിക്കുക.\nബ്രാന്‍ഡ് ലോഞ്ചിങ്ങില് അഞ്ചു ബൈക്കുകളാണ് ബെനെല്ലി അവതരിപ്പിച്ചിരിക്കുന്നത്. ബിഎന് 302, ബിഎന് 600 ജിടി, ജിഎന് 600 ആര്, ടിഎന്‍ടി 899, ടിഎന്‍ടി 1130ആര് എന്നിവയവണ് കമ്പനി നിലവില് അവതരിപ്പിച്ചിരിക്കുന്നത്. ബിഎന് 600 ജിടി, ജിഎന് 600 ആര് എന്നിവ ഇന്ത്യയിലെ ആദ്യത്തെ ഇന്‍ലൈന്4, 600 സിസി ബൈക്കുകളാണ്.\n1911ല് സ്ഥാപിതമായ ബെനെല്ലി ലോകത്തെ ഏറ്റവും പാരമ്പര്യമുള്ള മോട്ടോര്‍സൈക്കിള് നിര്‍മാതാക്കളില് ഒന്നാണ്. ട്രയാംഫ്, ഹാര്‍ലെ, കവാസാക്കി, ഹോണ്ട, യമഹ എന്നിവയുടെ സൂപ്പര് ബൈക്കുകളോട് മല്‍സരിക്കാനാണ് ബെനെല്ലി എത്തുന്നത്.\nഇന്ത്യൻ വിപണി കീഴടക്കാൻ പുതിയ ജി ടി മോഡലുമായി മക്ലാരൻ\nസുസുകി– ടൊയോട്ട ഹൈബ്രിഡ് എസ്‌യുവി ഓഗസ്റ്റിൽ


രാഹുല് ഈശ്വറിനെതിരെ ജാമ്യമില്ലാ വകുപ്പുകള് പ്രകാരം കേസെടുത്തു | case registered against Rahul Easwar on sabarimala controversy\nമതസ്പര്‍ധ വളര്‍ത്തല് ഉള്‍പ്പടെയുള്ള ജാമ്യമില്ലാ വകുപ്പുകള് പ്രകാരമാണ് കേസ്.\nOct 26, 2018, 06:18 PM IST\nനടപടി വിവാദ പരാമര്‍ശത്തില്\nമതസ്പര്‍ധ വളര്‍ത്തിയതിന് കേസ്\nകൊച്ചി: വാര്‍ത്താ സമ്മേളനത്തിനിടെ നടത്തിയ വിവാദ പരാമര്‍ശത്തില് രാഹുല് ഈശ്വറിനെതിരെ എറണാകുളം സെന്‍ട്രല് പോലീസ് കേസെടുത്തു. മതസ്പര്‍ധ വളര്‍ത്തല് ഉള്‍പ്പടെയുള്ള കുറ്റങ്ങള് ചുമത്തി ജാമ്യമില്ലാ വകുപ്പുകള് പ്രകാരമാണ് കേസ്.\nശബരിമലയില് സ്ത്രീകള് പ്രവേശിക്കുന്ന സാഹചര്യമുണ്ടായാല് ചോരവിഴ്ത്താന് നിരവധി പേര് തയ്യാറായിരുന്നെന്ന പരാമര്‍ശത്തിലാണ് കേസ്. ഈ പരാമര്‍ശത്തിനെതിരെ ദേവസ്വം മന്ത്രി കടകംപള്ളി സുരേന്ദ്രന് ഉള്‍പ്പടെയുള്ളവര് രംഗത്തെത്തിയിരുന്നു.\nതിരുവനന്തപുരം സ്വദേശി പ്രമോദിന്റെ പരാതിയില് നിയപോദേശം നേടിയ ശേഷമാണ് പോലീസ് കേസെടുത്തത്. എറണാകുളം പ്രസ്‌ക്ലബ്ബില് നടത്തിയ പത്ര സമ്മേളനത്തിനിടെയാണ് രാഹുല് വിവാദ പരാമര്‍ശം നടത്തിയത്.\nഅതേസമയം രാഹുല് ഈശ്വറിനെതിരെ കടുത്ത വിമര്‍ശനവുമായി ദേവസ്വം മന്ത്രി കടകംപള്ളി സുരേന്ദ്രന് രംഗത്തെത്തി. രാഹുല് ഈശ്വര് എന്ന വിഷജന്തു നാവെടുത്താല് വിഷം വമിപ്പിക്കുന്ന വാക്കുകള് മാത്രമാണ് പുറത്തുവിടുന്നതെന്നായിരുന്നു കടകംപള്ളിയുടെ പരാമര്‍ശം. ഡി.വൈ.എഫ്.ഐ തിരുവനന്തപുരം ജില്ലാ സമ്മേളന വേദിയില് വെച്ചാണ് മന്ത്രി ഈ പരാമര്‍ശം നടത്തിയത്.\nലോക്ഡൗണ് പരിശോധന; പോലീസിനെ ആക്രമിച്ചവരുടെ കാറില് നിന്നും ചാരായം കണ്ടെടുത്തു


മലയാളഭാഷാ വ്യാകരണം, എഴുതിയത് സാന്ദീപനി (പി ജി നായര്) , വിഷയം മലയാളം , ISBN 9788130015491, Published by Poorna Publications ::: കേരളാ ബുക്ക് സ്റ്റോർ\nISBN : 9788130015491\nAuthor സാന്ദീപനി (പി ജി നായര്)\nOther Books of സാന്ദീപനി (പി ജി നായര്)\nmore about author സാന്ദീപനി (പി ജി നായര്)\nBook Name in English : Malayala Bhasha Vyakaranam\nവ്യാകരണനിയമപ്രകാരമായിരിക്കണം ഓരോ വാചകവും എഴുതേണ്ടത്. ഒരു കെട്ടിടം പണിയുമ്പോള്, കല്ലും സിമന്റും, പൂഴിയുമെല്ലാം ഏതുവിധേനയാണോ ചേരുംപടി ചേര്‍ത്ത് നിര്‍മ്മാണപ്രക്രിയയില് പങ്കുവഹിക്കുന്നത്. അതുപോലെ തന്നെയാണ് വാക്യരചനയില് വ്യാകരണത്തിന്റെ പങ്ക് വാക്കുകളുടെ സ്ഥാനനിര്‍ണ്ണയത്തില് വരുന്ന പിഴവ് വലിയ അര്‍ത്ഥവ്യത്യാസം തന്നെയുണ്ടാക്കും. വ്യാകരണപ്പിഴവുമൂലം സംഭവിക്കുന്ന വാക്കുകളുടെ ഗതിമാറ്റം ഗുരുതരമായ പ്രത്യാഘാതത്തിനും കാരണമായേക്കാം.\nഒരു കൃതിയുടെ രചനയ്‌ക്ക് ശില്‌പഭംഗിയും രൂപഭദ്രതയും കൈവരുന്നതിന് പിന്നില് പ്രവര്‍ത്തിക്കുന്നത് ചിട്ടയായ വ്യാകരണസന്നിവേശമാണ്. ശ്രേഷ്‌ഠഭാഷയായ മലയാളത്തിന് ശ്രീ. ഗോപാലന്‍മാസ്റ്ററില് നിന്ന് ലഭിച്ച അമൂല്യവും അനുപമവുമായ രചനയാണ് ഈ കൃതി.\nWrite Your Review about മലയാളഭാഷാ വ്യാകരണം\nThis book has been viewed by users 1030 times


lal jose reveals the unknown story about dileep starrer chanthupottu movie | ദിലീപ് സൂപ്പര്‍താരമായിട്ട് ആ ചിത്രം ചെയ്യാമെന്ന് തീരുമാനിച്ചു, തുറന്നുപറഞ്ഞ് ലാല്‍ജോസ് - Malayalam Filmibeat\n| Updated: Friday, April 30, 2021, 2:54 [IST]\nദിലീപ്-ലാല്‍ജോസ് കൂട്ടുകെട്ടില് പുറത്തിറങ്ങിയ സിനിമകള്‍ക്കെല്ലാം മികച്ച പ്രേക്ഷക സ്വീകാര്യതയാണ് ലഭിച്ചത്. ചന്ദ്രനുദിക്കുന്ന ദിക്കില്, മീശമാധവന്, ചാന്ത്പൊട്ട്, സ്പാനിഷ് മസാല ഉള്‍പ്പെടെയുളള ചിത്രങ്ങളെല്ലാം ഈ കൂട്ടുകെട്ടില് ഇറങ്ങിയ ശ്രദ്ധേയ സിനിമകളാണ്. അതേസമയം 2005ലാണ് ദിലീപ്-ലാല്‍ജോസ് കൂട്ടുകെട്ടില് ചാന്ത്പൊട്ട് പുറത്തിറങ്ങിയത്. ചാന്ത്പൊട്ട് എന്ന സിനിമ ചെയ്യണമെന്ന് താന് വര്‍ഷങ്ങള്‍ക്ക് മുന്‍പ് പ്ലാന് ചെയ്തതാണെന്ന് ലാല്‍ജോസ് തുറന്നുപറഞ്ഞിരുന്നു.\nദിലീപ് എന്ന നടനെവെച്ച് തന്നെ ആ ചിത്രം ചെയ്യണമെന്ന് എനിക്ക് നിര്‍ബന്ധമുണ്ടായിരുന്നു എന്ന് സംവിധായകന് പറയുന്നു. ദിലീപിനല്ലാതെ മറ്റൊരാള്‍ക്കും ആ റോള് അത്ര സരസമായി അവതരിപ്പിക്കാന് കഴിയില്ല. ദിലീപ് ഒരു ചെറിയ സ്റ്റാര് ആയി തുടങ്ങിയപ്പോള് തന്നെ ആ സിനിമയുടെ ചര്‍ച്ചകള് നടന്നിരുന്നു. പക്ഷേ പിന്നീടത് ദിലീപിന്‌റെ വലിയ ഒരു വളര്‍ച്ചയ്ക്ക് വേണ്ടി ആ സിനിമ ഞങ്ങള് നീട്ടിവെക്കുകയായിരുന്നു.\nകാരണം വലിയ ക്യാന്‍വാസില് പറയേണ്ട ഒരു സിനിമയാണ് ചാന്തുപൊട്ട്. അത് ചെയ്യാമെന്ന് തീരുമാനിച്ചപ്പോള് തന്നെ അതിന് തയ്യാറെടുത്തിരുന്നെങ്കില് ദിലീപ് ഇപ്പോള് അഭിനയിച്ചിരിക്കുന്ന ഒരു സ്റ്റാര്‍ഡം ഇമേജ് ആ സിനിമയ്ക്ക് ലഭിക്കില്ല. ദിലീപ് ഒരു സൂപ്പര് താരമായിട്ട് ആ സിനിമ എടുക്കുന്നതാണ് അതിന്‌റെ ബിസിനസിന് നല്ലതെന്ന് മനസിലാക്കിയിട്ടാണ് പിന്നീട് വര്‍ഷങ്ങള് കഴിഞ്ഞ് ആ സിനിമ ചെയ്തത്. ലാല്‍ജോസ് പറഞ്ഞു.\nബെന്നി പി നായരമ്പലത്തിന്‌റെ തിരക്കഥയില് ഒരുങ്ങിയ ചാന്ത് പൊട്ട് തിയ്യേറ്ററുകളില് സൂപ്പര് ഹിറ്റായിരുന്നു. ദിലീപിനൊപ്പം ലാല്, ഗോപിക, ബിജു മേനോന്, ഭാവന, ഇന്ദ്രജിത്ത്, രാജന് പി ദേവ് ഉള്‍പ്പെടെയുളള താരങ്ങളാണ് ചിത്രത്തില് പ്രധാന വേഷങ്ങളില് എത്തിയത്. വിദ്യാസാഗര് ഒരുക്കിയ പാട്ടുകളും സിനിമയുടെതായി ഏറെ ശ്രദ്ധിക്കപ്പെട്ടിരുന്നു.\nRead more about: dileep lal jose ദിലീപ് ലാല്‍ജോസ്\nlal jose reveals the unknown story about dileep starrer chanthupottu movie


ഫുട്ബോൾ മത്സരങ്ങൾ അലാം വച്ച് എഴുനേറ്റ് കാണും, ലയണൽ മെസ്സിയാണ് ഇഷ്ടതാരം – മാളവിക ജയറാം – POCKET CREATIONS\nഫുട്ബോൾ മത്സരങ്ങൾ അലാം വച്ച് എഴുനേറ്റ് കാണും, ലയണൽ മെസ്സിയാണ് ഇഷ്ടതാരം – മാളവിക ജയറാം\nAmrithaDecember 24, 2019 7:11 am 0\nതാരങ്ങളുടെ മക്കള് എന്ന് സിനിമിലേക്ക് എത്തും എന്ന് ആരാധകര്‍ക്ക് എന്നും അറിയാനുള്ള ആഗ്രഹമാണ്. അത്തരത്തില് സിനിമയില് സജീവമല്ലെങ്കിലും ആരാധകര്‍ക്ക് വിശേഷങ്ങള് അറിയാന് ഏറെ ആഗ്രഹമുള്ള താര പുത്രിയാണ് മാളവിക ജയറാം. മാളവിക സോഷ്യല് മീഡിയയില് ഏറെ സജീവമാണ്.\nസോഷ്യല് മീഡിയയിലൂടെ മാളവിക തന്റെ വിശേഷങ്ങളെല്ലാം തന്നെ ആരാധകരുമായി പങ്ക് വെക്കാറുണ്ട്. ഇന്‍സ്റ്റഗ്രാമില് പോസ്റ്റ് ചെയ്യുന്ന ഫോട്ടോയ്‌ക്കൊക്കെ നിരവധി ലൈക്കും കമന്റും ലഭിക്കാറുണ്ട്. പാര്‍വതിയുടേ വിശേഷങ്ങളും താരം സോഷ്യല്‍മീഡിയയില് പങ്കുവയ്ക്കാറുണ്ട്.\nമാളവികയുടെ ഡ്രസ്സിങ്ങിനെ ക്കുറിച്ച് അടുത്തിടെ സോഷ്യല്‍മീഡിയയില് ചര്‍ച്ചയായിരുന്നു. പക്ഷെ അതിനൊന്നും ചെവി കൊടുക്കാതെ താരം തന്റെ പുതിയ വിശേഷങ്ങളും ചിത്രങ്ങളും ഇന്‍സ്റ്റഗ്രാമില് പങ്കുവയ്ക്കാറുണ്ട്.\nമാളവികയുടെ കുക്കിങ് റേഞ്ചിനെക്കുറിച്ച് ഒരു പ്രമുഖ മാഗസിന് നല്കിയ അഭിമുഖത്തില് പങ്കുവച്ചിരുന്നു. അമ്മ പാര്‍വതി നല്ല കുക്ക് ആണെന്നും അമ്മയുണ്ടാക്കുന്ന ഭക്ഷണത്തില് ഏറ്റവും ഇഷ്ടം ബിരായാണിയാണ്. താന് ഭക്ഷണം ഉണ്ടാക്കുമെന്നും എന്നും തന്റെ പരീക്ഷത്തിന്റെ ഇര കണ്ണനാണെന്നും മാളവിക പറഞ്ഞു.\nതനിക്ക് ഫുട്ബോൾ ഭയങ്കര ഇഷ്ടമാണെന്ന് മാളവിക പറഞ്ഞു. ല ലിഗ അലാറം വച്ചിരുന്ന കാണാറുണ്ടെന്നും ഇഷ്ടതാരം ലയണൽ മെസ്സിയാണെന്നും പറഞ്ഞു. സ്കൂളിലും കോളേജിലും മാളവിക ഫുട്ബോൾ ടീമിലുണ്ടാരുന്നു. കാളിദാസ് അഭിനയിച്ചതിൽ ഇഷ്ടസിനിമ പൂമരമാണെന്ന് മാളവിക പറഞ്ഞു.\nTAGS FeaturedFilmMalavika JayaramNews\nNEWER POSTആളുകളെ മനുഷ്യരായി കാണാൻ പഠിക്കൂ, ശേഷം വിമർശിക്കൂ..!! ചൊറിയാൻ വന്നവരുടെ വായടപ്പിച്ച് ആദിൽ ഇബ്രാഹീം\nOLDER POSTഅമ്മയും എങ്ങുമെത്താത്ത മൂന്ന് പെൺമക്കളും അതായിരുന്നു ഞങ്ങളുടെ കുടുംബം – നടി ഭാമ മനസ്സ് തുറക്കുന്നു


വനമാല: തര്‍പ്പണം. ഇങ്ങനേയും.(ജനയുഗം പേപ്പറില് പ്രസിദ്ധീകരിച്ചത്)\nതര്‍പ്പണം. ഇങ്ങനേയും.(ജനയുഗം പേപ്പറില് പ്രസിദ്ധീകരിച്ചത്)\nതര്‍പ്പണംഎന്നാല് പിതൃയജ്ഞം, തൃപ്തിപ്പെടുത്തല് എന്നൊക്കെ അര്‍ഥമുണ്ട്.അത്തരത്തിലുള്ള ഒരു തര്‍പ്പണമാണ് ഇത്. എങ്ങനെ വേണമെങ്കിലും നിര്‍വ്വചിക്കാം.\nഞങ്ങളുടെ കുടുംബ സുഹൃത്തായ മുസ്ലീം സഹോദരിയെ ഈ കര്‍ക്കിട വാവുബലിയുടെ തലേന്ന് ഞാന് വിളിക്കുമ്പോള് അവര് വളരെ തിരക്കിലായിരുന്നു. സൌകര്യത്തിനായി അവളെ ഞാന് ഷൈല എന്നു വിളിയ്ക്കട്ടെ.\nകുടുംബ സുഹൃത്ത് എന്നു പറയുമ്പോള് ഷൈലയുടെ കെട്ടിയോനും എന്‍റെ കെട്ടിയോനും ഒരേ സ്ഥാപനത്തില് ജോലിചെയ്യുന്ന രണ്ടു തൊഴിലാളി സ്നേഹികളാണ്. അതുകൊണ്ടായിരിക്കാം ഇത്ര അടുപ്പം ഞങ്ങളുടെ കുടുംബങ്ങള് തമ്മില് വന്നത്. വ്യത്യസ്ത മതക്കാരാണെങ്കിലും ഞങ്ങള് സഹോദരരെപ്പോലെയാണ് കഴിയുന്നതെന്നു പറഞ്ഞാല് അതൊരു പൊളിപറച്ചിലല്ല എന്നു തീര്‍ത്തു പറയട്ടെ!\nഇനി ഞാന് കാര്യത്തിലേയ്ക്കു കടക്കട്ടെ .ചെറിയ പെരുന്നാള് അടുത്തുവരുന്ന ദിവസങ്ങളായതിനാല് ഇരുപത്തേഴാം നൊയമ്പിന്‍റെന്ന് ഷൈല തിരക്കിലാണെന്നു പറഞ്ഞപ്പോള് സ്വാഭാവികമായും പെരുന്നാളിന്‍റെ തിരക്കായിരിക്കും എന്നാണ് ഞാന് കരുതിയത്. പക്ഷെ പിറ്റെന്ന് കര്‍ക്കിട വാവുബലിയാണെന്നും അതിന്‍റെ തിരക്കാണെന്നും മറുപടി പറഞ്ഞപ്പോള് ഞാനാകെ ഒരു കണ്‍ഫ്യൂഷനിലായി എന്നു പറയട്ടെ.\nമുസ്ലീമായ ഇവള്‍ക്ക് എന്തോന്നു വാവുബലി. ഇനി ഹിന്ദുക്കളുടെ കൂടെ കൂടി ഇവളും ബലിയിടാന് തുടങ്ങിയോ എന്നും മറ്റുമുള്ള കുറേ ചോദ്യങ്ങള് എന്‍റെ മനസ്സില് തലപൊക്കി.\nഅതെല്ലാം മനസ്സിലിട്ടുകൊണ്ട് ഞാന് ചോദിച്ചു...എന്തോന്നു ഷൈല നിനക്കെന്തോന്ന് ബലി. നിങ്ങക്കിപ്പോള് നൊയമ്പല്ലേ. മറ്റെന്നാളല്ലെ പെരുന്നാള്.\nപക്ഷെ എന്‍റെ ചോദ്യത്തിന് അവളുതന്ന മറുപടി കേട്ടപ്പോള് എനിയ്ക്കതൊരു പുതിയ അറിവായിരുന്നു.\nവാവിന് ഒരിയ്ക്കലു നോക്കി പിറ്റേന്ന് ബലിയിടാന് പോണ എനിയ്ക്ക് തിരക്കൊന്നും ഇല്ലല്ലൊ എന്നു പറഞ്ഞപ്പോള് ഷൈല പറഞ്ഞത് പിതൃ തര്‍പ്പണത്തിന് കടല്‍ക്കരയില് വരുന്നവരെല്ലാം നേരെ കാണുന്ന അവരുടെ വീട്ടിലേയക്കാണ് ബലിയിട്ടു കുളിച്ചിട്ട് ഈറന് മാറാന് വരുന്നതെന്നും തലേന്നേ ഒരിയ്ക്കലു നോക്കി വെളുപ്പിന് വെള്ളം പോലും കുടിയ്ക്കാതെ വരുന്ന അവര്‍ക്ക് ചായയും പലഹാരവും ഒക്കെ കഴിയ്ക്കാന് കൊടുക്കണമെന്നും..\nഞാനതിശയിച്ചുപോയി. ഇത്രയും നാളും അവരുമായി ചങ്ങാത്തത്തിലായിട്ടും ഇങ്ങനെയൊരു കാര്യം ഷൈല പറഞ്ഞതേയില്ലല്ല്ലൊ എന്നോര്‍ത്തു....വലതു കൈകൊണ്ട് കൊടുക്കുന്നത് ഇടതു കൈ അറിയരുതെന്നു പഴമക്കാര് പറയുന്ന പറച്ചില് തികച്ചും അന്വര്‍ത്ഥമാക്കുന്ന ഒരു യഥാര്‍ത്ഥ മുസ്ലീമിനെയാണ് അവരില് ഞാന് കണ്ടത്.\nപകലു മുഴുവന് ആഹാരവും കഴിയ്ക്കാതെ നൊയമ്പു പിടിച്ചു കൊണ്ട് വാവു ബലിയിടാന് കടല്‍ക്കരയില് എത്തുന്ന പരിചയക്കാര്‍ക്കും അല്ലാത്തവര്‍ക്കും ഒരേപോലെ വീട്ടില് സൌകര്യങ്ങള് ഒരുക്കുകയും അവര്‍ക്കുവേണ്ടി നിറഞ്ഞമനസ്സോടെ രാവിലെ ചായയും പലഹാരവും കൊടുത്ത് അവരെ തൃപ്തിപ്പെടുത്തി വിടുന്ന ആ മുസ്ലീം കുടുംബത്തെ ഓര്‍ത്തപ്പോള്\nമറ്റൊരു ചിത്രവും എന്‍റെ മനസ്സിലേക്ക് ഓടിയെത്തി. തലേന്ന് പത്ര മാധ്യമങ്ങളില് നിറഞ്ഞു നിന്ന ആ വാര്‍ത്ത. “നോമ്പെടുത്ത കാന്‍റീന് ജീവനക്കാരന്‍റെ വായില് ഭക്ഷണം തിരുകിക്കയറ്റിയ ജനപ്രതിനിധികളുടെ പ്രവൃത്തിയില് പാര്‍ലമെന്‍റില് ബഹളം.”\nഏകോദര സഹോദരരെപ്പോലെ സന്തോഷത്തോടെ കഴിയാന് പറ്റുന്ന നമ്മള് മതത്തിന്‍റെയും രാജ്യത്തിന്‍റെയും പേരില് അന്യോന്യം കൊന്നൊടുക്കുന്ന ഇക്കാലത്തും ഇങ്ങനെ നല്ലമനസ്സുള്ള കുറച്ച് ആള്‍ക്കാര് മരുപ്പച്ച പോലെ ഭൂമിയില് ഉണ്ടല്ലൊ എന്ന് നമുക്കാശ്വസിയ്ക്കാം. ഒരു ഇളം കാറ്റുപോലെ...ഒരു നറുമണംപോലെ...ഒരു ഈന്തപ്പഴത്തിന്‍രെ മധുരം പോലെ നമുക്ക് അത് ആനന്ദം പകരുന്നു.\nനിങ്ങള്‍ക്കും റംലയുടെയും കുടുംബത്തിന്‍റെയും സേവനം സ്വീകരിക്കാം. കൊല്ലം തിരുമുല്ലവാരം കടപ്പുറത്തെ ബലിത്തറയില് നിന്നും നേരെ നോക്കിയാല് കാണുന്നതാണ് ആ സൌഹൃദ കൂടാരം.\nPosted by കുസുമം ആര് പുന്നപ്ര at 11:35 PM\nപട്ടേപ്പാടം റാംജി August 12, 2014 at 7:06 AM\nഅല്പമെങ്കിലും നന്മ ഇപ്പോഴും അവശേഷിക്കുന്നു എന്നറിയുമ്പോള് സന്തോഷത്തോടോപ്പം ആശ്വാസവും തോന്നുന്നു.\nPradeep Kumar August 14, 2014 at 5:52 AM\nഅടിസ്ഥാനപരമായി പരസ്പരസ്നേഹവും, ആദരവും വച്ചുപുലർത്തിയവരാണ് നമ്മൾ മലയാളികൾ. വിഭിന്ന മതങ്ങളിൽ വിശ്വസിച്ചിരുന്നവർ പരസ്പരം ബഹുമാനിക്കുകയും, സഹവർത്തിത്വത്തോടെ ജീവിക്കുകയും ചെയ്ത നമ്മുടെ സംസ്കാരത്തിനുമേൽ പരസ്പരവിദ്വേഷത്തിന്റെ വിത്ത് വിതക്കുന്ന ചില ശക്തികളുണ്ട്. വ്യക്തിപരമായ ലാഭത്തിലാണ് അവരുടെ കണ്ണ്....\nmydreams. Tly August 25, 2014 at 12:51 AM\nകേരളത്തിൽ ഇത് ഒക്കെ പുതിയതാണ് അല്ലെ ?\nരാജ്യത്തിന് പുറത്തു ഇത് ഒക്കെ നിത്യ കാഴ്ചയാണ് ...\nറംസാൻ കാലത്ത് നോമ്പ് എടുക്കുനത് മതം നോക്കിട്ടില്ല ഇവിടെ ഒക്കെ ...\nബിലാത്തിപട്ടണം Muralee Mukundan November 27, 2014 at 5:19 AM\nതര്‍പ്പണം. ഇങ്ങനേയും.(ജനയുഗം പേപ്പറില് പ്രസിദ്ധീക...


എല്ലാ പ്രവചനവും ഫലിച്ചു; കോലി ലോകകപ്പ് നേടുമോ?; പുതിയ പ്രവചനവുമായി ജ്യോതിഷി - myKhel Malayalam\n» എല്ലാ പ്രവചനവും ഫലിച്ചു; കോലി ലോകകപ്പ് നേടുമോ?; പുതിയ പ്രവചനവുമായി ജ്യോതിഷി\nഎല്ലാ പ്രവചനവും ഫലിച്ചു; കോലി ലോകകപ്പ് നേടുമോ?; പുതിയ പ്രവചനവുമായി ജ്യോതിഷി\nUpdated: Tuesday, March 13, 2018, 8:31 [IST]\nദില്ലി: ഇന്ത്യന് ക്യാപ്റ്റന് വിരാട് കോലിയുമായി ബന്ധപ്പെട്ട് പ്രവചനവുമായി ജ്യോതിഷി നരേന്ദ്ര ബുണ്ഡേ. നേരത്തെ പല പ്രവചനങ്ങളും നടത്തി പ്രശസ്തി നേടിയ ജ്യോതിഷിയാണ് ഇദ്ദേഹം. വിരാട് കോലി ലോകകപ്പ് നേടുമെന്നും റെക്കോര്‍ഡുകളെല്ലാം പഴങ്കഥയാക്കുമെന്നുമാണ് നരേദന്ദ്രയുടെ ഇപ്പോഴത്തെ പ്രവചനം.\n2025 ആകുമ്പോഴേക്കും വിരാട് കോലിയുടെ നേതൃത്വത്തില് ഇന്ത്യ ലോകകപ്പ് സ്വന്തമാക്കും. വരാനിരിക്കുന്ന ഇംഗ്ലണ്ട്, ഓസ്‌ട്രേലിയ പരമ്പരകളിലും വിജയം ഉറപ്പ്. സച്ചിന് ടെണ്ടുല്‍ക്കറുടെ റെക്കോര്‍ഡുകള് കോലി തകര്‍ക്കുമെന്നും നരേന്ദ്ര പറയുന്നുണ്ട്. ഇതുവരെയുള്ള എന്റെ എല്ലാ പ്രവചനങ്ങളും സത്യമായിരുന്നു. അതുപോലെ ടി20, ഏകദിന ലോകകപ്പ് നേടുമെന്ന പ്രവചനവും സത്യമാകുമെന്നും ഇദ്ദേഹം വ്യക്തമാക്കി.\nമാത്രമല്ല, 2018ല് കോലി റെക്കോര്‍ഡ് കരാറില് ഏര്‍പ്പെടുമെന്നും പ്രവചനമുണ്ട്. 2019ലെ ലോകകപ്പില് എംഎസ് ധോണി കളിക്കുമെന്ന് നേരത്തെ ഇയാള് പ്രവചിച്ചിരുന്നു. ഇതെല്ലാം വെറും പ്രവചനമെന്ന് പറഞ്ഞ് ബുണ്ഡെയെ തള്ളക്കളയരുത്. കാരണം നേരത്തെ നടത്തിയ മിക്ക പ്രവചനങ്ങളും പിന്നീട് ഫലിച്ചിരുന്നു.\nടെന്നീസ് എല്‍ബോയ്ക്ക് ശേഷം സച്ചിന്റെ മടങ്ങിവരവ്, സച്ചിന് ഭാര്ത രത്‌ന, ഗാംഗുലിയുടെ മടങ്ങിവരവ്, 2011ലെ ഇന്ത്യയുടെ ലോകകപ്പ് വിജയം ഇവയെല്ലാം പ്രവചിച്ച് വിജയിച്ചയാളാണ് നരേന്ദ്ര. 2006 മുതലാണ് ഇയാള് ക്രിക്കറ്റ് താരങ്ങളുടെ ജ്യോതിഷത്തിലേക്ക് കടക്കുന്നത്. ഗാംഗുലി, മുരളി കാര്‍ത്തിക്, ശ്രീശാന്ത്, സഹീര് ഖാന്, ഗൗതം ഗംഭീര്, സുരേഷ് റെയ്‌ന, പ്രീതി സിന്റ തുടങ്ങിയവര്‍ക്ക് ജ്യോതിഷ ഉപദേശവും നല്‍കിയിരുന്നു നരേന്ദ്ര ബുണ്ഡെ.\nRead more about: virat kohli world cup cricket india വിരാട് കോലി ലോകകപ്പ് ഇന്ത്യ ക്രിക്കറ്റ്\nStory first published: Tuesday, March 13, 2018, 5:19 [IST]


പാകിസ്താന് സെമി കാണാതെ പുറത്ത്; ഇന്ത്യയുടെ എതിരാളിയെ നാളെയറിയാം - Samakalika Malayalam\nപാകിസ്താന് സെമി കാണാതെ പുറത്ത്; ഇന്ത്യയുടെ എതിരാളിയെ നാളെയറിയാം\nBy സമകാലിക മലയാളം ഡെസ്‌ക് | Published: 05th July 2019 08:02 PM |\nLast Updated: 05th July 2019 08:02 PM | A+A A- |\nലണ്ടന്: ലോകകപ്പില് പാകിസ്താന് സെമി കാണാതെ പുറത്ത്. ലോര്‍ഡ്‌സില് രണ്ടാം ഓവറില് ബംഗ്ലാദേശ് ഏഴ് റണ്‍സ് പിന്നിട്ടതോടെയാണിത്. സെമിയില് പ്രവേശിക്കണമെങ്കില്, 316 റണ്‍സ് വിജയലക്ഷ്യം പിന്തുടരുന്ന ബംഗ്ലാദേശിനെ ഏഴ് റണ്‍സില് പാകിസ്താന് പുറത്താക്കണമായിരുന്നു. ഇതോടെ റണ്‍റേറ്റിന്റെ അടിസ്ഥാനത്തില് ന്യൂസിലന്റ് സെമി ബര്‍ത്ത് ഉറപ്പിച്ചു\nആദ്യം ബാറ്റ് ചെയ്ത പാകിസ്താന് 50 ഓവറില് ഒന്‍പത് വിക്കറ്റിന് 315 റണ്‍സ് നേടി. ഈ ലോകകപ്പിലെ തന്റെ ആദ്യ സെഞ്ചുറി കണ്ടെത്തിയ പാക് ഓപ്പണര് ഇമാം ഉള് ഹഖിന്റെ ഇന്നിങ്‌സാണ് പാകിസ്താന് മികച്ച സ്‌കോര് സമ്മാനിച്ചത്. 100 പന്തില് 100 റണ്‍സെടുത്ത ഇമാം സെഞ്ചുറി തികച്ചതിനു പിന്നാലെ ഹിറ്റ്‌വിക്കറ്റാകുകയായിരുന്നു. താരത്തിന്റെ ഏഴാം സെഞ്ചുറിയാണിത്.\n23 റണ്‍സില് ഫഖര് സമാനെ (13) നഷ്ടമായ ശേഷം ക്രീസില് ഒന്നിച്ച ഇമാം ഉള് ഹഖ് ബാബര് അസം സഖ്യം രണ്ടാം വിക്കറ്റില് 157 റണ്‍സിന്റെ കൂട്ടുകെട്ടുണ്ടാക്കി. സെഞ്ചുറിയിലേക്കു കുതിച്ച ബാബര് (96) സെയ്ഫുദ്ദീന്റെ പന്തില് വിക്കറ്റിനു മുന്നില് കുടുങ്ങുകയായിരുന്നു.\nഅതേസമയം ഒരു ലോകകപ്പില് പാകിസ്താനായി ഏറ്റവും കൂടുതല് റണ്‍സ് നേടിയ താരമെന്ന റെക്കോഡ് ജാവേദ് മിയാന്‍ദാദിനെ മറികടന്ന് ബാബര് സ്വന്തമാക്കി. പാകിസ്താന് ജേതാക്കളായ 1992 ലോകകപ്പില് ജാവേദ് മിയാന്‍ദാദ് 437 റണ്‍സെടുത്തിരുന്നു. ഈ ലോകകപ്പില് ബാബറിന്റെ റണ്‍നേട്ടം 474 റണ്‍സായി. സയീദ് അന്‍വര് 368 (1999), മിസ്ബാ ഉള് ഹഖ് 350 (2015), റമീസ് രാജ 349 (1987, 1992) എന്നിവരാണ് പട്ടികയിലെ മറ്റ് താരങ്ങള്.\nമുഹമ്മദ് ഹഫീസ് (27), ഹാരിസ് സൊഹൈല് (6) എന്നിവര്‍ക്കും കാര്യമായ സംഭവന നല്‍കാനായില്ല. അതിനിടെ ഇമാദ് വസീമിന്റെ പന്ത് കൈക്ക് കൊണ്ട പാക് ക്യാപ്റ്റന് സര്‍ഫറാസ് (2) റിട്ടയേര്‍ഡ് ഹര്‍ട്ടായി. ഇമാദ് വസീം 43 റണ്‍സെടുത്ത് പുറത്തായി.\nബംഗ്ലാദേശിനായി മുസ്തഫിസുര് റഹ്മാന് അഞ്ചു വിക്കറ്റ് നേട്ടം സ്വന്തമാക്കി. ഏകദിനത്തില് മുസ്തഫിസുര് 100 വിക്കറ്റുകള് തികയ്ക്കുകയും ചെയ്തു. മുഹമ്മദ് സൈഫുദ്ദീന് മൂന്നു വിക്കറ്റ് വീഴ്ത്തി.\nപാകിസ്താന് പുറത്ത് ന്യൂസിലന്റ്


മഴയിൽ സ്‌കൂളും മുങ്ങി | trivandrum\nമഴയിൽ സ്‌കൂളും മുങ്ങി\nശക്തമായ മഴയില് ചാക്ക ഗവ. യു.പി.സ്‌കൂളില് വെളഅളം കയറിതിനെ തുടര്‍ന്ന് സ്‌കൂളിന് അവധി പ്രഖ്യാപിച്ചപ്പോള് നിരത്തിയിട്ടിരിക്കുന്ന മേശയുടെയും ബെഞ്ചിന്റെയും മുകളില്‍ക്കൂടി പുറത്തേക്കുപോകുന്ന കുട്ടികള്\nമുട്ടോളം വെള്ളംപൊങ്ങിയ സ്കൂൾ വരാന്തയിൽ ഡസ്‌കും ബെഞ്ചും നിരനിരയായിട്ട്, അതിനു മുകളിലൂടെയാണ് കുട്ടികൾ രണ്ടാംനിലയിലെ ക്ലാസ് മുറിയിലേക്കു കയറിയത്. സ്കൂളിന്റെ താഴത്തെ നിലയിലെ ക്ലാസ്‌മുറികളിൽ വെള്ളം കയറിയതോടെയാണ് ചാക്ക ഗവൺമെന്റ് യു.പി. സ്കൂളിലെ കുട്ടികൾക്ക് സഹസികമായി ക്ലാസ് മുറിയിൽ കയറേണ്ട ദുരവസ്ഥവന്നത്.\nബുധനാഴ്ച രാത്രി മുതൽ നഗരത്തിൽ പെയ്ത ശക്തമായ മഴയിലാണ് ചാക്ക ഗവൺമെന്റ് യു.പി.സ്കൂളും പരിസരപ്രദേശവും വെള്ളക്കെട്ടിലായത്. വെള്ളക്കെട്ട് രൂക്ഷമായതോടെ സ്കൂളിന് വെള്ളിയാഴ്ച അവധി നൽകി.\nആകെയുള്ള 24 വിദ്യാർഥികളിൽ പകുതിപേർ മാത്രമാണ് വ്യാഴാഴ്ച സ്കൂളിലെത്തിയത്. വെള്ളം കയറിയതിനെത്തുടർന്ന് സ്കൂളിലെ ഒന്നാംനില കെട്ടിടം പൂർണമായും അടച്ചിട്ടിരിക്കുകയാണ്. ഡസ്കുകളിൽ ചവിട്ടിയാണ് വിദ്യാർഥികളും അധ്യാപകരും മുകളിലത്തെ നിലയിലേക്ക് കയറുന്നത്. ഡസ്കിന് മുകളിലൂടെ സ്കൂൾ അധികൃതർ വിദ്യാർഥികളെ സുരക്ഷിതമായല്ല ക്ലാസ് മുറികളിലേക്ക് പ്രവേശിപ്പിച്ചതെന്ന് നാട്ടുകാർ ആരോപിച്ചു. വിദ്യാർഥികളെ മഴയത്ത് പുറത്തുനിർത്തുന്നത് ഉചിതമല്ലെന്ന് തോന്നിയതിനാൽ അധ്യാപകരോടൊപ്പം തന്നെയാണ് വിദ്യാർഥികളെ സ്കൂളിലേക്ക് പ്രവേശിപ്പിച്ചതെന്ന് പ്രഥമാധ്യാപിക എസ്.ഓമന പറഞ്ഞു.\nചാക്ക ഗവൺമെന്റ് സ്കൂളിന് ആകെ രണ്ടു കെട്ടിടങ്ങളാണുള്ളത്. പഴയ കെട്ടിടത്തിൽ ഇപ്പോൾ ക്ലാസുകൾ നടക്കുന്നില്ല. രണ്ടാമത്തെ ഇരുനിലക്കെട്ടിടത്തിലാണ് ക്ലാസുകൾ നടക്കുന്നത്. വെള്ളം കയറിയ ക്ലാസ് മുറികളിലെ വിദ്യാർഥികൾ മുകളിലത്തെ വരാന്തയാണ് പഠനസ്ഥലമായി ഉപയോഗിക്കുന്നത്. ശക്തമായ മഴ പെയ്യുമ്പോൾ വരാന്തയിലിരിക്കുന്ന കുട്ടികൾ മഴനനയേണ്ട അവസ്ഥയാണ്. ചെറിയ മഴയിൽത്തന്നെ താഴത്തെ ക്ലാസ് മുറികളിൽ വെള്ളം കയറാറുണ്ടെന്ന് പ്രദേശവാസി രവീന്ദ്രൻ പറഞ്ഞു.\nസ്കൂളിനു സമീപം പുതുതായി നിർമിച്ച കെട്ടിടങ്ങളെല്ലാം മണ്ണിട്ട് ഉയർത്തി നിർമിച്ചിരിക്കുന്നതിനാൽ ഇവിടെ നിന്നുള്ള മലിനജലം ഇങ്ങോട്ട് ഒഴുകിയെത്തും. കുട്ടികളും അധ്യാപകരും ഈ വെള്ളത്തിലൂടെ നടക്കേണ്ട അവസ്ഥയാണ്.\nവെള്ളക്കെട്ടിന് കാരണം ബൈപ്പാസ് നിർമാണവും മാലിന്യവും\nശക്തമായ മഴയിൽ ചാക്ക സ്കൂളും പരിസരപ്രദേശങ്ങളിലും നേരത്തേ പലതവണ വെള്ളക്കെട്ട് ഉണ്ടായിട്ടുണ്ടെങ്കിലും ഇത്രയും രൂക്ഷമാകില്ലെന്ന് നാട്ടുകാർ പറയുന്നു. ഐ.എച്ച്.ആർ.ഡി.യുടെ പുതിയ കെട്ടിടം നിർമിക്കുന്നതും ബൈപ്പാസ് നിർമാണം ആരംഭിച്ചതോടെ ജങ്ഷനും സമീപപ്രദേശങ്ങളും താഴ്ചയിലായതും ഓടകൾ യഥാസമയം വൃത്തിയാക്കത്തതുമാണ് വെള്ളക്കെട്ടിന് കാരണം.\nചെറിയ മഴയിൽത്തന്നെ സ്കൂൾ പരിസരത്തും സമീപ പ്രദേശത്തും വെള്ളക്കെട്ട് രൂപപ്പെടാറുണ്ട്. പൊതുമരാമത്ത് വകുപ്പിന്റെയും ദേശീയപാത അതോറിറ്റിയുടെയും അലംഭാവമാണ് ഇതിനുകാരണമെന്ന് വി.എസ്.ശിവകുമാർ എം.എൽ.എ. ആരോപിച്ചു.\nവെള്ളം പമ്പുചെയ്ത് മാറ്റുന്നതിന് റവന്യൂ ഉദ്യോഗസ്ഥർക്ക് നിർദേശം നൽകിയതായും സ്കൂളിൽ താത്‌കാലിക ചവിട്ടുപടികളും ഇ-ടോയ്‌ലെറ്റും സ്ഥാപിക്കാൻ നഗരസഭയോട് ആവശ്യപ്പെട്ടതായും എം.എൽ.എ.അറിയിച്ചു.\n‘പുലർച്ചെ നാലുമണിക്ക് നോക്കുമ്പോൾ സാധാരണയായി ഉണ്ടാകാറുള്ള വെള്ളമേ റോഡിൽ ഉണ്ടായിരുന്നുള്ളു. ഏഴുമണിയോടെ വീടിന്റെ പടിയോളം വെള്ളമെത്തി’ -ചാക്ക അജന്തപുള്ളി ലെയ്‌നിൽ താമസിക്കുന്ന സന്ധ്യാ ഗോപിനാഥിന്റെ വാക്കുകളാണ്. ബുധനാഴ്ച രാത്രി മുതൽ പെയ്ത ചാക്ക അജന്തപുള്ളി ലെയ്‌ൻ റോഡിൽ എട്ടുവീടുകൾ വെള്ളംകയറി. റോഡ് തുടങ്ങുന്ന ഭാഗത്ത് വെള്ളക്കെട്ട് ഉണ്ടായതോടെ ചാക്കയിലേക്ക് എത്തേണ്ട കോളനിനിവാസികളെ ബുദ്ധിമുട്ടിലാക്കി. പ്രായമായവർ വെള്ളത്തിലൂടെ നടക്കേണ്ട അവസ്ഥയാണ്. കഴിഞ്ഞ ഒരുവർഷത്തിനിടെയാണ് ഇവിടെ വെള്ളംകയറുന്നതെന്ന് പ്രദേശവാസി വിജയം പറയുന്നു.\nഓടകളുടെ അശാസ്ത്രീയ നിർമാണമാണ് വെള്ളക്കെട്ടിന് കാരണമെന്നാണ് പ്രദേശവാസികൾക്കും പറയാനുള്ളത്. കഴിഞ്ഞ ജൂണിൽ റോഡിലെ വെള്ളക്കെട്ടിൽ പൊട്ടിക്കിടന്ന വൈദ്യുതകമ്പിയിൽനിന്ന് ഷോക്കേറ്റ് രണ്ടുപേർ മരിച്ച സംഭവവും ഇവിടെയുണ്ടായിട്ടുണ്ട്.\nതാഴ്ന്ന പ്രദേശങ്ങൾ വീണ്ടും വെള്ളത്തിൽ\nബുധനാഴ്ച രാത്രി മുതൽ പെയ്ത മഴയിൽ നഗരത്തിലെ താഴ്ന്ന പ്രദേശങ്ങൾ വീണ്ടും വെള്ളക്കെട്ടിലായി. തമ്പാനൂർ എസ്.എസ്.കോവിൽ റോഡ്, കിഴക്കേക്കോട്ട, സ്റ്റാച്യു, ചാക്ക, ഈഞ്ചയ്ക്കൽ അടക്കമുള്ള നഗരത്തിലെ പ്രധാന പ്രദേശങ്ങളിലാണ് വെള്ളക്കെട്ട് രൂപപ്പെട്ടത്. പ്ലാസ്റ്റിക് ഉൾപ്പടെയുള്ള മാലിന്യങ്ങൾ കെട്ടിക്കിടന്ന് ഓടകളിലെ ഒഴുക്ക് തടസ്സപ്പെടുന്നതാണ് വെള്ളക്കെട്ടിന് കാരണം. ഓടകൾ യഥാസമയം ശുചീകരിക്കാറില്ലെന്ന നഗരവാസികളുടെ പരാതിയും സ്ഥിരമാണ്.\nമഴ ശക്തമായതോടെ ഇരുചക്രവാഹനങ്ങൾക്കു പകരം ആളുകൾ കാറുകളുമായി നിരത്തിലിറങ്ങിയത് ഗതാഗതക്കുരുക്കുണ്ടാക്കി. കഴക്കൂട്ടം മുതൽ ഉള്ളൂർ വരെയും വഴുതക്കാട് മുതൽ കോട്ടീഹിൽ സ്കൂളുവരെയും ഉപ്പിടാമൂട് തുടങ്ങിയ നഗരത്തിലെ പ്രധാന റോഡുകളിലും ജങ്ഷനുകളിലും രാവിലെ മണിക്കൂറുകളോളം വൻ ഗതാഗതക്കുരുക്കാണ് അനുഭവപ്പെട്ടത്.


കൊവിഡ് 19: ഇന്ത്യ-ദക്ഷിണാഫ്രിക്ക ഏകദിന പരമ്പര അടച്ചിട്ട സ്റ്റേഡിയത്തില് | India vs South Africa: BCCI confirms remaining2ODIs to be played behind closed doors\nകൊവിഡ് 19: ഇന്ത്യ-ദക്ഷിണാഫ്രിക്ക ഏകദിന പരമ്പര അടച്ചിട്ട സ്റ്റേഡിയത്തില്\nLucknow, First Published 12, Mar 2020, 11:07 PM IST\nധര്‍മശാലയില് ഇന്ന് നടക്കേണ്ടിയിരുന്ന മത്സരം മഴ മൂലം ഒരു പന്ത് പോലും എറിയാതെ ഉപേക്ഷിച്ചിരുന്നു. ഇന്നത്തെ മത്സരത്തിന് കാണികളെ സ്റ്റേഡിയത്തിലേക്ക് പ്രവേശിപ്പിച്ചിരുന്നു. 22000 പേര്‍ക്കിരിക്കാവുന്ന സ്റ്റേഡിയത്തില് 16000 ടിക്കറ്റുകളാണ് വിറ്റു പോയിരുന്നത്.\nമുംബൈ: ഇന്ത്യ- ദക്ഷിണാഫ്രിക്ക ഏകദിന പരമ്പരയിലെ ശേഷിക്കുന്ന രണ്ട് മത്സരങ്ങളും അടച്ചിട്ട സ്റ്റേഡിയത്തില് നടത്തുമെന്ന് സ്ഥിരീകരിച്ച് ബിസിസിഐ. കൊവിഡ് 19 കായിക ലോകത്തേയും ആശങ്കയിലാഴ്ത്തിയ സാഹചര്യത്തിലാണ് പുതിയ തീരുമാനം. മാര്‍ച്ച് 15ന് ലക്നൗവിലും 18ന് കൊല്‍ക്കത്തയിലുമാണ് മത്സരങ്ങള്. ധര്‍മശാലയില് ഇന്ന് നടക്കേണ്ടിയിരുന്ന മത്സരം മഴ മൂലം ഒരു പന്ത് പോലും എറിയാതെ ഉപേക്ഷിച്ചിരുന്നു. ഇന്നത്തെ മത്സരത്തിന് കാണികളെ സ്റ്റേഡിയത്തിലേക്ക് പ്രവേശിപ്പിച്ചിരുന്നു. 22000 പേര്‍ക്കിരിക്കാവുന്ന സ്റ്റേഡിയത്തില് 16000 ടിക്കറ്റുകളാണ് വിറ്റു പോയിരുന്നത്.\nഐപിഎല് മത്സരങ്ങളും അടച്ചിട്ട സ്റ്റേഡിയത്തില് നടത്താന് കേന്ദ്രമന്ത്രി കിരണ് റിജിജു ബിസിസിഐയോട് നേരത്തെ നിര്‍ദേശിച്ചിരുന്നു. ഐപിഎല്ലിന്റെ കാര്യത്തില് ശനിയാഴ്ച യോഗം ചേര്‍ന്ന് കാര്യങ്ങള് തീരുമാനിക്കാനിരിക്കെയാണ് കേന്ദ്രമന്ത്രിയുടെ നിര്‍ദേശം. ഐപിഎല് ആദ്യഘട്ടത്തില് വിദേശ താരങ്ങളുടെ പങ്കാളിത്തവും അനിശ്ചിതത്വത്തിലാണ്. ഏപ്രില് 15വരെ സന്ദര്‍ശക വിസ അപേക്ഷകളെല്ലാം റദ്ദാക്കാന് കേന്ദ്ര സര്‍ക്കാര് തീരുമാനിച്ച പശ്ചാത്തലത്തിലാണിത്.\nനേരത്തെ കാണികളെ പ്രവേശിപ്പിക്കാതെ മത്സരം നടത്താന് തയാറാവുകയാണെങ്കില് മാത്രം മത്സരങ്ങള്‍ക്ക് അനുമതി നല്‍കാമെന്ന് മഹാരാഷ്ട്ര സര്‍ക്കാര് നിലപാടെടുത്തിരുന്നു. ഐപിഎല് മത്സരങ്ങള് റദ്ദാക്കാണമെന്ന് കര്‍ണാടക സര്‍ക്കാരും കേന്ദ്ര സര്‍ക്കാരിനോട് കഴിഞ്ഞ ദിവസം ആവശ്യപ്പെട്ടിരുന്നു. ഒമ്പത് സംസ്ഥാനങ്ങളിലായി 60 ഐപിഎല് മത്സരങ്ങളാണ് നടക്കേണ്ടത്. ഇതില് രണ്ട് സംസ്ഥാനങ്ങള് എതിര്‍പ്പുമായി രംഗത്തെത്തിയ പശ്ചാത്തലത്തില് വരും ദിവസങ്ങളില് കൂടുതല് സംസ്ഥാനങ്ങള് എതിര്‍പ്പുമായി രംഗത്തെത്താനിടയുണ്ടെന്നാണ് ബിസിസിഐ അധികൃതരുടെ വിലയിരുത്തല്.


Linda aitchison story | ഒരു വ്യാഴവട്ടക്കാലത്തെ ദാമ്പത്യജീവിതത്തിനൊടുവിൽ തേടിയെത്തിയ വൈധവ്യം; മറ്റൊരു പുരുഷനു മുന്നിൽ മനസ്സും ശരീരവും അടിയറവയ്ക്കാൻ മടിച്ച് മക്കൾക്കായി ഉഴിഞ്ഞുവച്ച ഏഴു വർഷങ്ങൾ; ജീവിതത്തിന്റെ അർത്ഥവും അർത്ഥശൂന്യതയും കണക്കുകൂട്ടിയപ്പോൾ മനസ്സിനൊപ്പം സ്ഥാനം ശരീരത്തിനുമുണ്ടെന്ന തിരിച്ചറിവ്; ഒരു വിധവയുടെ ജീവിതത്തിലെ ലൈംഗിക തൃഷ്ണയുടെ കാണാപ്പുറ സത്യങ്ങൾ വൈറലാകുമ്പോൾ - MarunadanMalayalee.com\nSeptember 18, 202011:53 AM IST Permalink\nലണ്ടൻ: ദുഃഖത്തിന്റെ കൂരമ്പുകൾ പലപ്പോഴും നമ്മിൽ വന്ന് തറയ്ക്കുന്നത് തികച്ചും അപ്രതീക്ഷിതമായിട്ടായിരിക്കും. എന്നാൽ, ലിൻഡ ഐറ്റ്ക്കിസണ്ണിന്റെ ജീവിതത്തിൽ അത് ഏത് നിമിഷവും സംഭവിക്കുമെന്ന് അവർക്കറിയാമായിരുന്നു. ലിൻഡ്ക്ക് 44 വയസ്സ് പ്രായമുള്ളപ്പോഴാണ് 13 വയസ്സുള്ള ഇരട്ടക്കുട്ടികളേ അവരേ ഏല്പിച്ച് ഭർത്താവ് നീൽ ഈ ലോകത്തോട് യാത്രയാകുന്നത്. 2012 മെയ് മാസത്തിലായിരുന്നു അർബുദത്തിന് കീഴടങ്ങി നീൽ ലോകം വിട്ടുപോയത്.\nമാനസികമായി മാത്രമല്ല, ശാരീരികമായും നീലിന്റെ സാന്നിദ്ധ്യം പിന്നെയും ലിൻഡയുടെ ജീവിതത്തിൽ നിറഞ്ഞു നിന്നു. അതുകൊണ്ടു തന്നെ മറ്റൊരു പുരുഷനെ കുറിച്ച് ആലോചിക്കുവാൻ അവർക്കായില്ല. എന്നാൽ വർഷങ്ങൾക്കിപ്പുറം വീണ്ടും ഒരു പുരുഷനോടൊത്ത് പുതിയൊരു ജീവിതമാരംഭിക്കുമ്പോൾ ലിൻഡ എഴുതിയ കുറിപ്പ് വൈറലാകുകയാണ്.\n''നീലിന്റെ മരണശേഷമുള്ള ഇരുണ്ടകാലഘട്ടത്തിൽ എന്റെ പരിഗണനയിൽ ഉണ്ടായിരുന്നത് മക്കൾ മാത്രമായിരുന്നു. മനസ്സ് മാത്രമല്ല എന്റെ ശരീരവും നീലിന്റെ സാമിപ്യത്തിൽ ഏറെ സന്തോഷിച്ചിരുന്നു അതുകൊണ്ട് തന്നെ അവ രണ്ടും മറ്റാർക്കും കൊടുക്കാൻ മനസ്സുവന്നില്ല'', അവർ എഴുതുന്നു. പല വിധവകളും തങ്ങളുടെ നഷ്ടത്തെക്കുറിച്ച് ആദ്യകാലങ്ങളിൽ വിലപിക്കുമെങ്കിലും പിന്നീട് പുതിയൊരു ഇണയെ കണ്ടെത്തുന്ന കാര്യങ്ങൾ താൻ വായിച്ചിട്ടുണ്ടെങ്കിലും മറ്റൊരാളുമായി ലൈംഗിക ബന്ധത്തിലേർപ്പെടുന്ന കാര്യം തനിക്ക് ഓർക്കാൻ കൂടി കഴിയില്ലായിരുന്നു എന്നാണ് അവർ പറയുന്നത്.\n1996 ലാണ് നീലും ലിൻഡയും തമ്മിൽ കണ്ടുമുട്ടുന്നത്. അന്ന് ഒരു പ്രാദേശിക ദിനപ്പത്രത്തിന്റെ ന്യുസ് എഡിറ്റർ ആയിരുന്നു ലിൻഡ. അവിടെ ഒരു റിപ്പോർട്ടർ ആയി ജോലിക്ക് വന്നതാണ് നീൽ. അന്ന് ഇരുവർക്കും 28 വയസ്സ്. ആദ്യ കാഴ്‌ച്ചയിൽ തന്നെ നീൽ തന്നെ ആകർഷിച്ചു എന്നുപറയുന്ന ലിൻഡ് അന്നുമുതൽ താൻ കണ്ടിട്ടുള്ളതിൽ വച്ച് ഏറ്റവും സുന്ദരനായ പുരുഷനും നീൽ ആണെന്നു പറയുന്നു.\nആറുമാസം അവർ ഒരുമിച്ച് ജോലി ചെയ്തു. ഇതിനിടയിൽ 250 മൈലുകൾക്കപ്പുറത്തുള്ള ഒരിടത്ത്, പുതിയൊരു ജോലി കിട്ടി ലിൻഡ് യാത്രയാവുകയാണ്. തലേന്ന് രാത്രി നീലിനൊപ്പം അത്താഴവിരിന്നിൽ പങ്കെടുക്കാൻ അവർ തയ്യാറായി. അന്ന് പതിവില്ലാതെ അധികം മദ്യം കഴിച്ച ലിൻഡ നീലിനെ ചുംബിക്കുകയും ചെയ്തു. പിറ്റേന്ന് കാലത്തേ ഫോണിലൂടെ തലേന്നത്തെ പെരുമാറ്റത്തിന് ലിൻഡ ക്ഷമ ചോദിച്ചു. അങ്ങനെയാണ് അവരുടെ പ്രണയം ആരംഭിച്ചു. രണ്ടുവർഷം കഴിഞ്ഞപ്പോൾ അവർക്ക് ഇരട്ടക്കുട്ടികളായ എമിലിയും മെലീസയും ജനിച്ചു.\nഅപ്പോഴാണ് വിവാഹിതരാകുന്ന കാര്യം അവർ ആലോചിക്കുന്നത്. എന്നാൽ അതിൽ ഒരു തീരുമാനമാകുമ്പോഴേക്കും കുട്ടികൾക്ക് ആറ് വയസ്സായിരുന്നു. ഈ പ്രായത്തിൽ ഒരു വിവാഹ ചടങ്ങിന്റെ മുഖ്യാകർഷണമാകാൻ താത്പര്യമില്ലാത്തതിനാൽ ഔദ്യോഗികമായ ഒരു വിവാഹത്തിന് ലിൻഡ സമ്മതിച്ചില്ല. എന്നിട്ടും അവരുടെ ജീവിതം തുടർന്നു.\n''പ്രണയം നിറഞ്ഞതായിരുന്നു ഞങ്ങളുടെ ജീവിതം.നീലിന്റെ ഓരോ തലോടൽ പോലും സ്വർഗ്ഗത്തിൽ നിന്നുള്ള തൂവൽസ്പർശം പോലെയാണ് എനിക്ക് അനുഭവപ്പെട്ടിരുന്നത്.'' അവർ എഴുതുന്നു. ജീവിതം സാന്തോഷമായി നീങ്ങുമ്പോൾ 2002 ൽ നീലിന് മെലനോമ എന്ന രോഗമുണ്ടെന്ന് മനസ്സിലാക്കുന്നു. അത് ചികിത്സിച്ച് ഭേദമായെങ്കിലും 2011 ൽ അത് വീണ്ടും തിരിച്ചെത്തി. ഇത്തവണ അത് വന്നത് കൂടുതൽ ഗുരുതരമായാണ്. ആഴ്‌ച്ചകൾ നീണ്ട പരിശോധനക്കിടയിൽ ഡോക്ടർമാർ വിധിയെഴുതി അത് ചികിത്സയില്ലാത്ത അർബുദമാണെന്ന്.\nഅതേവർഷം ഡിസംബറിൽ മക്കളോടൊപ്പം ഇരുന്നുകോണ്ടാണ് അവരുടെ പപ്പ ഇനി ഏറെനാൾ ഉണ്ടാകില്ലെന്ന് പറഞ്ഞത്. തുടർന്ന് 2012 ജനുവരിയിൽ അവരുടെ വിവാഹം ഔദ്യോഗികമായി നടന്നു. അതുകഴിഞ്ഞ് നാലുമാസം മാത്രമേ നീൽ ജീവിച്ചിരുന്നുള്ളു. അന്ന് ലിൻഡക്ക് പ്രായം 44 വയസ്സ്. ദുഃഖത്തിന്റെ ആദ്യനാളുകൾ കഴിഞ്ഞപ്പോൾ തന്നെ കൂട്ടുകാർ നിർബന്ധിക്കുവാൻ തുടങ്ങി, മറ്റൊരു ഡേറ്റിംഗിനായി. അദ്ധ്യവയസ്സിലെത്തിയ മടക്കുകൾ വീണ ശരീരം മറ്റൊരു പുരുഷനു മുന്നിൽ തുറന്നു വയ്ക്കാൻതാൻ ഭയന്നു എന്ന് അവർ തുറന്നു പറയുന്നു.സുഹൃദ്വലയത്തിലെ മറ്റു വിധവകൾ, അണയാത്ത അഭിവാഞ്ജയുടെ നാളങ്ങളെ കുറിച്ച് പറയുമായിരുന്നു. അവരുടെ പുതിയ ഡേറ്റിംഗുകളെ കുറിച്ച് പറയുമായിരുന്നു.\nഅവരിലെ രതിയുടെ അഗ്‌നി തന്നിലേക്കും പകരാൻ അവർ ശ്രമിച്ചു എന്ന് ലിൻഡ എഴുതുന്നു. വിഷമങ്ങളിൽ നിന്നും മോചനം ലഭിക്കുവാൻ ലൈംഗിക ബന്ധത്തിലേർപ്പെടുന്നത് സഹായിക്കുമെന്നും അവർ പറഞ്ഞു. അവർ എല്ലാ ദുഃഖങ്ങളും മറക്കുന്നു എന്ന് അവർ പറയുമ്പോഴും തനിക്ക് അവരോട് അസൂയ തോന്നിയിരുന്നില്ല എന്നും ലിൻഡ പറയുന്നു.\nയഥാർത്ഥത്തിൽ നമുക്ക് വേണ്ടപ്പെട്ടവരെ നഷ്ടപ്പെടുമ്പോൾ നാം ദുഃഖിക്കുന്നത് അവരുടെ നഷ്ടത്തെക്കുറിച്ചോർത്ത് മാത്രമല്ല മറിച്ച്, നമ്മുടെ ഭാവിയെ കുറിച്ചുകൂടി ഓർത്താണെന്ന് അവർ പറയുന്നു. മക്കൾക്ക് 18 വയസ്സു തികയുന്ന ദിവസം നീലിന്റെ ഓർമ്മകൾ ഏറെയുള്ള വെല്ഷിലെ ഒരു കടല്ത്തീരത്തേക്ക് പോയി. ത്ന്റെ ജീവിതത്തെക്കുറിച്ചുള്ള ഒരു ആത്മപരിശോധനയായിരുന്നു ലക്ഷ്യം.\n''ആ കടൽ തീരത്ത് ഞങ്ങൾ ഒരുപാട് സമയം ഒരുമിച്ച് ചെലവഴിച്ചിട്ടുണ്ട്. ആ കാറ്റിലും മണൽത്തരിയിലുമെല്ലാം നീലിന്റെ സാന്നിദ്ധ്യം എനിക്കനുഭവപ്പെട്ടു,. ഒപ്പം അർബുദം തിരിച്ചറിഞ്ഞതിനു ശേഷം മരണത്തെ പ്രതീക്ഷിച്ചിരിക്കുമ്പോൾ നീൽ പറഞ്ഞ വാക്കുകളും, ഒരിക്കലും ഒരു ഇരയായി ജീവിക്കരുത്'' അവർ തന്റെ ലേഖനത്തിൽ കുറിക്കുന്നു.\nഅപ്പോൾ ലിൻഡയുടെ പ്രായം 50 വയസ്സ്. ഈ കടൽ തീരത്തുനിന്നും തിരിച്ചെത്തിയത് പുതിയൊരു ലിൻഡയായിരുന്നു. അപ്പോഴേക്കും മക്കൾ യൂണിവേഴ്സിറ്റിയിൽ പോകാൻ ആരംഭിച്ചതോടെ ജീവിതത്തിൽ ഒറ്റപ്പെട്ട ലിൻഡ് ഓൺലൈൻ ഡേറ്റിങ് സൈറ്റുകളിൽ സജീവമായി. എന്നാൽ അവിടെയും ലിൻഡ്ക്ക് പ്രതീക്ഷിച്ച ഫലം കിട്ടിയില്ല. അവരുമായി ഡേറ്റിംഗിനെത്തിയ ഒരാൾ കാറിനുള്ളിൽ വച്ച് അയാളുടെ പുരുഷേന്ദ്രിയം അവരെ കാണിച്ചത് ലിൻഡയെ ഞെട്ടിച്ചു. അവർ പ്രതിഷേധിച്ചപ്പോൾ അയാൾ പറഞ്ഞത് നിങ്ങൾ ലൈംഗിക ബന്ധത്തിനായി ഡേറ്റിംഗിനെത്തി എന്നാണ് താൻ ഓർത്തതെന്നാണ്.\nഅങ്ങിനെയിരിക്കുമ്പോഴാണ് ലിൻഡ് സൈമൺ എന്ന 55 കാരനെ കണ്ടുമുട്ടുന്നത്. ഓണലൈനിലൂടെ കണ്ടുമുട്ടിയ സൈമണുമൊത്ത് ഒരു ഡ്രിംങ്കിനായി ലിൻഡ ഒത്തുചേരുന്നു.ഡേറ്റിംഗിന്റെ അവസാനം അയാളുടെ കവിളിൽ ചുംബിച്ചപ്പോൾ അയാൾ അദ്ഭുതത്തോടെ ചാടി എഴുന്നേറ്റു എന്ന് അവർ എഴുതുന്നു. പിന്നീട് ഇടക്കിടക്ക് തമ്മിൽ കാണുമായിരുന്നു. മക്കൾ രണ്ടുപേരും യൂണിവേഴ്സിറ്റിയിൽ ആയതിനാൽ താൻ കൂടുതൽ സമയം സൈമണിന്റെ വീട്ടിൽ ചെലവഴിക്കാൻ തുടങ്ങി എന്നും അവർ പറയുന്നു.\nക്ലാസിക് സിനിമകളിലും പുസ്തക ചർച്ചകളിലും ആരംഭിച്ച ബന്ധം കൂടുതൽശക്തമാവുകയായിരുന്നു. മറ്റൊരു പുരുഷനു മുന്നിൽ നഗ്‌നയാകാൻ മടിയില്ല എന്ന സത്യം അറിയാതെ മനസ്സിലാക്കിയ ദിവസം തന്റെ രണ്ടാം ജന്മമായിരുന്നു എന്ന് അവർ എഴുതുന്നു. തുടര്ന്നുവന്ന് ലോക്ക്ഡൗൺ കാലം ആ ജീവിതത്തിന് മാധുര്യമേകി. ഇപ്പോൾ താൻ സ്നേഹിക്കപ്പെടുന്നു എന്നും സുരക്ഷിതയാണെന്ന തോന്നൽ ഉണ്ടെന്നും അവർ പറയുന്നു. താൻ തെരഞ്ഞെടുത്ത പുതിയ ജീവിതത്തിൽ നീൽ സന്തോഷിക്കുന്നുണ്ടാകുമെന്ന് അവർക്ക് ഉറപ്പുണ്ട്.


രാജ്യം തളരുമ്പോള് വളര്‍ന്ന് ജിയോ; വീണ്ടും 1894 കോടിയുടെ വിദേശ നിക്ഷേപം | DoolNews\nരാജ്യം തളരുമ്പോള് വളര്‍ന്ന് ജിയോ; വീണ്ടും 1894 കോടിയുടെ വിദേശ നിക്ഷേപം\nFriday, 3rd July 2020, 10:47 am\nന്യൂദല്‍ഹി: യു.എസ് വന്‍കിട കമ്പനിയായ ഇന്റല് ജിയോയിലേക്ക് നിക്ഷേപം നടത്തുമെന്ന് ധാരണയായി. ഇന്റലിന്റെ നിക്ഷേ വിഭാഗമായ ഇന്റല് ക്യാപിറ്റലാണ് 1894.5 കോടിയുടെ നിക്ഷേപം നടത്തുക.\nഇതിലൂടെ 0.39ശതമാനത്തിന്റെ ഉടമസ്ഥതാവകശം ജിയോ പ്ലാറ്റ്‌ഫോമില് ഇന്റലിന് ലഭിക്കും.\nലോക്ക് ഡൗണിനു ശേഷം പന്ത്രണ്ട് വിദേശ നിക്ഷപമാണ് ജിയോയ്ക്ക് ലഭിച്ചത്. ഫെയ്‌സ്ബുക്ക്, കെ.കെ ആര് ജനറല്, അറ്റ്‌ലാന്റിക്ക് വിസ്റ്റ ഇക്വിറ്റി തുടങ്ങിയ സ്ഥാപനങ്ങളും ജിയോയില് നിക്ഷേപം നടത്തിയിരുന്നു. ഇതോടെ ജിയോയിലെ മൊത്തം വിദേശ നിക്ഷേപം 1,17,588.45 കോടി രൂപയായി ഉയര്‍ന്നു.\n27 ഡിസംബര് 2015 ല്, ധീരുഭായ് അംബാനിയുടെ 83ാം ജന്മദിന വാര്‍ഷികത്തില് ആണ് ജിയോ ആദ്യ ബീറ്റാ വേര്‍ഷന് ആരംഭിച്ചത്.


വിദ്യാര്‍ഥികള്‍ക്കെതിരെ യുഎപിഎ ചുമത്തിയത് സര്‍ക്കാര് നിലപാടിന് വിരുദ്ധം, പൊലീസിന് തെറ്റുപറ്റി, ഒഴിവാക്കാന് സര്‍ക്കാര് ഇടപെടണമെന്ന് എ വിജയരാഘവന്: മാവോയിസ്റ്റ് പ്രവര്‍ത്തനത്തെ ന്യായീകരിക്കാനാവില്ല – Kairali News | Kairali News Live l Latest Malayalam News\nതിരുവനന്തപുരം: കോഴിക്കോട് വിദ്യാര്‍ഥികള്‍ക്കെതിരെ യുഎപിഎ ചുമത്തിയത് സര്‍ക്കാര് നിലപാടിന് വിരുദ്ധമാണെന്നും അറസ്റ്റിലായവര്‍ക്കെതിരെയുള്ള യുഎപിഎ ഒഴിവാക്കാന് സര്‍ക്കാര് ഇടപെടണമെന്നും എല്‍ഡിഎഫ് കണ്‍വീനര് എ വിജയരാഘവന്.\nഎല്‍ഡിഎഫ് യുഎപിഎക്ക് എതിരാണ്. പരിശോധനയ്ക്ക് ജഡ്ജിയെ നിയോഗിച്ചത് സര്‍ക്കാര് ജാഗ്രതയുടെ ഭാഗമാണെന്നും വിജയരാഘവന് പറഞ്ഞു.\nജനാധിപത്യ പ്രക്രിയയില് പൗരന്റെ അവകാശങ്ങള്‍ക്ക് നേരെയുള്ള കയ്യേറ്റമാണ് യുഎപിഎ നിയമത്തിലൂടെ സംഭവിക്കുന്നത്.\nനിലവിലുള്ള നിയമസംവിധാനത്തെ ഭേദഗതി വരുത്തി ബിജെപി സര്‍ക്കാര് കര്‍ക്കശമാക്കിയിരിക്കുകയാണ്. അങ്ങനെ വരുമ്പോള് പൗരാവകാശ ലംഘനങ്ങള് സംഭവിക്കും. കേരളത്തില് യുഎപിഎയോടുള്ള എതിര് സമീപനം തന്നെയാണ് സര്‍ക്കാര് സ്വീകരിച്ച് പോന്നിട്ടുള്ളത്.\nപൗരാവകാശ ലംഘനങ്ങള് നടക്കരുത് എന്ന ജാഗ്രതയുടെ അടിസ്ഥാനത്തിലാണ് റിട്ട. ഹൈക്കോടതി ജഡ്ജിയുടെ നേതൃത്വത്തിലുള്ള സമിതിയെ നിയോഗിച്ചത്. കേരളത്തിലെ സര്‍ക്കാറിന്റെ പ്രഖ്യാപിത നിലപാടില് നിന്ന് വ്യത്യസ്തമായ സംഭവമാണ് ഇപ്പോള് സംഭവിച്ചിട്ടുള്ളത്. പൊലീസാണ് ആ നിലപാട് സ്വീകരിച്ചിട്ടുള്ളത്.\nഅറസ്റ്റ് ചെയ്തവര്‍ക്ക് നേരെ യുഎപിഎ ചുമത്താതിരിക്കാനുള്ള ഇടപെടല് സംസ്ഥാന സര്‍ക്കാറിന്റെ ഭാഗത്തുനിന്ന് ഉണ്ടാവണം. സര്‍ക്കാര് ആ നിലയിലാണ് നീങ്ങുന്നത് എന്നാണ് മനസിലാക്കുന്നതെന്നും എ വിജയരാഘവന് പറഞ്ഞു.\nമാവോയിസ്റ്റുകളുടെ പ്രവര്‍ത്തനം പ്രോത്സാഹിക്കപ്പെടേണ്ടതല്ല. അത് രാഷ്ട്രീയ പ്രവര്‍ത്തനമല്ല. ജനാധിപത്യ രാഷ്ട്രീയ ശൈലിയുടെ ഭാഗവുമല്ലത്. പശ്ചിമ ബംഗാളിലെ ഇടതുപക്ഷ സര്‍ക്കാരിനെ അട്ടിമറിക്കുന്നതിനുള്ള അക്രമങ്ങുടെ ഭാഗമായി പ്രവര്‍ത്തിച്ചവരാണ് മാവോയിസ്റ്റുകള്. മാവോയിസ്റ്റ് ഏറ്റുമുട്ടലും യുഎപിഎ ചുമത്തപ്പെട്ടതും രണ്ട് സംഭവമാണ്.\nയുഎപിഎ ചുമത്തപ്പെട്ട സംഭവത്തില് അലനും താഹയ്ക്കുമൊപ്പമാണ് സിപിഐഎം. പൊലീസിന് തെറ്റുപറ്റിയോ എന്ന് സര്‍ക്കാര് പരിശോധിക്കും.\nപൊലീസ് സിപിഐഎം നയത്തെക്കുറിച്ച് ബോധവാനാകണമെന്നില്ല. അങ്ങനെ വരുമ്പോള് അവരെ തിരുത്താനുള്ള പരിശ്രമം സര്‍ക്കാറിന്റെ ഭാഗത്തുനിന്നുണ്ടാകുമെന്നും വിജയരാഘവന് പറഞ്ഞു.\nയുഎപിഎ ചുമത്തിയത് പിന്‍വലിക്കുന്നത് ഇടത് സര്‍ക്കാര് ആയതിനാലാണ്. ഐപിസി, സിആര്‍പിസി ക്രമിനല് നടപടിക്രമങ്ങളില് നിന്ന് വ്യത്യസ്തമായാണ് യുഎപിഎ. ഒരാള് അറസ്റ്റ് ചെയ്യപ്പെട്ടാല് കൂടുതല് വിഷമങ്ങള് ഉണ്ടാക്കുന്ന തരത്തിലാണ് യുഎപിഎ നിയമസംഹിത കേന്ദ്രസര്‍ക്കാര് ഉണ്ടാക്കിയിട്ടുള്ളത്. ബോംബെ അക്രമത്തിന്റെ മറവിലുണ്ടാക്കിയ നിയമമാണത്.\nയുഎപിഎ നിയമത്തില് കോണ്‍ഗ്രസും ബിജെപിയും സ്വീകരിച്ച നിലപാടുണ്ട്. ആ നിലാപാടുകളോട് വിയോജിച്ച നിലപാടാണ് സിപിഐഎമ്മിന്റെത്.\nഇടതുപക്ഷത്തിന് ഇതില് സുവ്യക്തമായ കാഴ്ചപ്പാടുണ്ട്. ജനപക്ഷത്ത് നില്‍ക്കുകയും പൗരാവകാശങ്ങള് സംരക്ഷിക്കുകയും ചെയ്യുന്ന രാഷ്ട്രീയ നിലപാടാണിതെന്നും എ വിജയരാഘവന് തിരുവനന്തപുരത്ത് പറഞ്ഞു.\nTags: A VijayaraghavancpimldfMaoist AttackMaoist Case


സിഒടി നസീർ വധശ്രമം: ഷംസീറിന്‍റെ മൊഴിയെടുക്കും മുമ്പേ അന്വേഷണ സംഘത്തലവന് സ്ഥലംമാറ്റം\nKannur, First Published 7, Jul 2019, 6:31 PM IST\nഅന്വേഷണ ഉദ്യോഗസ്ഥനായ തലശ്ശേരി സിഐ ചുമതലയൊഴിഞ്ഞു. കാസർകോട് ജില്ലയിലേക്കാണ് സ്ഥലംമാറ്റം. കേസിൽ ഷംസീർ എംഎൽഎയുടെ മൊഴിയെടുക്കാൻ ഒരുങ്ങുന്നതിനിടെയാണ് മാറ്റം.\nകണ്ണൂർ: സിഒടി നസീര് വധശ്രമക്കേസിൽ എ എൻ ഷംസീർ എംഎൽഎയുടെ മൊഴിയെടുക്കാനിരിക്കെ അന്വേഷണ ഉദ്യോഗസ്ഥനായ തലശ്ശേരി സിഐയെ സ്ഥലംമാറ്റി. കാസർകോട് ജില്ലയിലേക്ക് സ്ഥലംമാറ്റിയ സിഐ വി കെ വിശ്വംഭരന് ഇന്ന് ചുമതലയൊഴിഞ്ഞു. തലശ്ശേരിയിൽ പുതിയ സിഐ ചുമതലയേറ്റു. എസ്ഐ ഹരീഷിനും ഉടനെ മാറ്റമുണ്ടാകും എന്നാണ് സൂചന.\nകേസിന്‍റെ നി‍ർണായക ഘട്ടത്തിലാണ് അന്വേഷണ ഉദ്യോഗസ്ഥരെ മാറ്റുന്നത്. കഴിഞ്ഞ സ്ഥലംമാറ്റ നീക്കം വിവാദമായപ്പോൾ, കേസിൽ അന്വേഷണം പൂർത്തിയാവും വരെ നിലവിലെ അന്വേഷണ സംഘം തുടരുമെന്ന് ഡിജിപി ഉറപ്പ് നൽകിയിരുന്നു. നസീർ കേസിലെ അന്വേഷണ ഉദ്യോഗസ്ഥരെ മാറ്റില്ലെന്ന് മുഖ്യമന്ത്രി നിയമസഭയിൽ ഉറപ്പ് നൽകിയിരുന്നതാണ്. വിശ്വംഭരനെ കാസർകോട് ക്രൈംബ്രാഞ്ചിലേക്കും ഹരീഷിനെ കോഴിക്കോട്ടേക്കും മാറ്റിയ ഉത്തരവാണ് നേരത്തെ വിവാദമായത്.\nതെരഞ്ഞെടുപ്പ് ഡ്യൂട്ടിയുടെ ഭാഗമായാണ് ഇരുവരും സ്ഥലംമാറി തലശ്ശേരിയിൽ എത്തിയതെങ്കിലും ഇത്രയും പ്രമാദമായ കേസിന്‍റെ അന്വേഷണം നടക്കുന്നതിനിടെ അതിനെ ബാധിക്കുന്ന തരത്തിലുള്ള സ്ഥലംമാറ്റം വലിയ വിവാദവും എതിർപ്പുമുയർത്തിയിരുന്നു. ഇതിന് പിന്നാലെ ഈ ഉത്തരവ് മരവിപ്പിക്കുകയും ചെയ്തിരുന്നു. എന്നാല്, സ്ഥലംമാറ്റ ഉത്തരവ് നേരത്തെ നിലനിൽക്കുന്നതിനാൽ സാധാരണ നടപടിക്രമം മാത്രമെന്നാണ് ജില്ലാ പൊലീസ് മേധാവിയുടെ വിശദീകരണം.\nഅതേസമയം, നസീറിനെ ആക്രമിക്കാൻ എംഎൽഎയുടെ സഹായിയടക്കമുള്ള പ്രതികൾ ഗൂഢാലോചന നടത്തിയ കാർ കസ്റ്റഡിയിലെടുക്കാൻ പൊലീസിന് കഴിഞ്ഞിട്ടില്ല. അന്വേഷണ സംഘം മാറുന്നതോടെ കേസിൽ അന്വേഷണം വഴിമുട്ടുമെന്നതാണ് ആശങ്ക. കേസിൽ കുറ്റപത്രവും തയ്യാറായിട്ടില്ല.\nഷംസീറിനെതിരെ നസീര് പറയുന്നത് എന്ത്?\nതന്നെ വധിക്കാനുള്ള ഗൂഢാലോചനയിൽ ഷംസീറിന് പങ്കുണ്ടെന്ന് നസീർ നിരന്തരം ആരോപിച്ചിരുന്നു. തലശ്ശേരി സ്റ്റേഡിയം നവീകരണവുമായി ബന്ധപ്പെട്ട ആരോപണങ്ങളിൽ എംഎൽഎയ്ക്ക് വ്യക്തിവൈരാഗ്യമുണ്ടായിരുന്നുവെന്നും തന്നെ എംഎൽഎ ഓഫീസിൽ വിളിച്ച് ഭീഷണിപ്പെടുത്തിയിരുന്നതായും നസീർ പൊലീസിന് മൊഴി നൽകിയിരുന്നു. കേസിൽ ഗൂഢാലോചന നടത്തിയതിന് ഷംസീറിന്‍റെ മുൻ സഹായിയും സിപിഎം തലശ്ശേരി ഏരിയ കമ്മിറ്റി ഓഫീസ് മുൻ സെക്രട്ടറിയുമായിരുന്ന രാകേഷിനെ അടക്കമുള്ളവരെ പൊലീസ് പിടികൂടിയിരുന്നു.\nരാകേഷാണ് നസീറിനെ ആക്രമിക്കാൻ തനിക്ക് നിർദ്ദേശം നൽകിയതെന്നാണ് കേസിലെ മുഖ്യ പ്രതി പൊട്ടിയൻ സന്തോഷിന്‍റെ മൊഴി. ഇതിന് പിന്നാലെ പൊലീസ് രാകേഷിന്റെ മൊഴിയെടുത്തു. നസീറിനോട് പാർട്ടി അണികൾക്കുള്ള രോഷമാണ് ആക്രമണത്തിന് പദ്ധതിയിടാൻ കാരണമെന്നും മറ്റാരുടേയും നിർദ്ദേശമില്ലെന്നും രാകേഷ് പൊലീസിനോട് പറഞ്ഞിരുന്നു.\nസി ഒ ടി നസീർ വധശ്രമക്കേസ്


ലോകം ഭയന്ന ദിവസങ്ങള് - ഇ വാർത്ത | evartha\nഅധികാരത്തിന്റെ ഉരുക്കുമുഷ്ടികൊണ്ട് മതിലുകെട്ടിയ സോവിയറ്റ് യൂണിയനിലെ പ്രിപ്യറ്റ് എന്ന പട്ടണം ഈ സമയം നാമാവശേഷമായിക്കൊണ്ടിരിക്കുകയായിരുന്നു. ആണവനിലയത്തിലെ സ്‌ഫോടനം മൂലം തകര്‍ന്ന റിയാക്ടറില് നിന്നും വികിരണങ്ങള് സോവിയറ്റ് യുണിയനാകെ വ്യാപിച്ചിരുന്നു. 1986 ഏപ്രില് 26 ന് രാജ്യത്തിന്റെ പ്രധാന സംസ്ഥാനമായ യുെ്രെകനില് സ്ഥിതിചെയ്യുന്ന ചെര്‍ണോബില്‍ലുണ്ടായ ഈ ദുരന്തം ലോകമറിഞ്ഞത് നാലുദിവസം കഴിഞ്ഞ്. അതും അയല്‍രാജ്യങ്ങളില് വികിരണങ്ങള് പ്രസരണം ചെയ്തതിന്റെ ഫലമായും.\n1970 ലാണ് യൂെ്രെകനിലെ പ്രിപ്യട്ട് പട്ടണത്തിനു സമീപമുള്ള ചെര്‍ണോബില് കേന്ദ്രമാക്കി സോവിയറ്റ് യൂണിയന് ആണവനിലയങ്ങളുടെ പണിയാരംഭിച്ചത്. നാല് റിയാക്ടറുകളായിരുന്നു ചര്‍ണോബില് ഉണ്ടായിരുന്നത്. 1986 എപ്രില് 26 ന് ഇതില് നാലാം നമ്പര് റിയാക്ടറിലുണ്ടായ പൊട്ടിത്തെറിയാണ് രണ്ടാം ലോകമഹായുദ്ധത്തിനു ശേഷം ലോകം കണ്ട ദുരന്തങ്ങളിലൊന്നായി ചെര്‍ണോബിലിനെ മാറ്റിയത്.\nലോകോത്തര ശക്തിയെ ഞട്ടിപ്പിച്ച സംഭവമെന്നാണ് ഈ ദുരന്തത്തിനെപ്പറ്റി സോവിയറ്റ് യൂണിയന് പ്രതികരിച്ചത്. ദിവസങ്ങള്‍ക്കകം തന്നെ തകര്‍ന്ന നാലാമത്തെ റിയാക്ടറിനുചുറ്റും കോണ്‍ക്രീറ്റ് കൂടാരമൊരുക്കി അണുപ്രസരണം തടഞ്ഞെങ്കിലും അപ്പോഴേക്കും ചെര്‍ണോബിലെ പുല്‍ക്കൊടിപോലും വിഷമേറ്റുവാങ്ങിയിരുന്നു. സോവിയറ്റ് യൂണിയന്റെ തകര്‍ച്ചയ്ക്ക് ശേഷം സ്വതന്ത്ര രാജ്യമായ യുെ്രെകന് 2000 ല് മറ്റു മൂന്നു റിയാക്ടറിന്റെ പ്രവര്‍ത്തനം നിര്‍ത്തിയിരുന്നു.\nസ്‌ഫോടനം നടന്ന റിയാക്ടറിലെ ആണവ വികിരണം ഇതുവരയ്ക്കും അവസാനിച്ചിട്ടില്ല. ഈ റിയാക്ടര് കോണ്‍ക്രീറ്റുപയോഗിച്ചുണ്ടാക്കിയ ഒരു കുടീരത്തിലാണ് സൂക്ഷിച്ചിരിക്കുന്നത്. എന്നാല് ഈ കുടീരത്തിനും അധിക ആയുസില്ലെന്ന അഭിപ്രായത്തില് പുതിയൊരു വിയം പണിയാനുള്ള തയ്യാറെടുപ്പിലാണ് യുെ്രെകന് ഗവണ്‍മെന്റ്.\nലോകത്തെ ഭീതിപ്പെടുത്തിയ ഈ സംഭവം നടന്നിട്ട് 26 വര്‍ഷം കഴിഞ്ഞു. മാതൃരാജ്യം വിഭജിച്ച് പല രാജ്യങ്ങളായി മാറുകയും ചെയ്തു. പക്ഷേ ജനങ്ങളുടെ മനസ്സില് നിന്നും ആ ദുരന്തം മാഞ്ഞുപോയിട്ടില്ല. അഗ്‌നി നശിപ്പിച്ച പ്രിപ്യട്ട് നഗരവും പ്രാന്തപ്രദേശങ്ങളും മനുഷ്യന്റെ അഹന്തയ്ക്ക് സൂചകങ്ങളായി ഇന്നും വര്‍ത്തിക്കുന്നു ഓര്‍മ്മയുടെ നെരിപ്പോടുകള് ശേഷിപ്പിച്ചുകൊണ്ട്.


സ്വന്തം പേരില് യൂസര് ഇന്റര്‍ഫെയ്‌സ് അവതരിപ്പിക്കാനൊരുങ്ങി റിയല്‍മി; കളര് ഓഎസ് ഫോണിൽ നിന്ന് ഒഴിവാക്കി - Live Newage\nസ്വന്തം പേരില് യൂസര് ഇന്റര്‍ഫെയ്‌സ് അവതരിപ്പിക്കാനൊരുങ്ങി റിയല്‍മി; കളര് ഓഎസ് ഫോണിൽ നിന്ന് ഒഴിവാക്കി\nആന്ഡ്രോയിഡില് അധിഷ്ടിതമായ കളര് ഓഎസുമായി ഇന്ത്യയിലെത്തിയ റിയല്മി സ്വന്തമായി ഒരു യൂസര് ഇന്റര്ഫെയ്സ് അവതരിപ്പിക്കുമെന്ന് കഴിഞ്ഞ വര്ഷം പ്രഖ്യാപിച്ചിരുന്നു. ഇപ്പോഴിതാ അക്കാര്യം റിയല്മി ഔദ്യോഗികമായി തന്നെ അറിയിച്ചിരിക്കുന്നു. കളര് ഓഎസിന് പകരം ആന്ഡ്രോയിഡ് 10 ന് അധിഷ്ടിതമായ റിയല്മി യുഐ ആണ് ഇനിമുതല് റിയല്മി ഫോണുകളില് ഉണ്ടാവുക.\nആന്ഡ്രോയിഡ് 10 അടിസ്ഥാനമാക്കി കളര് ഓഎസ്7ആണ് ഫോണുകളില് എത്തുക എന്നായിരുന്നു ഇതുവരെയുള്ള വിവരം. എന്നാല് ഈ വര്ഷം റിയല്മി 3പ്രോ, റിയല്മി എക്സ്ടി എന്നീ ഫോണുകളില് തുടങ്ങുന്ന സോഫ്റ്റ് വെയര് അപ്ഡേറ്റിലൂടെ ഫോണുകള് എത്തുക റിയല്മി യുഐ ആയിരിക്കും.\nപുതുമകളോടെയായിരിക്കും റിയല്മി യുഐ എത്തുക. ലളിതമായ അനുഭവം സമ്മാനിക്കുക എന്ന ഉദ്ദേശത്തോടെയാണ് പുതിയ യുഐ അവതരിപ്പിക്കുന്നത് എന്ന് റിയല്മി പറയുന്നു. 'പരിധിയില്ലാത്ത ആസ്വാദനം' എന്ന രീതിയിലാണ് പുതിയ യുഐ പരസ്യം ചെയ്യപ്പെടുന്നത്. പുതിയ നിറങ്ങള്, ഐക്കണുകള്, വാള്പേപ്പറുകള്, അനിമേഷനുകള് എന്നിവയായിരിക്കും റിയല്മി യുഐയില് ഉണ്ടാവുക.\nഇന്റര്ഫെയ്സ് നല്കുന്ന വിവിധ നിറങ്ങളെ അടിസ്ഥാനമാക്കിയുള്ള 11 വാള്പേപ്പറുകളാണ് റിയല്മി യുഐയില് ഉണ്ടാവുക. ഉപയോക്താക്കളുടെ വ്യക്തിവിവരങ്ങളുടെ സംരക്ഷണത്തിനായി ഒരു പേഴ്സണല് ഇന്ഫര്മേഷന് പ്രൊട്ടക്ഷന് ഫീച്ചര് ഉള്പ്പെടുത്തിയാണ് റിയല്മി യുഐ എത്തുക. ഫോക്കസ് മോഡ്, മെച്ചപ്പെട്ട ത്രീ ഫിംഗര് സ്ക്രീന് ഷോട്ട് എന്നിവ റിയല്മി യുഐയുടെ മറ്റ് സവിശേഷതകളാവും.\nറിയല്മി യുഐ ആദ്യമെത്തുക റിയല്മി 3പ്രോ, റിയല്മി എക്സ്ടി ഫോണുകളിലാണ്. ഈ മാസം തന്നെ ഈ അപ്ഡേറ്റ് ലഭിക്കും. ഫെബ്രുവരിയില് റിയല്മി 5പ്രോ, റിയല്മി എക്സ് എന്നീ ഫോണുകളില് അപ്ഡേറ്റ് എത്തും. റിയല്മി എക്സ് 2, റിയല്മി എക്സ്2പ്രോ ഫോണുകളില് മാര്ച്ച് മാസത്തോടെ ആന്ഡ്രോയിഡ് 10 അപ്ഡേറ്റ് എത്തും.


സമാജം ഈദ് ആഘോഷ ങ്ങള്‍ക്ക് സമാപനം «eപത്രം – Gulf News – അറബിനാടുകള് – ePathram.com\nസമാജം ഈദ് ആഘോഷ ങ്ങള്‍ക്ക് സമാപനം\nഅബുദാബി : രണ്ടു ദിവസ ങ്ങളി ലായി മുസ്സഫ യിലെ അബുദാബി മലയാളി സമാജം അങ്കണ ത്തില് ഒരുക്കിയ ഈദ് ആഘോഷ ങ്ങള്‍ക്ക് വര്‍ണ്ണാ ഭമായ പരിസമാപ്തി.\nഒന്നാം ദിന ത്തിലെ പരി പാടി കളില് പ്രസി ഡണ്ട് ഷിബു വര്‍ഗ്ഗീസ് ഈദ് സന്ദേശം നല്‍കി.\nകേരള ത്തിന്റെ സമ്പുഷ്ടമായ സംസ്കാര വൈവിധ്യ ങ്ങളെ സമ ന്വയി പ്പിച്ചു കൊണ്ട് ഒരുക്കിയ ചിത്രീ കണ ത്തില് സമാജം വനിതാ വേദി യുടേയും ബാല വേദി യു ടെയും നൂറില് പരം കലാ കാര ന്മാര് അരങ്ങില് എത്തി. ബിജു കിഴക്ക നേല സംവി ധാനം ചെയ്ത ഈ പ്രോഗ്രാം ഏറെ പ്രേക്ഷക ശ്രദ്ധ നേടി. സൂഫി ഡാന്‍സ് ഒപ്പന, മാപ്പിള പ്പാട്ടുകള് തുടങ്ങിയ കലാ പരി പാടി കളും ആഘോഷ ങ്ങളുടെ ഭാഗ മായി അരങ്ങേറി.\nരണ്ടാം പെരു ന്നാളിള് ദിന മായ ബുധ നാഴ്ച അര ങ്ങേറിയ സംഗീത നിശ യില് മാപ്പിള പ്പാട്ട് ഗായ കന് കണ്ണൂര് ഷരീഫ്, സിയ ജാസ്മിന്, റംഷാദ്, സനം ഷരീഫ് തുടങ്ങിയവര് പങ്കാളി കളായി. സമാജം സെക്ര ട്ടറി പി. കെ. ജയരാജ്, വൈസ് പ്രസിഡണ്ട് സലീം ചിറക്കല്, ട്രഷറര് അബുള് ഖാദര് തിരുവത്ര, ചീഫ് കോഡി നേറ്റര് സതീഷ്, രേഖിന് സോമന് എന്നി വര് നേതൃത്വം നല്‍കി.\nമലയാളീ സമാജം ഓണാഘോഷ ങ്ങൾക്ക് പരിസമാപ്തി\nവായിക്കുക: ആഘോഷം, മലയാളി സമാജം, സംഘടന\n« ഈദ് സംഗമവും വിനോദ യാത്ര യും സംഘടി പ്പിച്ചു.\n« മൂസ്സ എരഞ്ഞോളി യുടെ സ്മരണ യില് ചെറിയ പെരുന്നാൾ പരിപാടി കള്


വയനാട്ടില് മത്സരം ഞാനും രാഹുല് ഗാന്ധിയും തമ്മില്: തുഷാര് വെള്ളാപ്പള്ളി – MOBI NEWS\nവയനാട്ടില് മത്സരം താനും രാഹുല് ഗാന്ധിയും തമ്മിലെന്ന് തുഷാര് വെള്ളാപ്പള്ളി. ശക്തമായ പോരാട്ടം നടക്കും. വയനാട്ടില് രാഹുല് ഗാന്ധിയെ പരാജയപ്പെടുത്തുമെന്നും തുഷാര് കൂട്ടിച്ചേര്‍ത്തു. വയനാട്ടില് എന്‍ഡിഎയുടെ സ്ഥാനാര്‍ഥിയായി പ്രഖ്യാപിക്കപ്പെട്ടയുടനെ മാധ്യമങ്ങളോട് പ്രതികരിക്കുകയായിരുന്നു അദ്ദേഹം.\nനേരത്തെ തൃശൂര് സീറ്റില് മത്സരിക്കാനായിരുന്നു തുഷാര് തീരുമാനിച്ചിരുന്നത്. എന്നാല് രാഹുല് ഗാന്ധി സ്ഥാനാര്‍ത്ഥിയായി എത്തിയതോടെ തുഷാറിനെ വയനാട്ടിലെ സ്ഥാനാര്‍ത്ഥിയായി പ്രഖ്യാപിക്കുകയായിരുന്നു. തുഷാറിന് നല്‍കിയ സീറ്റില് ബിജെപി മത്സരിക്കാനാണ് സാധ്യത എന്ന് നേരത്തെ റിപ്പോര്‍ട്ടുകളുണ്ടായിരുന്നു.\nവയനാട് ലോക്‌സഭ മണ്ഡലത്തില് എന്‍ഡിഎ സ്ഥാനാര്‍ത്ഥിയായി തുഷാര് വെള്ളാപ്പള്ളിയെ പ്രഖ്യാപിച്ചത് ഇന്ന് രാവിലെയാണ്. ബിജെപി അധ്യക്ഷന് അമിത് ഷായാണ് പ്രഖ്യാപനം നടത്തിയത്. രാഹുല് ഗാന്ധിയോട് മത്സരിക്കുന്നയാള് എന്ന നിലയില് ദേശീയ തലത്തില് തന്റെ പേരും ഉയര്‍ന്നുകേള്‍ക്കും എന്നതാണ് തുഷാര് പ്രതീക്ഷിക്കുന്നത്.\n← സംസ്ഥാന എന്‍ജിനിയറിംഗ് പ്രവേശന പരീക്ഷ തിയതികള് വീണ്ടും മാറ്റി; പുതുക്കിയ തീയതികൾ ഇങ്ങനെ\nപടിക്കല് കലമുടച്ച് ഡല്‍ഹി; പഞ്ചാബിന് ആവേശ്വജ്ജല വിജയം →\nകേരളത്തിന് കൈത്താങ്ങായി എ ആര് റഹ്മാനും; ദുരിതാശ്വാസ നിധിയിലേക്ക് ഒരുകോടി രൂപ നൽകും\nMay 7, 2019 By Web Team 0\nയുവതി പ്രവേശനത്തില് മുഖ്യമന്ത്രി അനാവശ്യ ധൃതി കാണിച്ചു; സിപിഐ


‘വിളക്ക് കത്തിക്കാനും കൈയടിക്കാനും പറഞ്ഞപ്പോൾ പുച്ഛിച്ചവർക്കുള്ള മറുപടി’; ‘ഇത് ഐക്യം കൊണ്ട് നേടിയ നേട്ടം’; വാക്‌സിനേഷൻ 100 കോടി പിന്നിട്ടതിന് പിന്നാലെ രാജ്യത്തെ അഭിസംബോധന ചെയ്ത് പ്രധാനമന്ത്രി നരേന്ദ്രമോദി – Media Mangalam\nന്യൂഡൽഹി : പ്രധാനമന്ത്രി നരേന്ദ്ര മോദി ഇന്ന് രാജ്യത്തെ അഭിസംബോധന ചെയ്തു. രാവിലെ 10 മണിയോടെയാണ് അഭിസംബോധന ചെയ്തത്.. രാജ്യം ഇന്നലെ 100 കോടി വാക്‌സിൻ എന്ന ചരിത്രനേട്ടം സ്വന്തമാക്കിയിരുന്നു. ഇതിന് പിന്നാലെയാണ് പ്രധാനമന്ത്രി രാജ്യത്തെ അഭിസംബോധന ചെയ്തത്.\n100 കോടി ഡോസ് വാക്സിനേഷനിലൂടെ രാജ്യം പുതുചരിത്രമെഴുതി. അസാധാരണ ലക്ഷ്യത്തിലേക്ക് എത്തിയെന്ന് പ്രധാനമന്ത്രി നരേന്ദ്ര മോദി. ഇത് ഓരോ ഇന്ത്യക്കാരന്റെയും നേട്ടമെന്ന് അദ്ദേഹം പറഞ്ഞു. ഇത് രാജ്യത്തിന്റെ കരുത്തിന്റെ പ്രതിഫലനമാണ്. 100 വർഷത്തിനിടെയുണ്ടായ ഏറ്റവും വലിയ മഹാമാരിയാണ് കോവിഡ്. ഇതിനെ അതിജീവിക്കാൻ ഇന്ത്യക്കാവുമോ എന്ന് ചോദിച്ച ഓരോരുത്തർക്കുമുള്ള മറുപടിയാണിത്. രാജ്യം കൊറോണയിൽനിന്ന് കൂടുതൽ സുരക്ഷിതമെന്ന് ലോകം വിലയിരുത്തും. വാക്‌സിനേഷനിൽ വിവേചനമില്ലെന്ന് ഉറപ്പാക്കി. വി.ഐ.പി. സംസ്കാരം മാറ്റി നിർത്തി. ലോകം മുഴുവൻ ഇന്ത്യയുടെ നേട്ടത്തെ അഭിനന്ദിക്കുകയാണ്. ഒരു ദിവസം ഒരു കോടി വാക്‌സിൻ വിതരണത്തിനുള്ള ശേഷിയിൽ രാജ്യമെത്തി.\nരാജ്യത്തെ സാമ്പത്തിക രംഗം മെച്ചപ്പെടുന്നു. വിദേശ ഏജൻസികൾ രാജ്യത്തിന്റെ സമ്പദ് വ്യവസ്ഥയെ ശുഭകരമായി കാണുന്നു. രാജ്യത്തേക്ക് വലിയ നിക്ഷേപം വരുന്നു. റിയൽ എസ്റ്റേറ്റ്, കാർഷിക മേഖലകൾ പുരോഗതി കൈവരിക്കുന്നു. ബാക്കിയുള്ളവരെല്ലാം വാക്‌സിൻ എടുക്കണമെന്നും അദ്ദേഹം പറഞ്ഞു. വാക്‌സിൻ എടുത്തവർ എടുക്കാത്തവരെ അതിന് പ്രേരിപ്പിക്കണം. വിളക്ക് കത്തിക്കാൻ പറഞ്ഞപ്പോൾ അതുകൊണ്ട് കൊറോണ പോകുമോ എന്ന് ചോദിച്ചു പലരും പുച്ഛിച്ചു. എന്നാൽ അത് രാജ്യത്തിന്റെ ഒരുമയാണ് കാട്ടിയത്. മാസ്ക്ക് ജീവിതശൈലിയുടെ ഭാഗമാക്കി മാറ്റണം. ഇത് രാജ്യത്തിന്റെ കരുത്തിന്റെ പ്രതിഫലനം. രാജ്യം കൊറോണയിൽനിന്ന് കൂടുതൽ മുക്തമെന്ന് ലോകം വിലയിരുത്തും. ചെരിപ്പ് ഇട്ട് ഇറങ്ങുന്നതുപോലെ മാസ്ക് ധരിക്കണം. അദ്ദേഹം പറഞ്ഞു.\ncovid 19 narendra modi prime minister of india vaccination


kuldeep yadav breaks down - Malayalam MyKhel\n» മോയീന് അലിയുടെ തല്ലുവാങ്ങിയ കുല്‍ദീപിന് കണ്ണീരടക്കാനായില്ല; ആശ്വസിപ്പിച്ച് നിധീഷ് റാണ\nUpdated: Saturday, April 20, 2019, 11:37 [IST]\nഗ്രൗണ്ടിൽ പൊട്ടിക്കരഞ്ഞ് കുല്‍ദീപ് | Oneindia Malayalam\nകൊല്‍ക്കത്ത: ലോകത്തെ ഏറ്റവും മികച്ച സ്പിന്നര്‍മാരിലൊരാളെന്ന പെരുമയുമായാണ് ഇന്ത്യന് താരം കുല്‍ദീപ് യാദവ് ഐപിഎല്ലിനിറങ്ങിയത്. കുല്‍ദീപിന്റെ ദുരൂഹത നിറഞ്ഞ പന്തുകള് കളിക്കാന് ലോകത്തെ ഏതു ബാറ്റ്‌സ്മാനും ബുദ്ധിമുട്ടാറുണ്ട്. നിര്‍ണായക അവസരങ്ങളില് വിക്കറ്റ് വീഴ്ത്താനും റണ്‍നിരക്ക് കുറക്കാനും കുല്‍ദീപ് ക്യാപ്റ്റന്മാരുടെ വജ്രായുധമാണ്.\nഎന്നാല്, പതിവിന് വിപരീതമായ കുല്‍ദീപിനെയാണ് ഇത്തവണ ഐപിഎല്ലില് കാണാനാകുന്നത്. കുല്‍ദീപിന്റെ കരിയറിലെ ഏറ്റവും മോശം ഐപിഎല്ലില് ഒന്നാണ് കടന്നുപോകുന്നത്. ഇത്തവണ ഒന്‍പത് മത്സരങ്ങളില്‍നിന്നും ആകെ4വിക്കറ്റുകളാണ് വീഴ്ത്തിയത്. ലോകകപ്പിന് മുന്‍പ് താരത്തിന്റെ ഈ രീതിയിലൊരു പ്രകടനം ഇന്ത്യന് ക്യാമ്പിനെയും ആശങ്കയിലാഴ്ത്തുന്നതാണ്.\nകഴിഞ്ഞദിവസം ബാംഗ്ലൂര് റോയല് ചാലഞ്ചേഴ്‌സിനെതിരെ കുല്‍ദീപ് ഒരിക്കല്‍ക്കൂടി നിറംമങ്ങി. മോയീന് അലിക്കെതിരെ ഒരോവറില് 27 റണ്‍സ് വഴങ്ങിയത് നാണക്കേടാവുകയും ചെയ്തു. മൂന്ന് സിക്‌സറുകളും2ഫോറും ഓവറില് വിട്ടുകൊടുത്തു. അവസാന പന്തില് അലിയെ പുറത്താക്കിയെങ്കിലും കുല്‍ദീപിന് സങ്കടം അടക്കാനായില്ല. കണ്ണീര്‍നിറഞ്ഞ കുല്‍ദീപിനെ സഹതാരം നിധീഷ് റാണയാണ് ആശ്വസിപ്പിച്ചത്.\nബാറ്റ്‌സ്മാന്മാര് ശ്രദ്ധിച്ചു കളിക്കുന്നു\nകുല്‍ദീപ്4ഓവറില് 59 റണ്‍സാണ് വിട്ടുകൊടുത്തത്. ഐപിഎല് ചരിത്രത്തില് ഒരു സ്പിന്നറുടെ മോശം പ്രകടനത്തിനൊപ്പമെത്തുകയും ചെയ്തു താരം. തന്റെ ഓവറില് പുറത്താകാതിരിക്കാന് ബാറ്റ്‌സ്മാന്മാര് ശ്രദ്ധിച്ചു കളിക്കുന്നു എന്നാണ് നേരത്തെ കുല്‍ദീപ് പറഞ്ഞത്. ശേഷിക്കുന്ന മത്സരങ്ങളില് മികച്ച പ്രകടനം നടത്തി ലോകകപ്പിന് ഒരുങ്ങാനാകും ഇനി കുല്‍ദീപിന്റെ ശ്രമം.\nബാംഗ്ലൂര് കൊല്‍ക്കത്ത മത്സരം\nRead more about: kuldeep yadav ipl 2019 ipl ഐപിഎല് 2019 ഐപിഎല് കുല്‍ദീപ് യാദവ് ക്രിക്കറ്റ്\nStory first published: Saturday, April 20, 2019, 11:17 [IST]


ചന്ദ്രബോസ് വധക്കേസ് പ്രതി നിഷാം ഭീഷണിപ്പെടുത്തിയതായി സഹോദരങ്ങൾ\nBy : Jithi Raj October 22, 2016 comments\nചന്ദ്രബോസ് വധക്കേസിൽ തടവ് ശിക്ഷ അനുഭവിക്കുന്ന മുഹമ്മദ് നിഷാം സഹോദരങ്ങളെ ഭീഷണിപ്പെടുത്തിയതായി പരാതി. നിഷാമിന്റെ സഹോദരങ്ങളായ അബ്ദുൾ റസാഖ്, അബ്ദുൾ നിസാർ എന്നിവരാണ് തൃശ്ശൂർ റൂറൽ എസ്പി ആർ നിശാന്തിനിയ്ക്ക് പരാതി നൽകിയത്.\nകേസുമായി ബന്ധപ്പെട്ട നിഷാമിീനെ കഴിഞ്ഞ ദിവസം ബാംഗ്ലൂരിലേക്ക് കൊണ്ടുപോകവെ സുഹൃത്തിന്റെ ഫോണിൽനിന്നാണ് നിഷാം ഇവരെ വിളിച്ചത്. ഫോൺ സംഭാഷണത്തിന്റെ ശബ്ദരേഖകളും തെളിവായി സഹോദരങ്ങൾ നൽകിയിട്ടുണ്ട്.\nകണ്ണൂർ സെൻട്രൽ ജയിലിലാണ് ഇപ്പോൾ നിഷാം. പരാതിയുടെ അടിസ്ഥാനത്തിൽ അന്വേഷണത്തിന് ഉത്തരവിട്ടതായി എസ് പി അറിയിച്ചു.\nനിസഷാമിന്റെയും സഹോദരങ്ങളുടെയും ഉടമസ്ഥതയിലുള്ള തിരുനെൽവേലിയിലെ കിങ്‌സ് ബീഡി കമ്പനിയിലെ തൊഴിലാളികളുടെ വേതനം വർധിപ്പിക്കാൻ സഹോദരങ്ങൾ ഏകപക്ഷീയമായി തീരുമാനമെടുത്തതാണ് നിഷാമിനെ ക്ഷുഭിതനാക്കിയത്. തുടർന്ന് സഹോദരങ്ങളെ അസഭ്യം പറഞ്ഞതും ഭീഷണിപ്പെടുത്തിയത്.\nബംഗളൂരുവിലേക്ക് കൊണ്ടു പോകുന്നതിനായി നിഷാമിനും പൊലീസ് ഉദ്യോഗസ്ഥർക്കുമുള്ള ബസ് ടിക്കറ്റ് നിഷാമിന്റെ സുഹൃത്താണ് എടുത്ത് നൽകിയതെന്നും പരാതിയിൽ പറയുന്നുണ്ട്. ബസിൽ നിഷാമിന്റെ സുഹൃത്തുക്കളും ഓഫീസ് ജീവനക്കാരും ഒപ്പം ഉണ്ടായിരുന്നു. മടക്കയാത്രക്കുള്ള ടിക്കറ്റ് നിസാമിന്റെ ഓഫീസിൽ നിന്നാണ് എടുത്തിട്ടുള്ളതെന്നും എസ്.പിക്ക് നൽകിയ പരാതിയിൽ സഹോദരങ്ങൾ വ്യക്തമാക്കുന്നുണ്ട്.\nRead more on: chandrabose murder\nചന്ദ്രബോസ് കൊലക്കേസ് പ്രതി മുഹമ്മദ് നിഷാമിനെ കൊച്ചിയിലെത്തിച്ചു\nമുഹമ്മദ് നിസാമിനെതിരെ ക്രൈം ബ്രാഞ്ച് അന്വേഷണം\nജയിലില് നിന്ന് നിഷാം മാനേജറെ വിളിച്ച് ഭീഷണിപ്പെടുത്തി\nനിഷാമിന്റെ ജാമ്യാപേക്ഷ ഹൈക്കോടതി പരിഗണിച്ചില്ല\nമുഹമ്മദ് നിസ്സാമിന് മാനസിക പ്രശ്നങ്ങള് ഇല്ലെന്ന് മെഡിക്കല് റിപ്പോര്‍ട്ട്\nനിഷാമിന്റെ മാനസിക നില തൃപ്തികരമെന്ന് സർക്കാർ


ഭീകരരോടുള്ള നിലപാട്; പാകിസ്ഥാനുള്ള ധനസഹായം അമേരിക്ക റദ്ദാക്കി\nWeb Desk Sep 2, 2018, 01:38 pm IST\nവാഷിംഗ്ടണ്: പാകിസ്ഥാന് നല്‍കി വന്നിരുന്ന 300 മില്ല്യണ് യുഎസ് ഡോളറിന്റെ സഹായം യുഎസ് സൈന്യം റദ്ദാക്കി. പാകിസ്ഥാന്, തീവ്രവാദികള്‍ക്കെതിരെ ശക്തമായ നിലപാടെടുക്കാത്തതില് പ്രതിഷേധിച്ചാണ് യുഎസിന്റെ പുതിയ നീക്കം.\nഅഫ്ഗാനിസ്ഥാനില് ആക്രമണം നടത്തുന്ന ഭീകരര്‍ക്ക് സുരക്ഷിത താവളം ഒരുക്കുന്നത് പാകിസ്ഥാനാണെന്ന് യുഎസ് പറഞ്ഞു. ഭീകരരോടുള്ള രാജ്യത്തിന്റെ നിലപാട് മാറ്റിയാല് സഹായം പുനസ്ഥാപിക്കാമെന്നും യുഎസ് അറിയിച്ചിട്ടുണ്ട്. സഖ്യകക്ഷി ഫണ്ട് എന്ന പേരിലാണ് ഈ സഹായം പാകിസ്താന് നല്‍കാന് തീരുമാനിച്ചത്.\nയുഎസ് പ്രസിഡന്റ് ഡോണള്‍ഡ് ട്രംപും ഈ വര്‍ഷമാദ്യം പാകിസ്ഥാന് നല്‍കിവന്നിരുന്ന ധനസഹായം നിര്‍ത്തലാക്കിയിരുന്നു. പാകിസ്ഥാനില് നിന്ന് നുണയും ചതിയുമാണ് ലഭിക്കുന്നതെന്നാണ് ട്രംപ് വ്യക്തമാക്കിയത്.\nസെപ്തംബര് 5ന് അമേരിക്കന് സ്റ്റേറ്റ് സെക്രട്ടറി മെക്ക് പോംപിയോ പാകിസ്താന് സന്ദര്‍ശിക്കാനിരിക്കെയാണ് ഈ തീരുമാനം. നേരത്തെ പാകിസ്താന് സഹായം നല്‍കാനുള്ള തീരുമാനത്തെ അമേരിക്കന് കോണ്‍ഗ്രസ് വിമര്‍ശിച്ചിരുന്നു.


balabhaskar accident post | കോഫെപോസെ പ്രതി ഒളിവിൽ കഴിഞ്ഞത് വീട്ടിൽ അടിച്ചു പൊളിച്ച്; ഒളിവിൽ പോയെന്ന കള്ളത്തരം പൊളിച്ചത് ചോദ്യം ചെയ്യാനെത്തണമെന്ന സിബിഐ നോട്ടീസ്; കേന്ദ്ര ഏജൻസിയുടെ മൊഴിയെടുക്കൽ ബാലാഭാസ്‌കറിന്റെ അപകടത്തിലെ ദുരൂഹത നീക്കാനെന്ന് അറിഞ്ഞതോടെ ഓടിയെത്തിയത് പിണറായിയുടെ സ്വന്തം പൊലീസ്; വാറണ്ട് കാട്ടി കസ്റ്റംസിലെ കരടിനെ വിലങ്ങ് വച്ച് കൊണ്ടു വന്ന് അടച്ചത് പൂജപ്പുര ജയിലിലും; വയലിനിസ്റ്റിന്റെ മരണത്തിലെ നേരിന് മറച്ച് കള്ളക്കളി; അട്ടിമറിക്കെന്ന് സംശയിച്ച് സിബിഐ - MarunadanMalayali.com\nDecember 13, 2019 | 08:59 AM IST | Permalink\nകൊച്ചി: ബാലഭാസ്‌കറിന്റെ അപകടത്തിലെ ദുരൂഹത പുറത്തു വരുന്നതിൽ കേരളാ പൊലീസിന് താൽപ്പര്യമില്ലെന്ന് സംശയിച്ച് സിബിഐ. സിബിഐ ചോദ്യംചെയ്യാൻ വിളിച്ചു വരുത്തിയ തിരുവനന്തപുരം സ്വർണക്കടത്തു കേസിലെ മുഖ്യപ്രതി കസ്റ്റംസ് മുൻസൂപ്രണ്ട് ബി. രാധാകൃഷ്ണനെ പൊലീസ് അറസ്റ്റ് ചെയ്തത് കള്ളക്കളിയാണെന്നാണ് സിബിഐ സംശയിക്കുന്നത്. സ്വർണക്കടത്തു കേസിൽ ജാമ്യത്തിലിറങ്ങി മുങ്ങിയ രാധാകൃഷ്ണനെതിരെ കോഫെപോസ (കള്ളക്കടത്തു തടയൽ നിയമം) വാറന്റ് നിലവിലുണ്ടായിരുന്നു. ഇത് മറയാക്കിയാണ് അറസ്റ്റ് ചെയ്തത്. ഫലത്തിൽ ഇന്നലത്തെ ചോദ്യം ചെയ്യൽ മുടങ്ങി. ബാലഭാസ്‌കർ കേസിൽ എല്ലാം പറഞ്ഞു പഠിപ്പിച്ച് രാധാകൃഷ്ണനെ അവതരിപ്പിക്കാനാണ് പൊലീസിലെ ചിലർ ശ്രമിക്കുന്നതെന്നാണ് സിബിഐയുടെ സംശയം.\nകള്ളക്കടത്തു സംഘത്തിലുൾപ്പെട്ട വിഷ്ണു സോമസുന്ദരവുമായി രാധാകൃഷ്ണനെ ബന്ധപ്പെടുത്തിയതു ബാലഭാസ്‌കറാണെന്നു കേസ് അന്വേഷിച്ച ഡയറക്ടറേറ്റ് ഓഫ് റവന്യു ഇന്റലിജൻസ് (ഡിആർഐ) റിപ്പോർട്ട് ചെയ്തിരുന്നു. വിഷ്ണുവും ഇപ്പോൾ ഒളിവിലാണ്. ബാലബാസ്‌കറിന്റെ മരണം സംബന്ധിച്ച അന്വേഷണത്തിന്റെ ഭാഗമായാണു രാധാകൃഷ്ണനെ സിബിഐ വിളിച്ചു വരുത്തിയത്. വിശദമായ ചോദ്യം ചെയ്യാൻ സിബിഐക്ക് അവസരം നൽകാതെയാണു രാധാകൃഷ്ണനെ തിരുവനന്തപുരത്തു നിന്നെത്തിയ പൊലീസ് സംഘം അറസ്റ്റ് ചെയ്തത്. ബാലഭാസ്‌കറിന്റെ കാറപകടത്തെ വെറുമൊരു അപകടമാക്കി മാറ്റാനായിരുന്നു എന്നും കേരളാ പൊലീസിന് താൽപ്പര്യം. കോഫെപോസ തടങ്കലിലായ പ്രതിയെ ഇനി സിബിഐക്കു ജയിലിൽ ചോദ്യം ചെയ്യേണ്ടി വരും.\nരാധാകൃഷ്ണൻ തിരുവനന്തപുരത്തെ വീട്ടിൽ തന്നെ ഉണ്ടായിരുന്നതായി സിബിഐ അന്വേഷണത്തിൽ വ്യക്തമായിട്ടുണ്ട്. എന്നിട്ടും പൊലീസ് അറസ്റ്റ് ചെയ്തിരുന്നില്ല. സ്വർണക്കടത്തിൽ തലസ്ഥാനത്തെ പല ഉന്നതർക്കും പങ്കുള്ളതായി രാധാകൃഷ്ണൻ ഡിആർഐക്കു മൊഴി നൽകിയിരുന്നു. ബാലഭാസ്‌കർ കേസിൽ അന്വേഷണത്തിന്റെ ആദ്യഘട്ടത്തിൽ രാധാകൃഷ്ണന്റെ മൊഴികൾ സിബിഐക്കു നിർണായകമായിരുന്നു. ഇതെടുക്കാൻ ശ്രമിച്ചപ്പോൾ പൊലീസ് ഓടിയെത്തി പിടിച്ചു കൊണ്ടു പോയി. വാഹനാപകടത്തിൽ കൊല്ലപ്പെട്ട വയലിനിസ്റ്റ് ബാലഭാസ്‌കറുമായി രാധാകൃഷ്ണന് അടുത്ത പരിചയമുണ്ടായിരുന്നു. ബാലഭാസ്‌കറിന്റെ അപകടമരണത്തിന്റെ അന്വേഷണം സർക്കാർ സിബിഐക്കു കൈമാറിയ ഘട്ടത്തിലാണ് ഇയാളെ ചോദ്യം ചെയ്യാൻ സിബിഐ ശ്രമിച്ചത്.\nസ്വർണക്കടത്തു കേസിൽ ജാമ്യം ലഭിച്ച രാധാകൃഷ്ണൻ കോഫെപോസ നിയമപ്രകാരമുള്ള കരുതൽ തടങ്കലിനു കോടതി ഉത്തരവിട്ടതോടെയാണു മുങ്ങിയത്. ഇന്നലെ പൊലീസ് അറസ്റ്റ് ചെയ്ത രാധാകൃഷ്ണനെ പൂജപ്പുര സെൻട്രൽ ജയിലിലേക്കു കൊണ്ടുപോയി. തിരുവനന്തപുരം വിമാനത്താവളം വഴി 25 കിലോ സ്വർണം കടത്തിയ കേസിൽ അറസ്റ്റിലായ സെറീന, സുനിൽ എന്നിവരുടെ മൊഴികളാണു രാധാകൃഷ്ണന്റെ പങ്കു പുറത്തു കൊണ്ടുവന്നത്. പൊതുമരാമത്ത് വകുപ്പിലെ മുൻ ചീഫ് എൻജിനിയറുടെയും കോട്ടൺഹിൽ സ്‌കൂളിലെ മുൻ പ്രിൻസിപ്പലിന്റെയും മകനാണ് കസ്റ്റംസ് സൂപ്രണ്ടായിരുന്ന രാധാകൃഷ്ണൻ. തിരുവനന്തപുരം വിമാനത്താവളത്തിലെ 11 സൂപ്രണ്ടുമാരിൽ ഏറ്റവും മുതിർന്ന സൂപ്രണ്ട്. തിരുവനന്തപുരത്തെ വലിയ കുടുംബം. പി.ടി.പി നഗറിൽ വീടും വസ്തുക്കളും. അതിസമ്പന്ന കുടുംബം. എന്നിട്ടും സ്വർണ്ണക്കടത്തിന്റെ പിടിയിൽ എങ്ങനെ ഈ ഉന്നത ഉദ്യോഗസ്ഥൻ പെട്ടുപോയെന്നാണ് ഉദ്യോഗസ്ഥരെല്ലാം ചോദിക്കുന്നത്. ഇതിനിടെയാണ് കേസിലേക്ക് ബാലഭാസ്‌കറുടെ മരണവും എത്തുന്നത്.\nപെൺകെണിയിലൂടെയാണ് കസ്റ്റംസ് ഉദ്യോഗസ്ഥരെ സ്വർണ്ണക്കടത്തുകാർ വലയിൽ വീഴ്‌ത്തിയതെന്നാണ് ഡി.ആർ.ഐ കണ്ടെത്തിയിരിക്കുന്നത്. അതിസുന്ദരികളായ സ്ത്രീകളെ ഉപയോഗിച്ചായിരുന്നു തിരുവനന്തപുരം വഴിയുള്ള സ്വർണക്കടത്ത്. കള്ളക്കടത്തിലെ മുഖ്യ കണ്ണിയായ സെറീന പിടിയിലായിരുന്നു. ഇതോടെയാണ് കള്ളക്കടത്തിന്റെ ചുരുൾ അഴിഞ്ഞത്. അഡ്വ ബിജു മോഹനനാണ് ഗ്യാങിനെ നിയന്ത്രിച്ചതെന്നും മനസ്സിലായി. ഇയാളുടെ ഭാര്യയും പിടിയിലായി. ഭാര്യയേയും കള്ളക്കടത്തിന് ഉപയോഗിച്ചിരുന്നു. ഇതിനൊപ്പം കള്ളക്കടത്തിന് ഉപയോഗിച്ച സ്ത്രീകളുടെ വിശദാംശങ്ങളും ഡിആർഡിഒയ്ക്ക് ലഭിച്ചിട്ടുണ്ട്. ഇവരിൽ നിന്ന് ലഭിച്ച വിശദാംശങ്ങളിൽ നിന്നാണ് കള്ളക്കടത്തിലേക്ക് കസ്റ്റംസ് ഉദ്യോഗസ്ഥരുടെ പങ്ക് കണ്ടെത്തിയത്. ഈ സാഹചര്യത്തിലാണ് രാധാകൃഷ്ണൻ അടക്കമുള്ളവർ കുടുങ്ങിയത്. ഇനിയും ഞെട്ടിക്കുന്ന നടപടികൾ ഉണ്ടാകുമെന്നാണ് അധികൃതർ നൽകുന്ന സൂചന.\nഒരിക്കൽ കൂട്ടുകൂടിയാൽ പിന്നെ സ്വർണക്കടത്ത് സംഘത്തിൽ നിന്ന് രക്ഷപെടുക അസാദ്ധ്യമാണ്. പെണ്ണും പണവും നൽകി ഉദ്യോഗസ്ഥരെ സ്വർണക്കടത്തുകാർ വിലയ്ക്കെുത്തു. ഉന്നത ഉദ്യോഗസ്ഥരെ സ്വർണക്കച്ചവടത്തിൽ പങ്കുകാരാക്കി. വൻകിട ജൂവലറികളിൽ പാർട്ട്ണർഷിപ്പ് നൽകി. ഇതോടെ കസ്റ്റംസുകാർക്ക് സ്വർണക്കടത്തുകാരുടെ പിടിയിൽ നിന്ന് ഊരാൻ കഴിയാതായി. കള്ളക്കടത്തുകാരിൽ നിന്നുള്ള പണമുപയോഗിച്ച് തലസ്ഥാനത്ത് ഭൂമിയും വീടുകളും ഫ്ളാറ്റുകളും വാങ്ങിക്കൂട്ടി. ഈ വിവരങ്ങളെല്ലാം സ്വർണക്കടത്തുകാർക്ക് അറിയാമെന്നതിനാൽ വിരമിക്കും വരെ അവരിൽ നിന്ന് രക്ഷപെടാനാവില്ല. കഴക്കൂട്ടത്തുകാരി സെറീന തന്റെ ദുബായിലെ ബ്യൂട്ടിപാർലറിൽ ജോലിക്കെന്ന വ്യാജേന കൊണ്ടുപോകുന്ന യുവതികളെ തിരിച്ചയയ്ക്കുന്നത് സ്വർണവും നൽകിയാണ്.\nകസ്റ്റംസുകാരുടെ ഒത്താശയുള്ളതിനാൽ സ്വർണം രൂപം മാറ്റുകയോ ഒളിപ്പിക്കുകയോ വേണ്ട. കസ്റ്റംസ് ഉന്നതരുടെ സഹായം കിട്ടിയതോടെ 25 കിലോഗ്രാം സ്വർണം വരെ ബാറുകളാക്കി ഹാൻഡ് ബാഗിൽ കൊണ്ടുവന്നുതുടങ്ങി. സുന്ദരികളായ യുവതികളാണ് സ്വർണം കടത്തുന്നത്. സംശയമില്ലെങ്കിൽ വനിതാ യാത്രക്കാരെ കസ്റ്റംസ് പരിശോധിക്കാറില്ല. ഹാൻഡ് ബാഗുകൾ തുറന്നുള്ള പരിശോധനയുമില്ല. ഡെപ്യൂട്ടി കമ്മിഷണറടക്കം ആറ് വനിതാ ഉദ്യോഗസ്ഥർ തിരുവനന്തപുരത്തെ കസ്റ്റംസ് യൂണിറ്റിലുണ്ട്. നാലുപേരെ പരിശോധനയ്ക്കായി ലഭ്യമാക്കിയിട്ടുണ്ട്. ഇവർ ഡ്യൂട്ടിക്കില്ലാത്ത സമയം കസ്റ്റംസുകാർ കള്ളക്കടത്തുകാർക്ക് ചോർത്തിനൽകും. ഈ സമയത്തുള്ള വിമാനങ്ങളിലാണ് കാരിയർമാർ എത്തുക.\nസ്വർണക്കടത്തുകാർക്ക് വാട്സ്ആപ്പിലൂടെയാണ് കസ്റ്റംസുകാർ വിവരങ്ങൾ കൈമാറിയിരുന്നത്. വിമാനത്താവളത്തിൽ ഡി.ആർ.ഐ ഉദ്യോഗസ്ഥരെത്തുകയോ മറ്റേതെങ്കിലും പരിശോധനയുണ്ടാവുകയോ ചെയ്താൽ തത്സമയം വിവരം വാട്സ്ആപ്പിൽ കൈമാറും. സ്വർണക്കടത്തിന്റെ സൂത്രധാരൻ അഡ്വ.ബിജുവിന്റെ കൂട്ടാളി വിഷ്ണുവുമായാണ് കസ്റ്റംസുകാർ വാട്സ്ആപ്പിൽ ബന്ധപ്പെട്ടിരുന്നത്. കാരിയർമാരെ ഉൾപ്പെടുത്തി ബിജുവിന്റെ നേതൃത്വത്തിൽ വാട്സ്ആപ് ഗ്രൂപ്പ് രൂപീകരിച്ചിരുന്നു. ഈ ഗ്രൂപ്പിലേക്ക് കസ്റ്റംസുകാരുടെ സന്ദേശങ്ങൾ അയയ്ക്കുകയായിരുന്നു പതിവ്. ഡി.ആർ.ഐ പരിശോധനയുണ്ടായാൽ കുറച്ചുകാലം തിരുവനന്തപുരം വിമാനത്താവളം ഒഴിവാക്കുകയാണ് പതിവ്. തിരുവനന്തപുരത്തെ കസ്റ്റംസുകാർക്ക് മാത്രമല്ല, വിവിധ വിമാനത്താവളങ്ങളിലെ കസ്റ്റംസ് ഉദ്യോഗസ്ഥർക്ക് ഈ ശൃംഖലയുമായി ബന്ധമുണ്ടെന്നാണ് കണ്ടെത്തിയത്.\nആഫ്രിക്കയിൽ നിന്നും കശുവണ്ടി ഇറക്കുമതി ചെയ്തു തരാം എന്നു പറഞ്ഞ് കശുവണ്ടി വ്യാപാരികളിൽ നിന്നും അനീഷ് ബാബു തട്ടിയെടുത്തത് 50 കോടിയോളം രൂപ; തട്ടിപ്പിലൂടെ ലഭിച്ച പണം ഉപയോഗിച്ച് അടിച്ചുപൊളി ജീവിതവും; തട്ടിച്ചെടുത്ത കോടികൾ വിനിയോഗിച്ച് സീരിയൽ നടിമാരുമായി വിദേശത്തേക്ക് 'ഉല്ലാസയാത്ര'യും; ആഡംബര കാറുകളിൽ ചുറ്റിയടിക്കലും പതിവുപരിപാടി; ഒത്താശ ചെയ്തവരുടെ കൂട്ടത്തിൽ ഉന്നത പൊലീസ് ഉദ്യോഗസ്ഥരും; പൊലീസ് പൊക്കിയ അനീഷ് ബാബു ഒരു ചെറിയ പുള്ളിയല്ല\nഫാത്തിമയുടെ മരണത്തിൽ അദ്ധ്യാപകർ കുറ്റക്കാരല്ല; ഒരുവിഷയത്തിൽ മാർക്ക് കുറഞ്ഞതിലുണ്ടായ കടുത്ത മനോവിഷമമാണ് ജീവനൊടുക്കാൻ കാരണം; വിദ്യാർത്ഥിനിക്ക് മതപരമായ വിവേചനവും ഉണ്ടായിട്ടില്ല; സുദർശൻ പത്മനാഭൻ അടക്കമുള്ള അദ്ധ്യാപകർക്ക് ക്ലീൻചിറ്റ് നൽകി മദ്രാസ് ഐഐടി റിപ്പോർട്ട്\nആഭിചാരമോ അതോ കരുതിക്കൂട്ടിയുള്ള കൊലപാതകത്തിന് ശേഷമുള്ള തെളിവ് നശിപ്പിക്കലോ? തലയോട്ടി കണ്ടെത്തിയ പ്രദേശത്ത് നിന്നും മറ്റ് ശരീര ഭാഗങ്ങൾ ഒന്നും കണ്ടെത്താനായില്ല; അടുത്ത കാലത്തെങ്ങും മാൻ മിസ്സിംങ് കേസുകൾ റിപ്പോർട്ട് ചെയ്തിട്ടുമില്ല; നീലേശ്വരത്ത് കുറ്റിക്കാട്ടിൽ നിന്നും തലയോട്ടി കണ്ടെത്തിയ സംഭവത്തിൽ ദുരൂഹത ഏറുന്നു\nമരണാനന്തരചടങ്ങുകൾക്കിടയിൽ സംശയം തോന്നിയ ചിലർ പൊലീസിൽ വിവരമറിയിച്ചു: പരിശോധനയിൽ കണ്ടെത്തിയത് ഞെട്ടിക്കുന്ന കൊലപാതകം: വിവാഹേതര ബന്ധം ചോദ്യം ചെയ്ത ഭർത്താവിനെ കൊലപ്പെടുത്തിയത് ഭാര്യ നൽകിയ പതിനായിരം രൂപയുടെ കൊട്ടേഷനിൽ; കാമുകനും സംഘവും ചേർന്ന് തോർത്തുമുറുക്കി കൊലപ്പെടുത്തിയപ്പോൾ ആത്മഹത്യയെന്ന് പറഞ്ഞു ബന്ധുക്കളെ വിശ്വസിപ്പിച്ച് ഭാര്യ; ഇസ്മയിൽ കൊലപാതകത്തിലെ ചുരുളഴിയുമ്പോൾ\nശിവദാസൻ വർക്ക് ഷോപ്പിൽ വെച്ചും സെമീർ വീട്ടിൽ വച്ചും പതിനാറുകാരനെ വിധേയനാക്കിയത് പ്രകൃതി വിരുദ്ധ ലൈംഗിക പീഡനത്തിന്; ചൈൽഡ് ലൈന്റെ കൗൺസിലിംഗിൽ പുറത്തു വന്നത് 16 പേർ പ്ലസ് ടു വിദ്യാർത്ഥിയെ പിറകെ നടന്ന് പീഡിപ്പിച്ച ക്രൂരത; പ്രതികളിൽ ഒരാൾ പീഡനക്കേസിൽ അറസ്റ്റിലായി ജാമ്യത്തിൽ ഇറങ്ങിയ അബ്ദുൽസമദ്; കാടാമ്പുഴയിലെ പോക്‌സോ കേസിൽ അറസ്റ്റിലായത് ഏഴ് പേർ; ഒൻപത് പേരെ തേടി പൊലീസ്\nമതത്തിനായി ഇന്ത്യയിൽ പോരാട്ടം നടത്തും..... തലൈവർ കാജാഭായി! ഐസിസ് സ്ലീപ്പർ സെല്ലുകൾ കേരളത്തിൽ ഉണ്ടെന്ന സെൻകുമാറിന്റെ വെളിപ്പെടുത്തൽ ശരിവച്ച് ക്യൂബ്രാഞ്ച് അന്വേഷണം; തൗഫീഖിനും ഷമീമിനും ആയുധ പരിശീലനം കിട്ടിയത് തിരുവനന്തപുരത്ത്; മലയാളിയെ തൗഫീഖ് നിക്കാഹ് കഴിച്ചതും തീവ്രവാദ പ്രവർത്തനത്തിനിടെ കിട്ടിയ സൗഹൃദങ്ങളുടെ കരുത്തിൽ; കളിയിക്കാവിളയിലെ എസ് ഐ കൊലപാതകത്തിലെ അന്വേഷണം വിരൽ ചൂണ്ടുന്നത് കേരളം കരുതിയിരിക്കണമെന്ന മുൻകരുതലിലേക്ക്\nപത്മ പുരസ്‌കാരങ്ങൾ പ്രഖ്യാപിച്ചു; നോക്കുവിദ്യ പാവകളി കലാകാരി മൂഴിക്കൽ പങ്കജാക്ഷിക്ക് പത്മശ്രീ\nഭൂചലനത്തിൽ തകർന്ന കെട്ടിടത്തിനിടയിൽ നിന്നും 12 മണിക്കൂറുകൾക്ക ശേഷം ജീവനോടെ പുറത്തെടുത്തത് അഞ്ചു പേരെ; രക്ഷപെട്ടവരിൽ ഒരു ഗർഭിണിയും; തുർക്കിയിലെ ഭൂചലനത്തിൽ മരിച്ചവരുടെ എണ്ണം 22 ആയി


(BJP in West Bengal) | 2021ല് ബംഗാളില് ബിജെപി അധികാരത്തിലെത്തുമെന്ന് അമിത് ഷാ | Amit Shah Says BJP Will Form Govt in West Bengal Next Year\n2021ല് ബംഗാളില് ബിജെപി അധികാരത്തിലെത്തുമെന്ന് അമിത് ഷാ, ആദ്യം യുപിയുടെ കാര്യം നോക്കെന്ന് തൃണമൂൽ\n18 Oct 2020 1:56 PM GMT\n2021ല് നടക്കുന്ന നിയമസഭ തിരഞ്ഞെടുപ്പില് വിജയിച്ച് പശ്ചിമ ബംഗാളില് ബിജെപി സര്‍ക്കാര് രൂപീകരിക്കുമെന്ന് കേന്ദ്ര ആഭ്യന്തര മന്ത്രി അമിത് ഷാ. ബംഗാളില് പരിവര്‍ത്തനം അനിവാര്യമാണെന്ന് ഷാ അഭിപ്രായപ്പെട്ടു. ന്യൂസ് 18ന് നല്‍കി അഭിമുഖത്തിലാണ് അമിത് ഷാ ഇക്കാര്യം പറഞ്ഞത്. ചീഫ് എഡിറ്റര് രാഹുല് ജോഷിയാണ് അമിത് ഷായുമായി അഭിമുഖ സംഭാഷണം നടത്തിയത്. നരേന്ദ്ര മോദിയുടെ നേതൃത്വത്തിന് കീഴില് ബിജെപി കഠിനാദ്ധ്വാനത്തിലൂടെ ബംഗാളില് മാറ്റം കൊണ്ടുവരും, അടുത്ത സര്‍ക്കാര് രൂപീകരിക്കും - അമിത് ഷാ പറഞ്ഞു.\nമുഖ്യമന്ത്രി സ്ഥാനാര്‍ത്ഥിയെപ്പറ്റിയൊക്കെ ആലോചിക്കാം. എന്നാല് തൃണമൂല് കോണ്‍ഗ്രസ്സില് നിന്ന് ബംഗാളിലെ ജനങ്ങളെ രക്ഷിക്കുക എന്നതിനാണ് പ്രാധാന്യം നല്‍കുന്നത് എന്നും അമിത് ഷാ പറഞ്ഞു. ബംഗാളിലെ ക്രമസമാധാനനില തകർന്നിരിക്കുകയാണെന്ന് അമിത് ഷാ ആരോപിച്ചു. മമത ബാനർജിയുടെ തൃണമൂൽ സർക്കാർ കോവിഡും ഉംപുൻ ചുഴലിക്കാറ്റും ശരിയായി കൈകാര്യം ചെയ്തില്ലെന്ന് അമിത് ഷാ കുറ്റപ്പെടുത്തി. ഉംപുൻ ദുരിത ബാധിതർക്ക് അർഹമായ നഷ്ടപരിഹാരം മമത സർക്കാർ നൽകിയില്ലെന്നും അമിത് ഷാ ആരോപിച്ചു. 2019ലെ ലോക്‌സഭ തിരഞ്ഞെടുപ്പില് ആകെയുള്ള 42ല് 18 സീറ്റ്, 40 ശതമാനം വോട്ടോടെ ബിജെപി നേടിയിരുന്നു.\nഅതേസമയം ആദ്യം നിങ്ങളുടെ പാർട്ടി ഭരിക്കുന്ന ഉത്തർപ്രദേശിലെ ക്രമസമാധാന നില നോക്കെന്ന് തൃണമൂൽ കോൺഗ്രസ് നേതാക്കൾ പരിഹസിച്ചു. നിങ്ങളെന്തുകൊണ്ട് നിങ്ങളുടെ ബംഗാൾ ഘടകത്തിലെ തമ്മിലടി ആദ്യം പരിഹരിക്കുന്നില്ല. ബംഗാൾ എത്രമാത്രം മുന്നോട്ടുപോയി എന്നറിയാൻ സിപിഎം ഭരണകാലത്തെ ബംഗാളിന്റെ ചരിത്രമറിയണം അമിത് ഷാ - തൃണമൂൽ കോൺഗ്രസ് രാജ്യസഭ എംപി ഡെറിക്ക് ഓബ്രിയൻ അഭിപ്രായപ്പെട്ടു.


munnar cabinet മൂന്നാര് സന്ദര്‍ശിക്കും\nജ്യോതി ബസുവിന് ശ്രാദ്ധ ചടങ്ങ്\nThursday 28th January 2010 11:51pm\nമന്ത്രിസഭാ ഉപസിമിതി നാളെ മൂന്നാര് സന്ദര്‍ശിക്കും\nThursday 28th January 2010 11:43pm\nതിരുവനന്തപുരം: മൂന്നാര് കയ്യേറ്റത്തെക്കുറിച്ച് പഠിക്കുന്നതിനുള്ള മന്ത്രിസഭാ ഉപസമിതി നാളെ മൂന്നാര് സന്ദര്‍ശിക്കും. ബുധനാഴ്ച രാത്രി വൈകി ചേര്‍ന്ന മന്ത്രിസഭാ ഉപസമതി യോഗമാണ് ഇക്കാര്യം തീരുമാനിച്ചത്. യോഗത്തിനുശേഷം റവന്യുമന്ത്രി കെ പി രാജേന്ദ്രനാണ് തീരുമാനം അറിയിച്ചത്.\nവനം മന്ത്രി ബിനോയ് വിശ്വം, വൈദ്യുതി മന്ത്രി എ കെ ബാലന് തുടങ്ങിയവരും യോഗത്തില് പങ്കെടുത്തസംബന്ധിച്ചു. മൂന്നാറില് കയ്യേറ്റമൊഴിപ്പിക്കാന് നടപടിയെടുക്കണമെന്ന കോടതി വിധിയുടെ അടിസ്ഥാനത്തില് അടിയന്തിരമായി എന്ത് ചെയ്യണമെന്ന കാര്യമാണ് ഉപസമിതി പ്രധാനമായും ചര്‍ച്ച ചെയ്തത്. ഉപസമതി മൂന്നാര് സന്ദര്‍ശിച്ച ശേഷം റിപ്പോര്‍ട്ട് തയ്യാറാക്കി മന്ത്രിസഭായോഗത്തിന് നല്‍കും. ഇതിന്റെ അടിസ്ഥാനത്തില് ഹൈക്കോടതിയെ വിവരം അറിയിക്കാനാണ് തീരുമാനം.


ബിഗ് ബോസ് വീട്ടിലെ ഗ്രൂപ്പിസത്തെ കുറിച്ച് സോഷ്യൽ മീഡിയ ആഘോഷമാക്കിയ ട്രോളുകൾ\nUpdated: May 16, 2021 11:11:04 am\nBigg Boss Malayalam Season 3: “ഈ സ്വത്തു മുഴുവന് ഒരു ട്രസ്റ്റാണ് നോക്കി നടത്തുന്നത്. ട്രസ്‌റ്റെന്നു പറഞ്ഞാല് ഞാനും അപ്പനും പിന്നെ അപ്പന്റെ പെങ്ങള് സുഭദ്രേം,” മോഹന്‍ലാല് നായകനായ ‘ആറാം തമ്പുരാന്’ എന്ന ചിത്രത്തില് ജഗന്നാഥവര്‍മ്മ പറയുന്ന ഡയലോഗാണിത്. ഏതാണ്ട് ഇതുപോലെയാണ്, ബിഗ് ബോസ് വീട്ടിലെ കാര്യവും.\nബിഗ് ബോസ് മലയാളം സീസൺ മൂന്ന് അവസാനഘട്ടത്തിലേക്ക് കടക്കുമ്പോൾ വീട്ടിൽ ഇപ്പോൾ ശേഷിക്കുന്നത് 10 മത്സരാർത്ഥികൾ മാത്രമാണ്. തനിയെ കളിച്ച് വാശിയോടെ മത്സരിച്ചു കയറേണ്ടതിനു പകരം ഏതാനും മത്സരാർത്ഥികൾ ഒത്തുച്ചേർന്ന് കളിക്കുന്ന ഗ്രൂപ്പിസമാണ് ഇപ്പോൾ സോഷ്യൽ മീഡിയയിൽ എങ്ങും ചർച്ചയാവുന്നത്.\nകിടിലം ഫിറോസ്, റംസാൻ, നോബി എന്നിവരാണ് ബിഗ് ബോസ് വീടിനകത്ത് ശക്തമായ രീതിയിൽ ഗ്രൂപ്പിസം കളിക്കുന്നത്. സൂര്യ, ഋതു, രമ്യ തുടങ്ങിയ മത്സരാർത്ഥികളെ സ്വാധീനിക്കാനും ഈ ഗ്രൂപ്പിന് കഴിയുന്നുണ്ട്. അതിനാൽ തന്നെ ക്യാപ്റ്റൻസി മത്സരങ്ങളിലും വീടിനകത്തെ മറ്റു പൊതുവായ തിരഞ്ഞെടുപ്പുകളിലുമൊക്കെ ഈ ഗ്രൂപ്പിന്റെ സ്വാധീനം ശക്തമായി തന്നെ കാണാം. അനാരോഗ്യകരമായ രീതിയിലേക്ക് ഗെയിം കൊണ്ടുപോവാനും അർഹതപ്പെട്ടവർക്ക് അംഗീകാരം കിട്ടാതിരിക്കാനും കിടിലം- നോബി- റംസാൻ ടീമിന്റെ ഗ്രൂപ്പിസം കാരണമാവുന്നു എന്നാണ് പ്രേക്ഷകരുടെ വിലയിരുത്തൽ.\nഅകത്ത് ഗെയിമിന്റെ എല്ലാ മാന്യതയും മറന്ന് കിടിലം ടീമിന്റെ ഗ്രൂപ്പിസം വളർന്നു പന്തലിക്കുമ്പോൾ പുറത്ത് ട്രോളന്മാരും ആഘോഷമാക്കുകയാണ്. കുളപ്പുള്ളി അപ്പൻ ട്രസ്റ്റ് എന്നാണ് ട്രോളന്മാർ കിടിലം- നോബി- റംസാൻ ടീമിന് പേരു നൽകിയിരിക്കുന്നത്. ഇതുമായി ബന്ധപ്പെട്ട് നിരവധി ട്രോളുകളും സോഷ്യൽ മീഡിയയിൽ ചിരിയുണർത്തുകയാണ്.\nവീടിനകത്ത് നടക്കുന്ന വീക്ക്‌ലി ടാസ്കുകൾ, ഡെയിലി ടാസ്കുകൾ, സ്പോൺസേർഡ് ടാസ്കുകൾ തുടങ്ങിയവയിൽ എല്ലാം മറ്റാര് നന്നായി പെർഫോം ചെയ്താലും കിടിലം, നോബി, റംസാൻ ടീം അവരുടെ പ്രകടനത്തെ കണ്ടില്ലെന്ന് നടിച്ച തങ്ങളുടെ ഗ്രൂപ്പിലുള്ളവർക്ക് മാത്രമാണ് വോട്ട് നൽകി വരുന്നത്. ഇതുമൂലം പലപ്പോഴും മികച്ച പ്രകടനം കാഴ്ച വച്ച ആളുകൾക്ക് വേണ്ടത്ര വാേട്ട് ലഭിക്കാത്തതിനെ തുടർന്ന് ലഭിക്കേണ്ട അംഗീകാരം നഷ്ടപ്പെട്ടുപോവുന്നത് ബിഗ് ബോസ് വീടിനകത്തെ സ്ഥിരം കാഴ്ചയാണ്. ഈ പതിവു കലാപരിപാടി പ്രേക്ഷകരിലും ഏറെ മുഷിച്ചിൽ ഉണ്ടാക്കുന്നുണ്ട്.\nഇതേ ഗ്രൂപ്പിന്റെ പ്രവർത്തനങ്ങളുടെ ഫലമായി തന്നെയാണ് നോബി എന്ന മത്സരാർത്ഥി നോമിനേഷനിൽ പോലും വരാതെ ബിഗ് ബോസ് വീട്ടിൽ അതിജീവിച്ചു പോവുന്നത് എന്നാണ് പ്രേക്ഷകരുടെ വിലയിരുത്തൽ. ടാസ്കുകളിൽ പലപ്പോഴും ദയനീയ പ്രകടനം കാഴ്ച വയ്ക്കുന്ന, വീടിനകത്തെ ദൈനംദിനകാര്യങ്ങളിലൊന്നും വേണ്ടത്ര ശ്രദ്ധ കൊടുക്കാതെ അലസനായി ഒഴിഞ്ഞുമാറി നടക്കുന്ന നോബി ബിഗ് ബോസ് വീടിന് ഇണങ്ങിയ മത്സരാർത്ഥിയല്ല എന്നും വിമർശനം ഉയരുന്നുണ്ട്. എന്നിട്ടും, ഗ്രൂപ്പിസം കളികളുടെ ഭാഗമായി മികച്ച പ്ലെയറായി പലയാവർത്തി നോബി തിരഞ്ഞെടുക്കപ്പെട്ടത് വിരോധാഭാസമെന്നാണ് ബിഗ് ബോസ് ഫാൻ ഗ്രൂപ്പുകളിലെ പ്രധാന ചർച്ച.\nമാത്രമല്ല, ശാരീരിക അധ്വാനം ആവശ്യമായ ടാസ്കുകളിൽ മത്സരിക്കാൻ ബുദ്ധിമുട്ടുള്ള നോബി പലപ്പോഴും മറ്റു മത്സരാർത്ഥികളെ വച്ചാണ് ക്യാപ്റ്റൻസി ടാസ്ക് പൂർത്തിയാക്കുന്നത്. റംസാൻ, അനൂപ്, ഋതു എന്നിവരൊക്കെയാണ് നോബിയ്ക്കായി പലപ്പോഴും ടാസ്ക് പൂർത്തിയാക്കി നൽകുന്നത്. ഇതും പ്രേക്ഷകരിൽ കടുത്ത വിയോജിപ്പിന് കാരണമായിട്ടുണ്ട്. ഈ ആഴ്ചയും ക്യാപ്റ്റൻസി ടാസ്കിലേക്ക് യോഗ്യത നേടിയ നോബി അനൂപിനെ പ്രോക്സിയായി വെച്ച് ടാസ്കിൽ വിജയം നേടി ബിഗ് ബോസ് വീട്ടിലെ പുതിയ ക്യാപ്റ്റനായിരിക്കുകയാണ്.\nപ്രേക്ഷകരുടെ വോട്ടിംഗ്, ഗതി നിശ്ചയിക്കുന്ന ഒരു റിയാലിറ്റി ഷോയാണ് ബിഗ് ബോസ് എന്നു പറയുമ്പോഴും വീടിനകത്ത് നടക്കുന്ന ഇത്തരം ചില അനീതികൾ പ്രേക്ഷകരെ മണ്ടന്മാരാക്കുന്നു എന്ന കടുത്ത വിമർശനമാണ് സോഷ്യൽ മീഡിയയിൽ ഉയരുന്നത്.\nWeb Title: Bigg boss malayalam season3groupism trolls